text:
ການສ້າງຂະບວນການກິລາບານເຕະ ເພື່ອສ້າງຄວາມສາມັກຄີມິດຕະພາບ.
ໃນເວລາ 16:00 – 18:00 ໂມງ ຂອງວັນທີ 16 ພະຈິກ 2017 ໄດ້ມີການສ້າງຂະບວນການກິລາບານເຕະ ເພື່ອສ້າງຄວາມສາມັກຄີມິດຕະພາບ ແລະ ສ້າງຂະບວນການຕ້ອນຮັບວັນຊາດທີ 02 ທັນວາ ຄົບຮອບ 42 ປີ ລະຫວ່າງ ພະແນກ ປທສ ນະຄອນຫຼວງວຽງຈັນ ນຳໂດຍ ທ່ານ ສີຄອນ ອ່ອນສີພັນລາ ຫົວໜ້າພະແນກ ປທສ ນະຄອນຫຼວງວຽງຈັນ ພົບກັບ ຝ່າຍສະໜັບສະໜູນນະຄອນຫຼວງ (ບໍລິສັດ ລັດວິສາຫະກິດ ລາວໂທລະຄົມມະນາຄົມ) ນຳໂດຍ ທ່ານ ສຸພອນ ປັນຍາດາ ຫົວໜ້າຝ່າຍສະໜັບສະໜູນນະຄອນຫຼວງ
ທີ່ເດີ່ນບານຟຸດຊໍ ລາວໄອເຕັກ ແລະ ມີບັນອ້າຍນ້ອງພະນັກງານທັງສອງພາກສ່ວນ ທັງໝົດມີ: 50 ທ່ານ, ມີທັງທີມເຕະບານຍິງ ແລະ ທີມເຕະບານຊາຍ ລວມ 04 ທີມ. ການສ້າງຂະບວນການຄັ້ງນີ້ທາງ ຝ່າຍສະໜັບສະໜູນນະຄອນຫຼວງ ຍັງໄດ້ຊຸກຍູ້ ແລະ ອຸປະຖຳຊຸດກິລາ ຈຳນວນ 30 ຊຸດ ໃຫ້ພະແນກ ປທ ສ ນະຄອນຫຼວງວຽງຈັນ.
ໃນທ່າມກາງການແຂ່ງຂັນຄັ້ງນີ້ໄດ້ເຕັມໄປດ້ວຍບັນຍາກາດຢ່າງເບີກບານມ່ວນຊື່ນ ແລະ ມີຄວາມໝາຍ ຊຶ່ງຜົນການແຂ່ງຂັນແມ່ນ: ຝ່າຍສະໜັບສະໜູນນະຄອນຫຼວງ ເປັນຜູ້ຊະນະ ພະແນກ ປທສ ນະຄອນຫຼວງວຽງຈັນ ທີມເຕະບານຍິງຊະນະ 03 ປະຕູຕໍ່ 00 ແລະ ທີມເຕະບານຊາຍ ຊະນະ 04 ປະຕູຕໍ່ 01.


c: text/html

text:
ມາດຕາ 31 (ປັບປຸງ)
ການປ້ອງກັນຊາດ-ປ້ອງກັນຄວາມສະຫງົບ ເປັນພັນທະ ແລະ ໜ້າທີ່ຂອງທຸກການຈັດຕັ້ງ ແລະ ພົນລະເມືອງລາວທຸກຄົນ ໂດຍແມ່ນກຳລັງປ້ອງກັນຊາດ-ປ້ອງກັນຄວາມສະຫງົບເປັນຫຼັກແຫຼ່ງ ໃນການປົກປັກຮັກສາຄວາມເປັນເອກະລາດ, ອຳນາດອະທິປະໄຕ ແລະ ຜືນແຜ່ນດິນອັນຄົບຖ້ວນຂອງ ປະເທດຊາດ; ປົກປັກຮັກສາຊີວິດ ແລະ ຊັບສິນຂອງປະຊາຊົນ, ຮັບປະກັນສະຖຽນລະພາບ ແລະ ຄວາມໝັ້ນຄົງຂອງລະບອບປະຊາທິປະໄຕປະຊາຊົນ.
ການປ້ອງກັນຊາດ-ປ້ອງກັນຄວາມສະຫງົບ ຕ້ອງສົມທົບແໜ້ນກັບການພັດທະນາເສດຖະກິດ -ສັງຄົມ ແລະ ການປົກປັກຮັກສາສິ່ງແວດລ້ອມ.
ມາດຕາ 32 (ປັບປຸງ)
ກຳລັງປ້ອງກັນຊາດ-ປ້ອງກັນຄວາມສະຫງົບ ຕ້ອງເອົາໃຈໃສ່ປັບປຸງ ແລະ ກໍ່ສ້າງຕົນເອງ ໃຫ້ເຕີບໃຫຍ່ເຂັ້ມແຂງ, ເຊີດຊູຄວາມຈົງຮັກພັກດີຕໍ່ປະເທດຊາດ, ເປັນກຳລັງປະກອບອາວຸດຂອງ ປະຊາຊົນ ທີ່ມີທາດແທ້ປະຕິວັດ, ລະບຽບວິໄນເຂັ້ມງວດ ແລະ ມີແບບແຜນທັນສະໄໝ, ມີຄວາມສາມາດໃນການສູ້ຮົບສູງ; ເປັນກຳລັງຫຼັກແຫຼ່ງໃນການຮັກສາຄວາມໝັ້ນຄົງຂອງປະເທດຊາດ, ຄວາມສະຫງົບ, ຄວາມເປັນລະບຽບຮຽບຮ້ອຍຂອງສັງຄົມ ແລະ ເຂົ້າຮ່ວມຕ້ານ, ສະກັດກັ້ນ ແລະ ແກ້ໄຂໄພພິບັດທຳມະຊາດ.
ລັດ ເອົາໃຈໃສ່ພັດທະນາພື້ນຖານການປ້ອງກັນຊາດ-ປ້ອງກັນຄວາມສະຫງົບ, ປະກອບວັດຖູປະກອນ, ເຕັກນິກ, ເຕັກໂນໂລຊີ, ພາຫະນະ, ເຄື່ອງມື ແລະ ຍົກລະດັບຄວາມຮູ້, ຄວາມສາມາດ, ວິຊາສະເພາະ, ສິນລະປະຍຸດ ແລະ ຍຸດທະວິທີຂອງກຳລັງປ້ອງກັນຊາດ-ປ້ອງກັນຄວາມສະຫງົບໃຫ້ສູງຂຶ້ນ.
ມາດຕາ 33
ລັດ ແລະ ສັງຄົມ ເອົາໃຈໃສ່ປະຕິບັດນະໂຍບາຍ, ເບິ່ງແຍງຊີວິດການເປັນຢູ່ທາງດ້ານວັດຖຸ ແລະ ຈິດໃຈ; ປະຕິບັດນະໂຍບາຍແນວຫຼັງ ຕໍ່ກຳລັງປ້ອງກັນຊາດ-ປ້ອງກັນຄວາມສະຫງົບ ເພື່ອເພີ່ມທະວີ ຄວາມສາມາດໃນການປະຕິບັດໜ້າທີ່ ປົກປັກຮັກສາປະເທດຊາດ ແລະ ຮັກສາຄວາມສະຫງົບຂອງ ສັງຄົມ.
ກຳລັງປ້ອງກັນຊາດ-ປ້ອງກັນຄວາມສະຫງົບ ຕ້ອງຍົກສູງຈິດໃຈເພິ່ງຕົນເອງ, ກຸ້ມຕົນເອງ, ສ້າງຄວາມເຂັ້ມແຂງດ້ວຍຕົນເອງ ເພື່ອຮັບປະກັນການປະຕິບັດໜ້າທີ່ຂອງຕົນ ແລະ ເຂົ້າຮ່ວມໃນການສ້າງສາ ແລະ ພັດທະນາປະເທດຊາດ.
ໝວດທີ III ການປ້ອງກັນຊາດ-ປ້ອງກັນຄວາມສະຫງົບ
- ລາຍລະອຽດ
- ໝວດ: ລັດຖະທຳມະນູນ ແຫ່ງ ສປປ ລາວ
- ກົດເບິ່ງ: 2503
ມາດຕາ 31 (ປັບປຸງ)

robotstxt: allowed

filter: keep


text:
ໃນຕອນບ່າຍ ວັນທີ 3 ພະຈິກ 2017ນີ້, ຄະນະສຶກສາສາດ ມະຫາວິທະຍາໄລແຫ່ງຊາດ ໄດ້ຈັດພິທີມອບ-ຮັບ ໃບກຽດຕິຄຸນໃຫ້ແກ່ ທ່ານ ອູເວີກາ ເທັນສະເລັກເກີ ຜູ້ອຳນວຍການປະຈຳພາກພື້ນ ຫ້ອງການຮ່ວມມືສາກົນເພື່ອການສຶກສາຜູ້ໃຫ່ຍ DVV International ເປັນກຽດມອບໂດຍທ່ານ ຮສ. ປອ. ອາທິດອຸໄທ ຈະຕຸພອນໄຊ ຄະນະບໍດີ ຄະນະສຶກສາສາດ ມະຫາວິທະຍາໄລແຫ່ງຊາດ ທີ່ຫຫ້ອງປະຊຸມຄະນະສຶກສາສາດ, ມີບັນດາພະນັກງານ-ຄູອາຈານທີ່ກ່ຽວຂ້ອງຈາກຄະນະດັ່ງກ່າວເຂົ້າຮ່ວມ.
ໃນໄລຍະທີ່ຜ່ານມາຄະນະສຶກສາສາດ ເຄີຍໄດ້ຮັບການຊ່ວຍເຫຼືອຈາກອົງການ DVV International ໃນການພັດທະນາ ແລະດຳເນີນການກ່ຽວກັບການສ້າງຫຼັກສູດການຮຽນຮູ້ຕະຫຼອດຊີວິດ (Life Long Learning) ທີ່ເປີດໂອກາດໃຫ້ແກ່ນັກສຶກສາທຸກຄົນໃນຄະນະສຶກສາສາດຮຽນຮູ້ກ່ຽວກັບຫຼັກການ ແລະເຂົ້າໃຈຢ່າງເລິກເຊິ່ງ. ການຮຽນຮູ້ຕະຫຼອດຊີວິດແມ່ນການສຶກສາທີ່ປະສົມປະສານກັນ ລະຫວ່າງການສຶກສາໃນໂຮງຮຽນ ແລະການສຶກສານອກໂຮງຮຽນ ລວມທັງການສຶກສານິໄສຂອງຄົນເພື່ອສົ່ງເສີມໃຫ້ທຸກຄົນທັງຍິງ ແລະຊາຍໄດ້ຮັບການຮຽນຮູ້ຕະຫຼອດຊີວິດ, ເພື່ອສ້າງສັງຄົມແຫ່ງພູມປັນຍາ ຕາມຄວາມຮຽກຮ້ອງຕ້ອງການຂອງການພັດທະນາ. ສ່ວນອົງການ DVV International ແມ່ນອົງການໆສຶກສາທີ່ໃຫຍ່ແຫ່ງໜຶ່ງໃນປະເທດເຢຍລະມັນເຊິ່ງໄດ້ສະໜັບສະໜູນທາງດ້ານທຶນຮອນ ແລະບຸກຄະລາກອນ ໃນການສ້າງຫຼັກສູດ ການຮຽນຮູ້ຕະຫຼອດຊີວິດ ຂອງຄະນະສຶກສາສາດ.


text:
2 February 2017
ຍ້ອນຫຍັງພະຍາດອາຍາສິດ ແລະ ການສໍ້ລາດບັງຫລວງໃນຖັນແຖວພະນັກງານຈຶ່ງແຜ່ຫລາຍ
ໃນໂອກາດໂອ້ລົມຕໍ່ກອງປະຊຸມກວດກາທົ່ວປະເທດເມື່ອບໍ່ດົນນີ້ຂອງທ່ານ ບຸນທອງ ຈິດມະນີ ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ, ປະທານອົງການກວດກາລັດຖະບານ, ຫົວໜ້າອົງການຕ້ານການສໍ້ລາດບັງຫລວງຂັ້ນສູນກາງ ໄດ້ຊີ້ໃຫ້ເຫັນວ່າ: ປັດຈຸບັນບັນຫາທີ່ສັງຄົມເປັນຫ່ວງຫລາຍທີ່ສຸດແມ່ນປາກົດການພະຍາດອາຍາສິດ, ການລະເມີດສິດຂອງປະຊາຊົນ, ສວຍໃຊ້ໜ້າທີ່ຕຳແໜ່ງ, ລະເມີດລະບຽບກົດໝາຍ ແລະ ການສໍ້ລາດບັງຫລວງທີ່ມີລັກ ສະນະຮ້າຍແຮງ, ແກ່ຍາວມາຫລາຍປີທີ່ເກີດຂຶ້ນຢ່າງແຜ່ຫລາຍໃນຖັນແຖວພະນັກງານຢູ່ທຸກລະດັບ, ມີທ່າອ່ຽງສັບສົນ, ແກ້ໄຂໄດ້ຍາກ,ບາງກໍລະນີເຈົ້າໜ້າທີ່ຂອງພັກ-ລັດຍັງກ່ຽວຂ້ອງໂດຍກົງກັບການຄ້າຂາຍເຖື່ອນ, ບັນຫາໄມ້, ຢາເສບຕິດ, ແຕ່ການກວດກາພັດບໍ່ທັນເລິກເຊິ່ງທົ່ວເຖິງ, ການແກ້ໄຂຜົນຂອງການກວດກາຍັງຊັກຊ້າ ຫລື ບໍ່ທັນໄດ້ຮັບການກວດກາລົງເລິກ ແລະ ແກ້ໄຂຢ່າງ ເດັດຂາດ. ຖັນແຖວພະນັກງານ-ສະມາຊິກພັກທີ່ເສຍທາດຂາດຄຸນຈຳນວນບໍ່ໜ້ອຍກໍບໍ່ໄດ້ຮັບການກວດກາເລິກເຊິ່ງ ແລະ ແກ້ໄຂຕາມຫລັກການຢ່າງເດັດຂາດ ແລະ ທັນການ.
ທ່ານຮອງນາຍົກລັດຖະມົນຕີ ກ່າວວ່າ: ສາເຫດທີ່ພາໃຫ້ມີສະພາບດັ່ງກ່າວແຜ່ຫລາຍຍ້ອນວ່າ: ການຈັດຕັ້ງເຊື່ອມຊຶມຜັນຂະຫຍາຍມະຕິ-ຄຳສັ່ງຂອງພັກ, ຂໍ້ກຳນົດ, ກົດໝາຍ ແລະ ລະບຽບການຕ່າງໆມີຫລາຍອົງຄະນະພັກຍັງເຮັດຊັກຊ້າ, ບໍ່ທົ່ວເຖິງເລິກເຊິ່ງ, ບາງກໍລະນີກໍບໍ່ເຮັດຕາມການແນະນຳຂອງຂັ້ນເທິງເຊັ່ນ: ການຈັດຕັ້ງຜັນຂະຫຍາຍມະຕິກອງປະຊຸມຄັ້ງທີ X ຂອງພັກ, ຈັດຕັ້ງຜັນຂະຫຍາຍເນື້ອໃນກອງປະຊຸມວຽກງານກວດກາທົ່ວປະເທດຄັ້ງທີ III, ຍຸດທະສາດຕ້ານການສໍ້ລາດບັງຫລວງ, ດຳລັດວ່າດ້ວຍການປະຢັດ ແລະ ຕ້ານການຟຸມເຟືອຍ ແລະ ອື່ນໆ; ວຽກງານປັບປຸງກໍ່ສ້າງພັກ, ການເຄົາລົບລະບຽບຂອງພັກ, ບັນດາຂໍ້ຫ້າມສຳລັບສະມາຊິກພັກຍັງມີຫລາຍບັນຫາບໍ່ເຂັ້ມງວດ, ການປັບປຸງຮາກຖານພັກ ເປັນຕົ້ນການກໍ່ສ້າງໜ່ວຍພັກແຂງ-ຮູ້ນຳພາຮອບດ້ານ ຫລາຍບ່ອນບໍ່ໄດ້ຕາມຄາດໝາຍທັງບໍ່ຮັບປະກັນຄຸນນະພາບ, ການຂະຫຍາຍພັກຈຳນວນໜຶ່ງຍັງແລ່ນນຳຈຳນວນບໍ່ຮັບປະກັນມາດຖານ ແລະ ຄຸນນະພາບ, ການປະຕິບັດລະບອບປະຊຸມ ແລະ ການລວມຊີວິດຂອງຄະ ນະພັກ ແລະ ໜ່ວຍພັກບາງບ່ອນບໍ່ປົກກະຕິ ແລະ ບໍ່ມີເນື້ອໃນເລິກເຊິ່ງແທດຕົວຈິງ, ສະມາຊິກພັກ, ພະນັກງານນັບທັງການນຳຈຳນວນໜຶ່ງມີການເຊື່ອມຖອຍດ້ານຄຸນທາດ ແລະ ຄຸນສົມບັດສິນທຳ, ຂາດຄວາມເປັນແບບຢ່າງ, ການດຳລົງຊີວິດບໍ່ໂປ່ງໃສ, ມີການສວຍໃຊ້ໜ້າທີ່ຕຳແໜ່ງ, ລະເມີດລະບຽບກົດໝາຍ, ພົວພັນສັງຄົມບໍ່ເໝາະສົມ, ບໍ່ເອົາໃຈໃສ່ ແລະ ບໍ່ເຂັ້ມງວດເທົ່າທີ່ຄວນໃນການນຳພາແກ້ໄຂສະພາບຫຍໍ້ທໍ້ຕ່າງໆທີ່ເກີດຂຶ້ນຢູ່ພາຍໃນພັກ, ໃນຂະແໜງການ ແລະ ທ້ອງຖິ່ນຂອງຕົນ ຈຶ່ງເກີດມີສຽງວິພາກວິຈານ, ມີການລາຍງານກ່າວຟ້ອງຕໍ່ການປະຕິບັດໜ້າທີ່ຂອງພະນັກງານ, ສະ ມາຊິກພັກພວກເຮົາ. ນອກຈາກນີ້ການຈັດຕັ້ງປະຕິບັດແຜນງົບປະມານ ແລະ ຄຸ້ມຄອງການລົງທຶນຂອງລັດໂດຍລວມເຫັນວ່າດີ, ແຕ່ສະພາບຂອງການລະເມີດວິໄນແຜນການການເງິນ, ການຄຸ້ມຄອງລາຍຮັບ-ລາຍຈ່າຍບໍ່ໄດ້ດີເທົ່າທີ່ຄວນ, ມີການຮົ່ວໄຫລຫລວງຫລາຍ, ການຈັດຕັ້ງປະຕິບັດໂຄງການລົງທຶນຂອງລັດ, ການຈັດຊື້-ຈັດຈ້າງຍັງມີຫລາຍກໍລະນີບໍ່ເຮັດໄປຕາມລະບຽບກົດໝາຍ, ມູນຄ່າ ແລະ ຄຸນນະພາບການກໍ່ສ້າງໂຄງການຍັງເປັນຂອດໜຶ່ງທີ່ຕ້ອງສືບຕໍ່ເອົາໃຈໃສ່ຕື່ມ; ການປະຕິບັດນະໂຍບາຍປະຢັດແຫ່ງຊາດບໍ່ທັນໄດ້ຮັບການຈັດຕັ້ງປະຕິບັດຢ່າງເປັນຮູບປະທຳຢ່າງເລິກເຊິ່ງກວ້າງ ຂວາງ, ການຄຸ້ມຄອງ, ນຳໃຊ້ຊັບພະຍາກອນຂອງປະເທດ ເປັນຕົ້ນປ່າໄມ້ (ໄມ້), ທີ່ດິນ ແຮ່ທາດ ແລະ ອື່ນໆ ເຖິງວ່າໄດ້ມີລະບຽບກົດໝາຍ ແລະ ປີຜ່ານມາກໍໄດ້ມີບັນດາຄຳສັ່ງ ແລະ ມາດຕະການສະເພາະກ່ຽວກັບການຄຸ້ມຄອງການຂຸດຄົ້ນໄມ້, ທຸລະກິດໄມ້, ແຕ່ການຈັດຕັ້ງປະຕິບັດຕົວຈິງກໍບໍ່ທັນດີເທົ່າທີ່ຄວນ, ການບຸກລຸກດິນຂອງລັດ, ການລັກຂຸດຄົ້ນ ແລະ ເຄື່ອນຍ້າຍໄມ້ຍັງມີຢູ່ໃນບາງທ້ອງຖິ່ນ. ການບຸກທະລຸດ້ານກົນໄກ, ລະບອບລະບຽບການຄຸ້ມຄອງບໍລິຫານລັດຢູ່ແຕ່ລະຂັ້ນບໍ່ທັນແຂງແຮງ, ມີຫລາຍອັນຍັງຫຍຸ້ງເຫຍືອງຊັກຊ້າ ແລະ ມີອັນບໍ່ເຮັດໄປຕາມລະບຽບກົດໝາຍ, ການສະກັດກັ້ນ ແລະ ແກ້ໄຂການສໍ້ລາດບັງຫລວງໃນກົງຈັກການຈັດຕັ້ງຂັ້ນຕ່າງໆ ເຖິງວ່າໄດ້ມີຄວາມພະຍາຍາມ, ແຕ່ກົນໄກ, ລະບອບລະບຽບການລະອຽດເພື່ອອັດຊ່ອງຫວ່າງທີ່ຈະເກີດມີການສໍ້ລາດບັງຫລວງບໍ່ທັນພຽງພໍ, ອັນທີ່ມີແລ້ວການປະຕິບັດບໍ່ທັນເຂັ້ມງວດ ຈຶ່ງພາໃຫ້ເກີດມີຊ່ອງຫວ່າງສວຍໂອ ກາດສໍ້ລາດບັງຫລວງດ້ວຍຫລາຍຮູບແບບ, ຫລາຍລະດັບ, ເກີດມີຄວາມບໍ່ໂປ່ງໃສ, ບໍ່ຍຸຕິທຳ ແລະ ສະພາບຫຍໍ້ທໍ້ອື່ນໆໃນການຈັດຕັ້ງກໍຄືຖັນແຖວພະນັກງານ-ສະມາຊິກພັກ, ເຊິ່ງສົ່ງຜົນກະທົບບໍ່ໜ້ອຍເຖິງຄວາມເຊື່ອໝັ້ນຕໍ່ການນຳພາຂອງພັກ ແລະ ການຄຸ້ມຄອງຂອງລັດຢູ່ໃນແຕ່ລະຂັ້ນ.
Subscribe to: Post Comments (Atom)


text:
ພຣະອະຣິຍະເມດໄຕ ຫຼືພຣະສຣີອະຣິຍະເມດໄຕ, ພຣະເຈົ້າເມດໄຕ, ພຣະພຸດທະເຈົ້າເມດໄຕ, ຫຼືພຣະເມດໄຕ ຫຼືພຣະສີອານ(ອາຣຍ໌)
——
- ຕົ້ນເຫດຂອງການຂຽນບົດຄວາມນີ້:
(ບົດຂຽນບົດນີ້ ຂຽນຂຶ້ນຕາມຄຳຖາມຂອງ ສະມາຊິກເຟຊບຸກທີ່ຖາມມາທາງອິນບ໊ອກເດີ ຄົນອື່ນໄດ້ອະນິສົງນຳ)
1. ຊື່ຮຽກທີ່ປາກົດ:
- ພຣະອະຣິຍະເມດໄຕ ຫຼືພຣະສຣີອະຣິຍະເມດໄຕ, ພຣະເຈົ້າເມດໄຕ, ພຣະພຸດທະເຈົ້າເມດໄຕ, ຫຼືພຣະເມດໄຕ, ພຣະສີອານ(ໃນພາສາລາວປາກົດຫຼາຍຊື່ຮຽກ) ປາລີຂຽນ Metteyya(เมตฺเตยฺย); ສັນສະກິດຂຽນ मैत्रेय (ไมเตฺรย) ໄທຍຂຽນ พระศรีอริยเมตไตรย, พระสรีอริยเมตตรัย (ໃນພາສາໄທຍ ປາກົດຫຼາຍຊື່ ເໝືອນກັບພາສາລາວ).
2. ນຳເລື່ອງ:
- ພຣະສຣີອະຣິຍະເມດໄຕ ເປັນພຣະໂພທິສັດ ຄືອົງທີ່ຈະໄດ້ເປັນພຣະພຸດທະເຈົ້າໃນອະນາຄົດ ຂ້າງໜ້າ ເປັນພຣະພຸດທະເຈົ້າອົງທີ 5 ຄືອົງສຸດທ້າຍ ໃນພັດທະຣະກັບນີ້, ພຸດທະສາສະນິກະຊົນເຊື່ອວ່າເມື່ອພຸດທະສາສະໜາຂອງພຣະສະມະນະໂຄດົມສຳມາສຳມາສຳພຸດທະເຈົ້າສິ້ນສຸດໄປແລ້ວ ໂລກຈະຈະກ້າວເຂົ້າສູ່ແຫ່ງຄວາມເສື່ອມຖອຍ ອາຍຸໄຂຂອງມະນຸດ ຈະຄ່ອຍໆລົດລົງໄປຈົນເຫຼືອ 10 ປີ, ໂລກກໍເຂົ້າສູ່ຍຸກມິສັນຍີ, ມະນຸດກໍໄດ້ຮັບໄພອັນຕະລາຍ ແລະມີຄວາມສະຫຼົດໃຈກັບຄວາມຊົ່ວຮ້າຍທີ່ເກີດຂຶ້ນ ກໍຫັນມາລວມຕົວ ລວມກຸ່ມກັນສ້າງຄວາມດີ ມີການໃຫ້ທານ ຮັກສາ ສິນເປັນຕົ້ນ, ຫຼັງຈາກປະຕິບັດສິນທຳແລ້ວ ອາຍຸໄຂຂອງຄົນເລົ່ານັ້ນກໍເພີ່ມຂຶ້ນ ຈາກ 10 ສູ່ 20 ປີ ໄປຈົນ 100 ຈົນ 1000 ປີ ຂຶ້ນໄປຈົນຮອດອະສົງໄຂປີ, ໃນຍຸກນີ້ ຈະມີພຣະໂພທິສັດ ບຳເພັງປາຣະມີຄົບ 80 ອະສົງໄຂປາຍແສນມະຫາກັບ, ຈະລົງມາຕັດສະຮູ້ເປັນພຣະພຸດທະເຈົ້າ ຕາມພຸດທະພະຍາກອນ ກໍຄື ພຣະສີອະຣິຍະເມຕໄຕໂຍໂພທິສັດນັ້ນແລ. (ພຣະອະຣິຍະເມດໄຕພຸດທະເຈົ້ານີ້ແລ)
3. ພຸດທະພະຍາກອນ:
- ພຸດທະພະຍາກອນກ່ຽວກັບພຣະສຣີອະຣິຍະເມດໄຕ ພົບໃນຄັມພີຂຸດທະນິກາຍ ຂອງສາສະໜາພຸດ ໃນພຣະໄຕປິດົກເຫຼັ້ມທີ 11 ພຣະສູດຕັນຕະປິດົກເຫຼັ້ມ 3 ທີຄະນິກາຍ ປະຕິກະວັກ, ຈາກກະວັດຕິສູດ ເຊິ່ງມີເນື້ອໃນສົມບູນໃນທຸກນິກາຍ.
3.1. ຄຳພາຍາກອນ:
”ດູກ່ອນພິກຂຸທັງຫຼາຍ ໃນເມື່ອມະນຸດມີອາຍຸ 80.000 ປີ, ພຣະຜູ້ມີພຣະພາກຊົງພຣະນາມວ່າເມຕໄຕ ຈັກສະເດັດຂຶ້ນໃນໂລກ ພຣະອົງເປັນອໍຣະຫັນຕັດສະຮູ້ເອງໂດຍຊອບ ເຖິງພ້ອມດ້ວຍວິຊຊາແລະຈາຣະນະສະເດັດໄປດີແລ້ວ ຊົງຮູ້ແຈ້ງໂລກ ເປັນສາຣະຖີຝຶກບູຣຸດທີ່ຄວນຝືກ ບໍ່ມີຜູ້ອື່ນຍິ່ງກວ່າ ເປັນສາສະດາຂອງເທວະດາ ແລະມະນຸດທັງຫຼາຍ ເປັນຜູ້ເບີກບານແລ້ວ ເປັນຜູ້ຈຳແນກແຈກທຳ ເໝືອນຕະຖາຄົດອຸບັດຂື້ນແລ້ວໃນໂລກ, ໃນບັດນີ້ເປັນອໍຣະຫັນ ພຣະຜູ້ມີພຣະພາກຊົງພຣະນາມວ່າເມດໄຕ ພຣະອົງນັ້ນຈັກຊົງທຳ ໂລກນີ້ພ້ອມທັງເທວະໂລກ ມານໂລກ ພົມໂລກ ໃຫ້ແຈ່ມແຈ້ງດ້ວຍປັນຍາອັນຍິ່ງ ດ້ວຍພຣະອົງເອງແລ້ວ ຊົງສອນໝູ່ສັດ ພ້ອມທັງສະມະນະພາມ ເທວະດາ ແລະມະນຸດໃຫ້ຮູ້ຕາມ ເໝືອນຕະຖາຄົດໃນບັດນີ້ ພຣະຜູ້ມີພຣະພາກຜູ້ຊົງພຣະນາມວ່າເມດໄຕພຣະອົງນັ້ນ ຈັກຊົງສະແດງທຳ ງາມໃນເບື້ອງຕົ້ນ ງາມໃນທ່າມກາງ ງາມໃນທີ່ສຸດ ຊົງປະກາດພົມມະຈັນ ພ້ອມທັງອັດຖະ ພະຍັນຊະນະ ບໍລິສຸດ ບໍລິບູນ ເໝືອນຕະຖາຄົດ ໃນບັດນີ້, ພຣະຜູ້ມີພຣະພາກຊົງພຣະນາມວ່າເມດໄຕພຣະອົງນັ້ນ ຈັກຊົງບໍລິຫານພຣະພິກຂຸສົງຫຼາຍພັນ ເໝືອນພຣະຕະຖະຄົດບໍລິຫານພິກຂຸສົງຫຼາຍຮ້ອຍ ໃນບັດນີ້ສະນັ້ນ”
4. ປະຫວັດ:
- ໃນຍຸກຂອງພຣະສີຣິວັດພຸດທະເຈົ້າ ພຣະສຣິອະຣິຍະເມດໄຕ ຊົງເປັນກະສັດຊົງພຣະນາມວ່າ ພຣະເຈົ້າສັງຂະປັດແຫ່ງນະຄອນອິນທະປັດຖະ.
- ວັນໜຶ່ງຊົງຊາບວ່າພຣະພຸດທະເຈົ້າສະເເດັດມາໃກ້ໆ ເມືອງອິນທະປັດ ກໍຊົງດີພຣະໄທຈຶ່ງສະເດັດໄປດ້ວຍບາດ(ເດີນໄປເອງ) ພຽງໜຶ່ງວັນພຣະບາດທັງສອງກໍແຕກຊໍ້າ
ວັນທີສາມໜ່ອງກໍເຕັກຊໍ້າພຣະໂລຫິດນອງ ວັນທີສີ່ບໍ່ສາມາດສະເດັດຕໍ່ໄປດ້ວຍພຣະວິຣິຍະ(ຄວາມພຽນ) ແລະຈິດມຸ້ງໝັ້ນທີ່ຈະເຈົ້າເຝົ້າພຣະສີຣິວັດພຸດທະເຈົ້າພຣະອົງນັ້ນ, ຈຶ່ງຄ່ອບຄືບຄານໄປດ້ວຍພຣະອຸຣະ(ເອິກ) ພຣະພຸດທະເຈົ້າຊົງຊາບດ້ວຍຍານທິບ ຈຶ່ງແປງເປັນມານົບໜຸ່ມ(ຊາຍໜຸ່ມ)ຂັບກວຽນ, ພາໄປເຖິງສຳນັກຂອງພຣະພຸດທະຈົ້າ, ພຣະອິນ ແລະມະເຫສີທັງສີ່ໄດ້ແປງອົງເປັນຍິງຊາຍ ນຳຫໍ່ເຂົ້າທິບ ແລະນໍ້າທິບມາໃຫ້ສະເຫວີຍ, ເມື່ອພຣະອົງຫາຍບວບຊໍ້າຈຶ່ງຊົງສະເດັດໄປພຣະວິຫານ ພຽງແຮກພົບພຣະພຸດທະເຈົ້າ ກໍສະຫຼົບເພາະດ້ວຍຄວາມປີຕິໂສມະນັດເມື່ອຟື້ນພຣະວໍຣະກາຍຈຶ່ງຕັດວ່າ:
”ຂ້າແຕ່ພຣະຜູ້ມີພຣະພາກເຈົ້າ” ແລະກໍບໍ່ໄດ້ຕັດອັນໃດ ດ້ວຍຄວາມຍິນດິພຣະໄທ ພຣະອົງໄດ້ສະດັບພຣະສັດທັມພຽງບົດດຽວ ເພາະບໍ່ມີສິ່ງໃດ ຖວາຍບູຊາທຳມະເທດສະໜາ ຈຶ່ງຊົງຕັດພຣະສຽນ(ສີສະ-ຫົວ) ດ້ວຍພຣະນະຂາ(ເລັບ) ຖວາຍເປັນພຸດທະບູຊາ ແລະໃນຍຸກຂອງພຣະໂຄດົມສັມມາສັມພຸດທະເຈົ້າ(ອົງປັດຈຸບັນ) ພຣະສຣີອະຣິຍະເມດໄຕ ໄດ້ເປັນສາວົກຂອງພຣະອົງມີນາມວ່າ ພຣະອະຊິຕະ ພິກຂຸ, ຄັ້ງໜຶ່ງໄດ້ຮັບພຸດທະພະຍາກອນ ວ່າ “ພຣະອະຊິຕະ ຈະໄດ້ເປັນພຣະພຸດທະເຈົ້າ ໃນອະນາຄົດ”.
- ໂຜດຕິດຕາມການຕັດສະຮູ້.
(ອ່ານເທົ່ານີ້ກ່ອນ ແລ້ວຈັ່ງກັບມາອ່ານຕໍ່ ເພື່ອສ້າງຄວາມເຂົ້າໃຈໃຫ້ດີ ໃນບົດຕົ້ນ)


text:
ທ່ານ ລີຕູ້ ບົວປາວ ລັດຖະມົນຕີຊ່ວຍວ່າການ ກະຊວງສຶກສາທິການ ແລະ ກິລາ (ສສກ) ໄດ້ສືບຕໍ່ລົງຢ້ຽມໂຮງຮຽນສາມັນກິນນອນຊົນເຜົ່າ ແຂວງຊຽງຂວາງ ໃນວັນທີ 31 ທັນວາ ຜ່ານມາ ພາຍຫຼັງສຳເລັດເຂົ້າຮ່ວມພິທີປະກາດເມືອງໜອງແຮດເປັນເມືອງພົ້ນທຸກ, ໂດຍໃຫ້ກຽດຕ້ອນຮັບຂອງທ່ານ ສີໄວ ອຸດົມສຸກ ຜູ້ອຳນວຍການ ໂຮງຮຽນສາມັນກິນນອນຊົນເຜົ່າແຂວງ ພ້ອມດ້ວຍຄະນະ ແລະ ຄູ-ອາຈານທັງໝົດພາຍໃນໂຮງຮຽນ.
ທີມເຕັ້ນຈາກມະຫາວິທະຍາໄລແຫ່ງຊາດ (ມຊ) ສ້າງຜົນງານໄດ້ຢ່າງໂດດເດັ່ນດ້ວຍການປະສານງານກັນຢ່າງລົງຕົວ, ມີລະບົບ ແລະ ເຂົ້າໃຈກັນຂອງໝູ່ເພື່ອນພາຍໃນທີມ ຈົນສາມາດຄວ້າລາງວັນຊະນະເລີດ ຮຸ່ນທົ່ວໄປ ພ້ອມທຶນການສຶກສາ 25 ລ້ານກີບ. ຂະນະທີ່ ຮຸ່ນລະດັບໂຮງຮຽນ ມັດທະຍົມ ອັນດັບທີ 1 ຕົກເປັນຂອງ ໂຮງຮຽນມັດທະຍົມສຶກສາສົມບູນໂພນທັນ ພ້ອມຮັບທຶນການສຶກສາ 12 ລ້ານກີບ ໃນການແຂ່ງຂັນເຕັ້ນເຊຍ “Pepsi Cheer-Leading Contest 2015”ຄັ້ງທີ 4 ປະຈຳ ປີ 2015 ຊີງຂັນທ່ານປະທານຄະນະກຳມະການໂອແລມປິກແຫ່ງຊາດລາວ (ຄອລ).
ສູນໂຄສະນາຂ່າວສານການສຶກສາ ແລະ ກິລາ ກະຊວງສຶກສາທິການ ແລະ ກິລາ ໄດ້ເປີດກອງປະຊຸມສ້າງຄວາມເຂັ້ມແຂງການບໍລິຫານ-ບໍລິການ ວຽກງານໂຄສະ ນາຂ່າວສານການສຶກສາ ແລະ ກິລາ ທົ່ວປະເທດ ປະຈໍາປີ 2015 ໃນວັນທີ 23 ທັນວາ ຜ່ານມາ ທີ່ເຮືອນພັກຄູນຊັບ ບ້ານແສງສະຫວ່າງ (ທ່າລາດ) ເມືອງ ແກ້ວອຸດົມ ແຂວງວຽງຈັນ ໂດຍໃຫ້ກຽດເຂົ້າຮ່ວມຂອງທ່ານ ສີສະໝອນ ສິດທິຣາດວົງສາ ຫົວໜ້າຫ້ອງການ ກະຊວງສຶກສາທິການ ແລະ ກິລາ, ທັງເປັນຜູ້ຊີ້ນໍາວຽກງານໂຄສະ ນາຂ່າວສານ ແລະ ການສຶກສາ, ທ່ານ ສຸກສາຄອນ ສີປະເສີດ ຜູ້ອໍານວຍການສູນໂຄສະນາຂ່າວສານການສຶກສາ ແລະ ກິລາ, ມີບັນດາພະນັກງານວິຊາການໂຄສະນາຂ່າວ ສານການສຶກສາ ແລະ ກິລາ ຈາກ 18 ແຂວງທົ່ວປະເທດເຂົ້າຮ່ວມ.
ຫ້ອງການກະຊວງສຶກສາທິການ ແລະ ກິລາ ໄດ້ຈັດກອງປະຊຸມເຝິກອົບຮົມສ້າງຄວາມເຂັ້ມແຂງດ້ານການຄຸ້ມຄອງ ແລະ ສໍາເນົາເອກະສານຫ້ອງການ ເພື່ອເຮັດໃຫ້ວຽກງານດ້ານບໍລິຫານ ໂດຍສະເພາະແມ່ນການຈໍລະຈອນເອກະສານຜ່ານປະຕູດຽວໃຫ້ເປັນລະບົບ ແລະ ຮຽນຮູ້ເທັກນິກໃນການຈັດຕັ້ງປະຕິບັດການຮ່າງເອກະສານທາງລັດຖະ ການ ເພື່ອໃຫ້ຖືກຕ້ອງ ແລະ ເປັນເອກະພາບກັນ ໃນວຽກງານດັ່ງກ່າວ.


text:
ມາດຕາ 104 (ໃໝ່)
ການກວດສອບແຫ່ງລັດ ແມ່ນ ການກວດສອບ ການຄຸ້ມຄອງ ການນຳໃຊ້ງົບປະມານ, ການເງິນ ແລະ ຊັບສິນຂອງລັດ.
ມາດຕາ 105 (ໃໝ່)
ການກວດສອບແຫ່ງລັດ ດຳເນີນໂດຍອົງການກວດສອບແຫ່ງລັດ ຊຶ່ງມີອົງການກວດສອບ ປະຈຳສູນກາງ ແລະ ອົງການກວດສອບປະຈຳພາກ.
ອົງການກວດສອບປະຈຳສູນກາງ ແລະ ອົງການກວດສອບປະຈຳພາກ ໄດ້ກຳນົດໄວ້ໃນ ກົດໝາຍສະເພາະ.
ມາດຕາ 106 (ໃໝ່)
ປະທານອົງການກວດສອບແຫ່ງລັດ ຮັບຜິດຊອບໂດຍກົງຕໍ່ສະພາແຫ່ງຊາດ ແລະ ລາຍງານ ຕໍ່ປະທານປະເທດ, ນາຍົກລັດຖະມົນຕີ ແລະ ຄະນະປະຈຳສະພາແຫ່ງຊາດ ກ່ຽວກັບວຽກງານ ກວດສອບແຫ່ງລັດ.
ປະທານອົງການກວດສອບແຫ່ງລັດ ສະເໜີແຕ່ງຕັ້ງ, ຍົກຍ້າຍ ຫຼື ປົດຕຳແໜ່ງ ຮອງປະທານ ອົງການກວດສອບແຫ່ງລັດ ຕໍ່ປະທານປະເທດ.
ມາດຕາ 107 (ໃໝ່)
ອົງການກວດສອບແຫ່ງລັດ ມີ ສິດ ແລະ ໜ້າທີ່ ດັ່ງນີ້:
1. ດຳເນີນການກວດສອບເປັນເອກະລາດ ຕາມກົດໝາຍ ເພື່ອຢັ້ງຢືນຄວາມຖືກຕ້ອງ ຂອງ ເອກະສານລາຍງານການເງິນ, ຄວາມສອດຄ່ອງທາງດ້ານກົດໝາຍ ແລະ ຜົນການຈັດຕັ້ງປະຕິບັດ;
2. ລາຍງານການເຄື່ອນໄຫວວຽກງານຂອງຕົນ ແລະ ຜົນການກວດສອບບົດສະຫຼຸບ ຂາດຕົວ ການຈັດຕັ້ງປະຕິບັດແຜນງົບປະມານແຫ່ງລັດ ຕໍ່ກອງປະຊຸມສະພາແຫ່ງຊາດ;
3. ສະເໜີອົງການຄຸ້ມຄອງການເງິນທີ່ກ່ຽວຂ້ອງ ເພື່ອນຳໃຊ້ມາດຕະການຕໍ່ຫົວໜ່ວຍ ທີ່ລະເມີດກົດໝາຍໃນການຄຸ້ມຄອງ ການນຳໃຊ້ງົບປະມານ, ການເງິນ ແລະ ຊັບສິນຂອງລັດ ຈາກຜົນການກວດສອບ.


text:
ສະມາຊິກສະພາຝ່າຍຄ້ານມາເລເຊຍຄົນນຶ່ງ ໄດ້ຖືກຕັດສິນລົງໂທດຕິດຄຸກ 18 ເດືອນ ໃນຖານເຮັດໃຫ້ເອກກະສານລັບຮົ່ວໄຫລ ກ່ຽວກັບກອງທຶນລັດຖະບານ ທີ່ມີເປັນບັນຫາໂຕ້ ແຍ້ງກັນ.
ທ່ານ Rafizi Ramli ສະມາຊິກຄົນສຳຄັນຂອງພັກຝ່າຍຄ້ານ ໄດ້ພົບເຫັນມີຄວາມຜິດ ລະເມີດກົດໝາຍວ່າດ້ວຍຄວາມລັບທາງການ ໂດຍມີໄວ້ໃນຄວາມ ຄອບຄອງ ແລະເປີດເຜີຍ ບາງພາກສ່ວນ ກ່ຽວກັບການກວດກາຂອງລັດຖະບານ ຂອງກອງທຶນທີ່ເປັນໜີ້ສິນ ທີ່ກໍ່ຕັ້ງ ຂຶ້ນໂດຍ ນາຍົກລັດຖະມົນຕີ ທ່ານ Najib Razak.
ທ່ານ Phil Robertson ຮອງຜູ້ອຳນວຍການກຸ່ມປົກປ້ອງສິດທິມະນຸດ Human Rights Watch ຝ່າຍເອເຊຍ ຮຽກຮ້ອງໃຫ້ຍົກເລີກການຕັດສິນລົງໂທດທ່ານ Rafizi ໂດຍທັນທີ. ທ່ານກ່າວວ່າ ການຈັບກຸມຊະມາຊິກສະພາ “ທີ່ບໍ່ເຄີຍມີມາກ່ອນ” ແລະມີຈຸດປະສົງດຽວຄື ຂົ່ມຂູ່ຜູ້ເປີດເຜິຍ ໃຫ້ຢູ່ໃນຄວາມມິດງຽບ.”
ທ່ານ Robertson ກ່າວວ່າ ການກ່າວຫາວ່ມີການພົວພັນກັບສໍ້ລາດບັງຫຼວງ ຂອງນາຍົກ ລັດຖະມົນຕີ Najib ເປັນຂໍ້ມູນທີ່ປະຊາຊົນມີສິດຈະຮູ້ ແລະສະແດງແນວຄິດໂດຍປາດສະຈາກການປະເຊີນໜ້າກັບເລື້ອງການລົງໂທດເມືອງ ທີ່ເຮັດໃຫ້ມີການຈັບກຸມ.”
ທ່ານ Rafizi ກ່າວວ່າ ທ່ານຈະອຸທອນ.


text:
ປະຫວັດຄວາມເປັນມາ
- ລາຍລະອຽດ
- ວັນອັງຄານ, 09 ມັງກອນ 2018 15:03 Sengphet Khoutthao ກົດເບິ່ງ: 25
-
ພາລະບົດບາດຂອງຫ້ອງການມໍລະດົກ:
-
ທີ່ຕັ້ງ:
ຫ້ອງການ ມໍລະດົກໂລກຫຼວງພະບາງ ແມ່ນການຈັດຕັ້ງໜຶ່ງ ຂອງກະຊວງຖະແຫຼງຂ່າວແລະ ວັດທະນະທຳ, ສັງກັດໃນໂຄງປະກອບກົງຈັກ ຂອງ ອົງການປົກຄອງແຂວງຫຼວງພະບາງ. ຊຶ່ງຂຽນເປັນຊື່ຕົວອັກສອນຫຍໍ້ “ ຫ.ມ.ຫຼ ” ຂຽນເປັນພາສາຝຣັ່ງເສດ “ Department du Patrimoine Mondial Louang Prabang” ຂຽນເປັນຕົວຫຍໍ້ “ D.P.L”
-
ວ່າດ້ວຍພາລະບົດບາດ.
ຫ້ອງການ ມໍລະດົກໂລກ ຫຼວງພະບາງ ມີພາລະບົດບາດ ເປັນເສນາທິການໃຫ້ແກ່ກະຊວງຖະແຫຼງຂ່າວ ແລະ ວັດທະນະທຳ ແລະ ອົງການປົກຄອງແຂວງຫຼວງພະບາງໃນການຄົ້ນຄວ້າ ວາງແຜນການຄຸ້ມຄອງ ແລະ ພ້ອມທັງພັດທະນາໃຫ້ມີຄຸນຄ່າ ຢູ່ໃນຂອບເຂດເນື້ອທີ່ຂອງອົງການອຸຍແນັດໂກ ທີ່ໄດ້ຮັບຮອງເອົາ ແລະ ຂອບເຂດອ້ອມຮອບ ຫຼື ຂອບເຂດໃດໜຶ່ງ ຕາມການຕົກລົງເຫັນດີຂອງລັດຖະບານ ໂດຍໃຫ້ສອດຄ່ອງກັບແນວທາງນະໂຍບາຍຂອງພັກ ແລະ ລະບຽບກົດໝາຍຂອງລັດຖະບານ ວາງອອກໃນແຕ່ລະໄລຍະ.
-
ໜ້າທີ່ ຂອງຫ້ອງການມໍລະດົກໂລກ ຫຼວງພະບາງ.
-
ຄົ້ນຄ້ວາ, ເຊື່ອມຊືມ ແລະ ຜັນຂະຫຍາຍແນວທາງນະໂຍບາຍຂອງພັກ, ທິດທາງ ແຜນການຂອງລັດຖະບານ, ຂອງກະຊວງແລະຂອງແຂວງ ມາເປັນແຜນການ, ແຜນງານ, ໂຄງການອັນລະອຽດ ໃນການຈັດຕັ້ງປະຕິບັດ.
-
ຜັນຂະຫຍາຍ ເນື້ອໃນຈິດໃຈ ຂອງວຽກງານອະນຸລັກ ແລະ ສົ່ງເສີມຄຸນຄ່າມໍລະດົກຫຼວງພະບາງ ໃຫ້ກາຍເປັນລະບຽບອັນລະອຽດ ເພື່ອຈັດຕັ້ງປະຕິບັດ ໂດຍສະເພາະກ່ຽວກັບມາດຕະການ ປົກປັກຮັກສາ ຕາມເຂດ ເນື້ອທີ່ ທີ່ໄດ້ກຳນົດໄວ້.
-
ຈັດຕັ້ງປະຕິບັດການຄຸ້ມຄອງ, ປົກປັກຮັກສາ, ການອະນຸລັກ, ການບູລະນະການກໍ່ສ້າງ, ການປະຕິສັງຂອນ ແລະ ການສົ່ງເສີມຄຸນຄ່າທາງມໍລະດົກ ຕາມແຜນການຄຸ້ມຄອງລວມ ທີ່ລັດຖະບານໄດ້ຮັບຮອງເອົາ.
-
ກຳນົດ ແຜນຜັງ ຊີ້ນຳທາງດ້ານ ພື້ນຖານໂຄງລ່າງ, ເຄຫະສະຖານ ແລະ ການນຳໃຊ້ທີ່ດິນພາຍໃນຂອບເຂດມໍລະດົກໂລກ. ການປະກອບຄຳເຫັນ, ໃຫ້ການປຶກສາຫາລືແນະນຳ ດ້ານເຕັກນິກວິຊາການ ກ່ຽວກັບສະຖາປັດຕະຍະກຳ, ການຄຸ້ມຄອງມໍລະດົກໃຫ້ແກ່ກິດຈະກຳຕ່າງໆກ່ຽວກັບການກໍ່ສ້າງ, ສ້ອມແປງ, ການທັບມ້າງ, ການບູລະນະເຄຫະສະຖານແລະ ກິດຈະກຳພື້ນຖານໂຄງລ່າງ.
-
ປະສານງານ ແລະ ຮ່ວມມືກັບບຸກຄົນ, ອົງການຈັດຕັ້ງ ຫຼືຂະແໜງການກ່ຽວຂ້ອງຕ່າງໆ ທີ່ຢູ່ພາຍໃນ ຫຼື ຕ່າງປະເທດ ທີ່ມີຈຸດປະສົງໃຫ້ການສະໜັບສະໜູນກິດຈະກຳຕ່າງໆທີ່ກ່ຽວຂ້ອງກັບວຽກງານຄຸ້ມຄອງອານຸລັກ, ປົກປັກຮັກສາ, ບູລະນະ, ກໍ່ສ້າງ,ວຽກງານຝຶກອົບຮົມ ຈັດສຳມະນາ ຫຼື ຍົກລະດັບຄວາມຮູ້-ຄວາມສາມາດ.
-
ຕິດຕາມ, ຊຸກຍູ້, ປະສານສົມທົບກັບພາກສ່ວນທີ່ກ່ຽວຂ້ອງ ແກ້ໄຂບັນຫາ ແລະ ຂໍ້ຂັດແຍ້ງ ຕ່າງໆ ທີ່ອາດມີຂື້ນ ຫຼື ການຈັດຕັງປະຕິບັດ ມາດຕະການ ຕໍ່ຜູ້ລະເມີດລະບຽບການຄຸ້ມຄອງມໍລະດົກ ຂອງພາກສ່ວນຕ່າງໆ ທີ່ຢູ່ໃນເຂດພື້ນທີ່ຄຸ້ມຄອງມໍລະດົກ.
-
ຂົນຂວາຍແຫຼ່ງທຶນ, ສ້າງແຫຼ່ງລາຍຮັບ, ຄຸ້ມຄອງການເງິນ ຕາມລະບຽບຫຼັກການຂອງກະຊວງການເງິນ, ຂື້ນແຜນງົບປະມານລາຍຈ່າຍປະຈຳປີ, ພາຫະນະ ແລະ ວັດຖຸອຸປະກອນຕ່າງໆ ເພື່ອຮັບໃຊ້ວຽກງານການເຄື່ອນໄຫວຂອງຕົນໃຫ້ຖືກຕ້ອງຕາມເປົ້າໝາຍ ແລະ ລະບຽບການ ເປັນຢ່າງດີ.
-
ໂຄສະນາເຜີຍແຜ່, ສຶກສາອົບຮົມໃຫ້ມະຫາຊົນ, ອົງການຈັດຕັ້ງຕ່າງໆ ທີ່ກ່ຽວຂ້ອງເພື່ອແນໃສ່ໃຫ້ທຸກພາກສ່ວນ ເຄົາລົບນັບຖື, ເອົາໃຈໃສ່ປະຕິບັດກົດລະບຽບກົດໝາຍ ແລະ ປະກອບສ່ວນເຂົ້າໃນການປົກປັກຮັກສາ ມໍລະດົກລວມຂອງຊາດ.
-
ຂື້ນແຜນຄວາມຕ້ອງການ ບຸກຄະລາກອນ ປະຈຳປີ, ເກັບກຳຊີວະປະຫວັດ, ການຄຸ້ມຄອງນຳໃຊ້, ບຳລຸງ ກໍ່ສ້າງລັດຖະກອນ ດ້ານວິຊາສະເພາະ, ສຶກສາອົບຮົມດ້ານແນວຄິດ ການເມືອງ ແລະ ການປະຕິບັດນະໂຍບາຍຕໍ່ພະນັກງານ-ລັດຖະກອນ ທີ່ຂື້ນກັບຄວາມຮັບຜິດຊອບ ຂອງຕົນ.
-
-
ຫ້ອງການ ມໍລະດົກໂລກຫຼວງພະບາງ ມີສິດດັ່ງນີ້:
-
ຄົ້ນຄ້ວາ ແລະ ສ້າງຂໍ້ກຳນົດ ລະບຽບຕ່າງໆ ຕາມຄວາມຈຳເປັນ ທີ່ພົວພັນເຖິງວຽກງານປົກປັກຮັກສາມໍລະດົກໂລກຫຼວງພະບາງ ເພື່ອນຳສະເໜີໃຫ້ ອົງການປົກຄອງແຂວງ ຮັບຮອງແລະ ປະກາດໃຊ້.
-
ອອກບົດແນະນຳ ຫຼືແຈ້ງການ ໃຫ້ທຸກພາກສ່ວນພາຍໃນແຂວງ, ຈັດຕັ້ງປະຕິບັດກົດໝາຍ,ດຳລັດ, ຂໍ້ຕົກລົງ, ສັນຍາຮ່ວມມື, ແຜນງານ,ໂຄງການ ເພື່ອຜັນຂະຫຍາຍ ຄຳສັ່ງແນະນຳ ທີ່ ລັດຖະບານ, ກະຊວງຖະແຫຼງຂ່າວ ແລະ ວັດທະນະທຳ ຫຼື ແຂວງໄດ້ປະກາດໃຊ້ ຕາມພາລະບົດບາດຂອງຕົນ.
-
ສະເໜີໃຫ້ພາກສ່ວນທີ່ກ່ຽວຂ້ອງ ຫຼື ໃຫ້ຂັ້ນເທິງ ສັ່ງໂຈະຊົ່ວຄາວ ຫຼືຖາວອນກ່ຽວກັບການເຄື່ອນໄຫວຂອງໂຄງການໃດໜຶ່ງ ທີ່ເຫັນວ່າບໍ່ສອດຄ່ອງກັບເປົ້າໝາຍການອະນຸລັກມໍລະດົກ, ຂັດກັບລະບຽບກົດໝາຍ ຫຼື ສັນຍາທີ່ໄດ້ກຳນົດໄວ້.
-
ຈັດຕັ້ງກອງປະຊຸມ, ສຳມະນາ, ຝຶກອົບຮົມ ດ້ານວິຊາການຕ່າງໆ ກ່ຽວກັບວຽກງານຄຸ້ມຄອງມໍລະດົກ.
-
ເຂົ້າຮ່ວມການຄົ້ນຄ້ວາ ແກ້ໄຂ, ກວດກາ,ຄຸ້ມຄອງບັນດາໂຄງການ ຫຼືກິດຈະກຳຕ່າງໆທີ່ລັດຖະບານ, ແຂວງ ຫຼື ພາກສ່ວນຕ່າງໆ ທີ່ອະນຸຍາດດຳເນີນໃນຂອບເຂດພື້ນທີ່ຄຸ້ມຄອງມໍລະດົກ.
-
ເຂົ້າຮ່ວມກອງປະຊຸມ ທີ່ກ່ຽວຂ້ອງກັບຂະແໜງການຂອງຕົນ ທີ່ສູນກາງ, ພະແນກການ,ອົງການຈັດຕັ້ງ, ເມືອງ, ບ້ານ, ກຸ່ມບ້ານ ທີ່ໄດ້ຈັດຂື້ນ, ເຂົ້າຮ່ວມກອງປະຊຸມ, ສຳມະນາ, ຝຶກອົບຮົມດ້ານຕ່າງໆ ກ່ຽວກັບວຽກງານມໍລະດົກ ຫຼືວຽກງານອື່ນໆທີ່ກ່ຽວຂ້ອງ ຢູ່ພາຍໃນ ຫຼືຕ່າງປະເທດ ຕາມການຕົກລົງເປັນດີ ຈາກທ່ານນາຍົກລັດຖະມົນຕີ ຫຼື ທ່ານເຈົ້າແຂວງ.
-
ເຊັນສັນຍາ, ອະນຸສັນຍາ ຫຼື ບົດບັນທຶກກັບຕ່າງປະເທດ, ອົງການຈັດຕັ້ງສາກົນ ຕາມການມອບໝາຍຕົກລົງເຫັນດີ ຂອງທ່ານນາຍົກລັດຖະມົນຕີວ່າການ, ທ່ານເຈົ້າແຂວງ ຫຼືຈາກຂັ້ນເທິງທີ່ກ່ຽວຂ້ອງ.
-
ສະເໜີໃຫ້ ລັດຖະມົນຕີກະຊວງຖະແຫຼງຂ່າວ ແລະ ວັດທະນະທຳ ຫຼືເຈົ້າແຂວງເພື່ອປັບປຸງ, ສ້າງຕັ້ງ ຫຼື ຍົກເລິກ ກົງຈັກຊ່ວຍວຽກ ທີ່ຂື້ນກັບວຽກງານຮັບຜິດຊອບຂອງຕົນ.
-
ສະເໜີແຕ່ງຕັ້ງ, ເລື່ອນຊັ້ນ-ຂັ້ນເງິນເດືອນ,ຮັບເຂົ້າ-ອອກ, ຍົກຍ້າຍ, ປົດຕຳແໜ່ງແລະ ປະຕິບັດວິໃນຕໍ່ພະນັກງານ-ລັດຖະກອນ ທີ່ຂື້ນກັບຄວາມຮັບຜິດຊອບຂອງຕົນບົນພື້ນຖານລະບຽບລັດຖະກອນ ແຫ່ງ ສປປ. ລາວ.
-
ຄຸ້ມຄອງ, ນຳໃຊ້ພາຫະນະ, ຊັບສົມບັດລວມ, ວັດຖຸ-ອຸປະກອນ ແລະ ງົບປະມານຂອງຕົນ ທີ່ລັດໄດ້ເບີກຈ່າຍໃຫ້ ຕາມລະບຽບ ຫຼັກການ ທີ່ກຳນົດໄວ້.


text:
ໃນຕອນບ່າຍ ຂອງວັນທີ 18 ພຶດສະພາ 2017 ນີ້ ທີ່ຫໍສະພາແຫ່ງຊາດ ກອງປະຊຸມສະໄໝສາມັນ ເທື່ອທີ 3 ຂອງສະພາແຫ່ງຊາດ ຊຸດທີ VIII ໄດ້ອັດລົງດ້ວຍຜົນສຳເລັດ ອັນຈົບງາມ ໂດຍການເຂົ້າຮ່ວມ ຂອງທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ພ້ອມດ້ວຍຜູ້ນຳ ພັກ-ລັດ, ອະດີດການນຳຂັ້ນສູງ ແລະ ສະມາຊິກສະພາແຫ່ງຊາດ ເຂົ້າຮ່ວມ. ກອງປະຊຸມດັ່ງກ່າວ, ໄດ້ດຳເນີນແຕ່ວັນທີ 25 ເມສາ-18 ພຶດສະພາ 2017,
ໄດ້ພິຈາລະນາ ແລະ ຮັບຮອງເອົາກົດໝາຍ 14 ສະບັບ ໃນຂົງເຂດ ເສດຖະກິດ-ສັງຄົມ, ການປ້ອງກັນຊາດ-ປ້ອງກັນຄວາມສະຫງົບ, ການປົກຄອງ ແລະ ຍຸຕິທຳ, ອົງການຈັດຕັ້ງມະຫາຊົນ ແລະ ການຕ່າງປະເທດ ເຊິ່ງເປັນການ ເພີ່ມເຄື່ອງມືຄຸ້ມຄອງລັດ, ຄຸ້ມຄອງ ເສດຖະກິດ-ສັງຄົມ ໃນຂະແໜງການຕ່າງໆ ໃຫ້ມີຄວາມສົມບູນຄົບຖ້ວນ ຫລາຍຂຶ້ນກວ່າເກົ່າ.
ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ, ພ້ອມທັງເປັນ ປະທານກອງປະຊຸມ ກ່າວວ່າ: ຕະຫລອດໄລຍະ 17 ວັນ ໃນການດຳເນີນ ກອງປະຊຸມສະໄໝສາມັນ ເທື່ອທີ 3 ຂອງສະພາແຫ່ງຊາດ ຊຸດທີ VIII ທີ່ເຕັມໄປດ້ວຍ ບັນຍາກາດທີ່ສ້າງສັນ ແລະ ມີຄວາມເປັນເອກະພາບສູງ ຂອງສະມາຊິກສະພາແຫ່ງຊາດ ໃນການຄົ້ນຄວ້າ, ປະກອບຄຳຄິດເຫັນ ຢ່າງກົງໄປກົງມາ ຕໍ່ບັນດາເນື້ອໃນ ທີ່ນຳມາພິຈາລະນາ ແລະ ຮັບຮອງເອົາ. ກອງປະຊຸມດັ່ງກ່າວ, ໄດ້ສຳເລັດຕາມຈຸດປະສົງ ແລະ ລະດັບຄາດໝາຍທີ່ວາງໄວ້ ເຊັ່ນ: ກອງປະຊຸມໄດ້ຮັບຟັງ ແລະ ພິຈາລະນາ ສະພາບການ ຈັດຕັ້ງປະຕິບັດ ແຜນພັດທະນາ ເສດຖະກິດ-ສັງຄົມ; ແຜນງົບປະມານ ແຫ່ງລັດ 6 ເດືອນຜ່ານມາ ແລະ ວຽກງານຈຸດສຸມ ທ້າຍປີ 2017; ພິຈາລະນາຮັບຮອງ ເອົາບົດລາຍງານ ກ່ຽວກັບການຄຸ້ມຄອງ ລາຄາສິນຄ້າ ແລະ ມາດຕະການ ແກ້ໄຂຈຳນວນໜຶ່ງ ເພື່ອຫລຸດຜ່ອນຜົນກະທົບ ຕໍ່ການຜະລິດ ແລະ ຊີວິດການເປັນຢູ່ ຂອງປະຊາຊົນ; ໄດ້ພິຈາລະນາ ເອົາບົດລາຍງານ ຂອງອົງການໄອຍະການ ປະຊາຊົນສູງສຸດ ກ່ຽວກັບການ ປະຕິບັດສິດ ສັ່ງຟ້ອງ ຄະດີອາຍາຂຶ້ນສານ ແລະ ການເຂົ້າຮ່ວມ ການດຳເນີນຄະດີແພ່ງ ຢູ່ທີ່ປະຊຸມສານ ແລະ ບົດລາຍງານ ຂອງສານປະຊາຊົນສູງສຸດ ກ່ຽວກັບການດຳເນີນຄະດີ ຢູ່ສານຂັ້ນຕົ້ນ ແລະ ສານອຸທອນ ໃນໄລຍະຜ່ານມາ, ທິດທາງປັບປຸງ ແລະ ຍົກສູງຄຸນນະພາບ ວຽກງານໃນຊຸມປີຕໍ່ໜ້າ; ກອງປະຊຸມ ໄດ້ພິຈາລະນາ ແລະ ເລືອກຕັ້ງເອົາທ່ານ ນາງ ວຽງທອງ ສີພັນດອນ ເປັນປະທານອົງການ ກວດສອບ ແຫ່ງລັດ ອີກສະໄໝໜຶ່ງ ຕາມການສະເໜີ ຂອງປະທານປະເທດ; ພ້ອມທັງ ໄດ້ພິຈາລະນາ ແລະ ຮັບຮອງເອົາ ການສະເໜີແຕ່ງຕັ້ງ ທ່ານ ອຳໄພ ຈິດມານົນ ເປັນຮອງປະທານ ກຳມາທິການກົດໝາຍ ຕາມການສະເໜີ ຂອງຄະນະປະຈຳ ສະພາແຫ່ງຊາດ; ພ້ອມດຽວກັນນີ້, ກອງປະຊຸມ ໄດ້ພິຈາລະນາ ແລະ ຮັບຮອງເອົາກົດໝາຍ 14 ສະບັບ ໃນນັ້ນ ມີກົດໝາຍສ້າງໃໝ່ 5 ສະບັບ ຄື: ກົດໝາຍວ່າດ້ວຍສົນທິສັນຍາ ແລະ ສັນຍາສາກົນ, ກົດໝາຍວ່າດ້ວຍ ສິລະປະການສະແດງ, ກົດໝາຍວ່າດ້ວຍ ການປົກປ້ອງ ຂໍ້ມູນເອເລັກໂຕຣນິກ, ກົດໝາຍວ່າດ້ວຍ ຄື້ນຄວາມຖີ່ວິທະຍຸສື່ສານ ແລະ ປະມວນກົດໝາຍອາຍາ; ກົດໝາຍປັງປຸງ 8 ສະບັບ ຄື: ກົດໝາຍວ່າດ້ວຍ ການເລືອກຕັ້ງສະມາຊິກ ສະພາແຫ່ງຊາດ ແລະ ສະພາປະຊາຊົນຂັ້ນແຂວງ, ກົດໝາຍວ່າດ້ວຍ ຄະນະຊາວໜຸ່ມປະຊາຊົນ ປະຕິວັດລາວ, ກົດໝາຍວ່າດ້ວຍໄຟຟ້າ, ກົດໝາຍວ່າດ້ວຍ ກຳລັງປ້ອງກັນ ຄວາມສະຫງົບປະຊາຊົນ, ກົດໝາຍວ່າດ້ວຍ ອົງການໄອຍະການປະຊາຊົນ, ກົດໝາຍວ່າດ້ວຍ ສານປະຊາຊົນ, ກົດໝາຍວ່າດ້ວຍນ້ຳ ແລະ ຊັບພະຍາກອນນ້ຳ, ກົດໝາຍວ່າ ດ້ວຍສະຖິຕິ ແລະ ກົດໝາຍທາບທາມ 1 ສະບັບ ຄື: ປະມວນກົດໝາຍແພ່ງ.
ພ້ອມນັ້ນ, ທ່ານ ນາງ ປານີ ຢາທໍ່ຕູ້ ກ່າວຕື່ມວ່າ: ກອງປະຊຸມ ໄດ້ເຫັນດີເປັນເອກະພາບ ຕໍ່ບົດລາຍງານ ແລະ ສະເໜີໃຫ້ລັດຖະບານ ເອົາໃຈໃສ່ບາງບັນຫາ ເຊັ່ນ: ສືບຕໍ່ຊີ້ນຳ ແລະ ຊຸກຍູ້ບັນດາກະຊວງ, ອົງການຂະແໜງການ ແລະ ອົງການປົກຄອງທ້ອງຖິ່ນ ສູ້ຊົນປະຕິບັດ ບັນດາຄາດໝາຍລວມ, ຄາດໝາຍໝາຍ ແຕ່ລະດ້ານ, ທິດທາງວຽກງານ ແລະ ບັນດາມາດຕະການ ທີ່ກຳນົດໄວ້ ໃນມະຕິກອງປະຊຸມ ສະພາແຫ່ງຊາດ ເລກທີ 14, 15, 16/ສພຊ ລົງວັນທີ 24/11/2016 ແລະ ເລກທີ 18/ສພຊ ລົງວັນທີ 28/11/2016 ກ່ຽວກັບແຜນພັດທະນາ ເສດຖະກິດ-ສັງຄົມ, ແຜນງົບປະມານແຫ່ງລັດ ປະຈຳປີ 2017 ກໍຄືແຜນສ້າງ ແລະ ປັບປຸງກົດໝາຍ ປະຈຳປີ 2017 ແລະ ປະກາດໃຊ້ນິຕິກຳລຸ່ມ ໃຫ້ສຳເລັດ. ພ້ອມທັງ ຊີ້ນຳກະຊວງ ອຸດສາຫະກຳ ແລະ ການຄ້າ ປະສານສົມທົບ ກັບບັນດາກະຊວງ ແລະ ພາກສ່ວນທີ່ກ່ຽວຂ້ອງ ສືບຕໍ່ຄົ້ນຄວ້າ ແລະ ສະເໜີລັດຖະບານ ປະກາດໃຊ້ນະໂຍບາຍ, ມາດຕະການຊຸກຍູ້ ແລະ ສົ່ງເສີມການຜະລິດ ສະບຽງອາຫານ ແລະ ການຜະລິດສິນຄ້າທີ່ຈຳເປັນ ໃຫ້ແກ່ການບໍລິໂພກ ປະຈຳວັນຂອງປະຊາຊົນ ໃຫ້ມີການຂະຫຍາຍຕົວ ແລະ ມີຄວາມຫລາກຫລາຍ ທາງການຜະລິດຕະພັນ ທີ່ມີຄຸນນະພາບ ດ້ວຍລາຄາທີ່ເໝາະສົມ ແລະ ໝັ້ນທ່ຽງ.


text:
ທະນາຄານຈີນສາຂາກາຣາຊີປາກິສະຖານ ໄດ້ຈັດພິທີເປີດບໍລິການຢູ່ນະຄອນຫຼວງອິສລາມາບັດໃນວັນທີ 7 ພະຈິກນີ້ ເຊິ່ງເປັນຂີດໝາຍສະແດງໃຫ້ເຫັນວ່າ, ສາຂາແຫ່ງທຳອິດຂອງທະນາຄານຈີນຢູ່ພາກພື້ນອາຊີໃຕ້ ໄດ້ເປີດບໍລິການຢ່າງເປັນທາງການແລ້ວ.
ທ່ານ ມາມນູນ ຊູເຊັນ ປະທານາທິບໍດີປາກິສະຖານ ໄດ້ປາໄສໃນພິທີດັ່ງກ່າວວ່າ, ການທີ່ທະນາຄານຈີນຕັ້ງສາຂາຢູ່ກາຣາຊີ ສະແດງໃຫ້ເຫັນວ່າ, ການກໍ່ສ້າງແລວທາງເສດຖະກິດຈີນ-ປາກິສະຖານ ພວມນຳເອົາຜົນປະໂຫຍດມາສູ່ປະຊາຊົນ. ແນວໃດກໍດີ, ລັດຖະບານ ແລະທະນາຄານກາງຂອງປະເທດຕົນ ຈະສືບຕໍ່ຊ່ວຍເຫຼືອທຸກສິ່ງທຸກຢ່າງ ເພື່ອຊຸກຍູ້ການພັດທະນາທຸລະກິດຂອງທະນາຄານຈີນຢູ່ປະເທດຕົນ.
ທ່ານ ຈ້າວລີ້ຈ່ຽນ ອຸປະທູດຊົ່ວຄາວຂອງສະຖານທູດຈີນປະຈຳປາກິສະຖານ ກ່າວວ່າ, ຈີນ-ປາກິສະຖານແມ່ນຄູ່ຮ່ວມມືຍຸດທະສາດຕະຫຼອດ 24 ຊົ່ວໂມງ ແລະ ການທີ່ທະນາຄານຈີນເປີດສາຂາຢູ່ປາກິສະຖານ ເປັນຂີດໝາຍສະແດງໃຫ້ເຫັນເຖິງຄວາມໝັ້ນໃຈແລະການໃຫ້ຄວາມສຳຄັນຂອງຕະຫຼາດການທະນາຄານຈີນຕໍ່ການພັດທະນາເສດຖະກິດປາກິສະຖານ. ແນວໃດກໍດີ, ຫວັງວ່າທະນາຄານຈີນ ຈະເປີດກວ້າງຂະໜາດທຸລະກິດ ແລະເຮັດໃຫ້ປະເພດທຸລະກິດເພີ່ມຫຼາຍຂຶ້ນຢ່າງບໍ່ຢຸດຢັ້ງ ເພື່ອປະກອບສ່ວນໃໝ່ເຂົ້າໃນການຊຸກຍູ້ມິດຕະພາບແລະການພັດທະນາເສດຖະກິດລະຫວ່າງສອງປະເທດ.


text:
ທີ່ດີທີ່ສຸດຄວາມຄິດຂອງບຸກວັນຄຣິດສະມາດ:ທ່ານກໍາລັງຊອກຫາສໍາລັບ ທີ່ດີທີ່ສຸດຄວາມຄິດຂອງບຸກວັນຄຣິດສະມາດ for an unforgettable Christmas Party?
It'sjustaboutທີ່timeofຊັບyearagain! Eash uear, aroundການນີ້time, ປະຊາຊົນເລີ່ມຕົ້ນກັບgetເຂົ້າໄປໃນງານບຸນdecidespiritandກັບcelebratewithpartyຂອງການຈັດລຽງsomeເປັນ. ຂ້າພະເຈົ້າhostເປັນpartyforຂອງຂ້າພະເຈົ້າເພື່ອນandfamilyeveryປີ, andໃນແຕ່ລະປີຂ້າພະເຈົ້າໄດ້ຮຽນຮູ້ບາງສິ່ງບາງຢ່າງnew. ໃນປະສົບການຂອງຂ້າພະເຈົ້າ, there are a few best Christmas party Ideas that can make your party enjoyable for everyone as well as yourself .
ຫນຶ່ງໃນ ທີ່ດີທີ່ສຸດຄວາມຄິດຂອງບຸກວັນຄຣິດສະມາດ is to Plan your party well in advance. holidaysດັ່ງກ່າວກໍາລັງເປັນທີ່ໃຊ້ເວລາbusyforeveryone, sogiveasguestຂອງທ່ານmuchກ້າວຫນ້າnoticeaspossible. ສໍາລັບການ ທີ່ດີທີ່ສຸດພັກວັນຄຣິດສະມາດ ແນວຄວາມຄິດ, your Bt ຜູ້ຮັບຈ້າງທີ່ດີທີ່ສຸດisກັບsendoutດັ່ງກ່າວເຊື້ອເຊີນໃນທ້າຍເດືອນພະຈິກ, ດັ່ງນັ້ນguestsyourສາມາດhaveທີ່ໃຊ້ເວລາດັ່ງກ່າວtoplanahead. Organizationisດັ່ງກ່າວທີ່ສໍາຄັນtoເປັນpartysuccessful.
ມັນເປັນສິ່ງສໍາຄັນທີ່haveຄວາມຄິດsomehowປະຊາຊົນmanywillຮັບການattendingpartyຂອງທ່ານ. Youcouldincludeເປັນstampedຊອງwithດັ່ງກ່າວinvite, ບຸກຄົນທົ່ວໄປyourນັ້ນສາມາດ RSVP. ຖ້າຫາກວ່າyouບໍ່ສາມາດtoຢືນຢັນnumberຂອງattendeesໄດ້, saveyourselfsometroubleandplantohaveເປັນfewmorepeopleກ່ວາທ່ານinvited. ໂດຍapproachingພັກດັ່ງກ່າວwayນີ້, ທ່ານwillຮັບການໃຫ້ແນ່ໃຈວ່າການທີ່ຈະhaveenoughfoodandດື່ມforeveryone.
ອີກປະການຫນຶ່ງ ທີ່ດີທີ່ສຸດຄວາມຄິດຂອງບຸກວັນຄຣິດສະມາດ ແມ່ນເຮັດໄດ້ໃນເວລາທີ່consideringເມນູຂອງທ່ານ, tryສິ່ງtokeepເປັນsimpleທີ່ເປັນໄປໄດ້. ນີ້doesnotmeanyouhaveກັບcompromisequalityໄດ້ofອາຫານyour. Experiencehastaughtຂ້າພະເຈົ້າວ່າ homemade dessertsກໍາລັງalwaysເປັນbig hit. Considerໃຫ້ບໍລິການເປັນarrayof tarts ແລະpastries, ຕາມteawithແລະກາເຟ. Asສໍາລັບການດັ່ງກ່າວfoodອື່ນໆ, trytoໃຫ້ບໍລິການອາຫານfingersuchເປັນsandwichesorຫໍ່. ທ່ານສາມາດpurchaseplatterໃນສິ່ງເຫຼົ່ານີ້ຢູ່ໃນveryreasonableprice, andsaveyourselfຫຼາຍofທີ່ໃຊ້ເວລາ. ຂ້າພະເຈົ້າຍັງlikeກັບhavetoanassortmentofເປັນຕາຫນ້າກິນເຊັ່ນbreadedshrimpandspringrolls.
ກ່ຽວກັບbeverages, youຄວນconsiderhavingການຄັດເລືອກofສິ່ງtochooseຈາກ. ຮັບການsureກັບstockupກ່ຽວກັບໄຂ່Nog! Youshouldມີພາທະນາຍຄວາມreasonablywellການເກັບຮັກວ່າincludesredandwhitewine, rum, whiskey, vodka, andbeer. ທີ່ພວກເຮົາloveIrishCreamwithcoffeeຂອງພວກເຮົາ! ໃຫ້ເກັບຮັກສາໃນmindວ່າnoteveryoneມັກຈະimbibe, soໃຫ້ແນ່ໃຈວ່າຈະມີການassortmentofjuiceເນດand on hand. ຊາແລະcoffeeກໍາລັງabsoluteສິ່ງທີ່ຈໍາເປັນ.
ອີກເທື່ອຫນຶ່ງ, ສໍາລັບການ ທີ່ດີທີ່ສຸດຄວາມຄິດຂອງບຸກວັນຄຣິດສະມາດ, ເປັນnotherthingyouສາມາດdotomakeexcitingພັກເພີ່ມເຕີມ, isກັບbaseມັນaroundເປັນthemeofບາງsort. Youສາມາດtailorຂອງທ່ານfoodanddrinktoດັ່ງກ່າວtheme, ເປັນwell. Wouldn'tມັນຮັບການgreatຖ້າຫາກວ່າທຸກຄົນສະແດງໃຫ້ເຫັນupdressedໃນcostume? ພວກເຮົາໄດ້partyເປັນfewປີago, ແລະມັນwasໃນປະthemeຂອງ Victorian ວັນຄຣິດສະມາດ. ມັນແມ່ນການsomuchມ່ວນseeingeveryoneກັນandຍ້ອນholidaysdressedໃນwonderfulevening gowns andtuxedos!ນີ້ແມ່ນແທ້ໆຫນຶ່ງຂອງຂ້າພະເຈົ້າ ທີ່ດີທີ່ສຸດຄວາມຄິດຂອງບຸກວັນຄຣິດສະມາດ ຂອງall.Sogoodluck, andhaveເປັນholidaywonderful!


text:
ໃນຕອນເຊົ້າ ວັນທີ 24 ພະຈິກ 2017 ນີ້, ບໍລິສັດ ລັດວິສະຫະກິດ ຫວຍພັດທະນາລາວ ໄດ້ມອບທຶນອຸປະຖຳ ແລະປື້ມຈຳນວນໜຶ່ງໃຫ້ແກ່ ຄະນະ ສະຖາປັດຕະຍະກຳສາດ ມະຫາວິທະຍາໄລແຫ່ງຊາດ ທີ່ຫ້ອງປະຊຸມ ຄະນະ ສະຖາປັດຕະຍະກຳສາດ, ຕາງໜ້າໃຫ້ ບໍລິສັດ ລັດວິສະຫະກິດ ຫວຍພັດທະນາລາວມອບໂດຍ ທ່ານ ບຸນຊຸມ ສີສະຫວັດ ປະທານ ບໍລິສັດ ລັດວິສະຫະກິດ ຫວຍພັດທະນາລາວ ແລະຕາງໜ້າຄະນະ ສະຖາປັດຕະຍະກຳສາດ ມະຫາວິທະຍາໄລແຫ່ງຊາດ ຮັບໂດຍທ່ານ ຮສ. ດາສັກ ອຸເທນທະປັນຍາ ຄະນະບໍດີ ຄະນະ ສະຖາປັດຕະຍະກຳສາດ ໂດຍຊ້ອງໜ້າບັນດາພະນັກງານ-ຄູອາຈານ ທີ່ກ່ຽວຂ້ອງເຂົ້າຮ່ວມ.
ສຳລັບທຶນອຸປະຖຳທີ່ບໍລິສັດ ລັດວິສະຫະກິດ ຫວຍພັດທະນາ ນຳມາມອບໃນຄັ້ງນີ້ປະກອບມີ ປື້ມທີ່ກ່ຽວກັບການອອກແບບ ສະຖາປັດຕະຍະກຳ ແລະການສ້າງສະພາບແວດລ້ອມຜັງເມືອງ ຈຳນວນ 13 ຫົວ ມູນຄ່າ 2,600,000 ກີບ ແລະເງິນສົດ ຈຳນວນ 12,400,000 ກີບ, ລວມມູນຄ່າ ທັງໝົດ 15,000,000 ກີບ. ບັນດາປື້ມທີ່ໄດ້ຮັບໃນຄັ້ງນີ້ແມ່ນຈະຖືກນຳມາໃຊ້ເຂົ້າໃນການຮຽນ-ການສອນເພື່ອໃຫ້ເກີດຜົນປະໂຫຍດສູງສຸດ, ສ່ວນເງິນແມ່ນຈະນຳໄປຊື້ຍົນຖ່າຍພາບທາງອາກາດ (Drone) ເພື່ອນຳມາໃຊ້ຖ່າຍພາບທາງອາກາດ ໃນການສຶກສາທາງດ້ານການວາງແຜນຜັງເມືອງ ແລະສະຖາປັດຕະຍະກຳ ໃຫ້ນັກສຶກສາໄດ້ຮຽນຮູ້ ເຂົ້າໃຈໃນການນຳໃຊ້ເຕັກໂນໂລຊີປະກອບເຂົ້າໃນການສຶກສາຮຽນຮູ້.
ໃນໂອກາດນີ້, ທ່ານ ບຸນຊຸມ ສີສະຫວັດ ກໍໄດ້ກ່າວມີຄຳເຫັນວ່າ: ບໍລິສັດ ລັດວິສະຫະກິດ ຫວຍພັດທະນາລາວ ນອກຈາກຈະເປັນໜ່ວຍງານທີ່ຜະລິດ ແລະຈຳໜ່າຍຫວຍ ເພື່ອໃຫ້ປະຊາຊົນຄົນລາວໄດ້ຊີງໂຊກຊີງຮາງວັນແລ້ວ ໃນໄລຍະຜ່ານມາ ທາງບໍລິສັດ ກໍໄດ້ມີການປະກອບສ່ວນທຶນຮອນໃນການຊ່ວຍເຫຼືອສັງຄົມເປັນຕົ້ນແມ່ນການຊ່ວຍເຫຼືອປະຊາຊົນທີ່ໄດ້ຮັບໄພພິບັດຈາກທຳມະຊາດ, ປະກອບສ່ວນເຂົ້າໃນການຊຸກຍູ້ການສຶກສາ ແລະອື່ນໆ, ສະນັ້ນ ໃນການມອບທຶນການຊ່ວຍເຫຼືອ ຄະນະ ສະຖາປັດຕະຍະກຳສາດ ມະຫາວິທະຍາໄລແຫ່ງຊາດໃນຄັ້ງນີ້ ກໍເປັນອີກໜຶ່ງພາລະໜ້າທີ່ໆ ບໍລິສັດ ລັດວິສະຫະກິດ ຫວຍພັດທະນາ ໄດ້ມີສ່ວນຊ່ວຍສ້າງພັດທະນາສັງຄົມ. ໃນໂອກາດດຽວກັນ, ທ່ານ ຮສ. ດາສັກ ອຸເທນທະປັນຍາ ຄະນະບໍດີ ຄະນະ ສະຖາປັດຕະຍະກຳສາດ ກໍເປັນກຽດມອບໃບກຽດຕິຄຸນໃຫ້ແກ່ທ່ານ ບຸນຊຸມ ສີສະຫວັດ ປະທານ ບໍລິສັດ ລັດວິສະຫະກິດ ຫວຍພັດທະນາລາວ ເປັນການສະແດງຄວາມຮູ້ບຸນຕໍ່ກັບການຊ່ວຍເຫຼືອໃຫ້ທຶນອຸປະຖຳໃນຄັ້ງນີ້.


text:
* ການປະຕິວັດ ເດືອນຕຸລາ ຣັດເຊຍ ມີຄວາມໝາຍອັນຍິ່ງໃຫຍ່ ໃນປະຫວັດສາດ, ເປັນການໄຂສັງກາດໃໝ່ ໃຫ້ແກ່ມວນມະນຸດ ໃນການຂ້າມຜ່ານ ໄປສູ່ລະບອບໃໝ່, ລະບອບສັງຄົມນິຍົມ, ເຮັດໃຫ້ໂລກ ເຊິ່ງປົກຄຸມດ້ວຍລະບອບ ນາຍທຶນ ຖືກແຕກອອກ ເປັນປ່ຽງກາຍເປັນລະບົບ ສັງຄົມນິຍົມ ໃນຂອບເຂດທົ່ວໂລກ. ໂລກໄດ້ມີສອງລະບອບ ສັງຄົມທີ່ຕໍ່ສູ້ກັນ, ທັງແຂງຂັນ ແລະ ຮ່ວມມືກັນ.
ການປະຕິວັດເດືອນຕຸລາ ສຳເລັດຜົນໄດ້ເກີດມີລັດ ຂອງຊົນຊັ້ນກຳມະກອນ ແລະ ຊາວນາ ເປັນຄັ້ງທຳອິດໃນໂລກ, ແມ່ນລັດຂອງປະຊາຊົນ, ໂດຍປະຊາຊົນ ແລະ ເພື່ອປະຊາຊົນຢ່າງແທ້ຈິງ. ລະບອບຄົນກົດ ຂີ່ຂູດຮີດຄົນ ໄດ້ຖືກລຶບລ້າງຢ່າງ ເປັນທາງການ, ປະຊາຊົນທຸກຊົນຊັ້ນ ໄດ້ມີສິດເສລີພາບ ປະຊາທິປະໄຕ ຢ່າງເຕັມປ່ຽມ, ປະຊາຊົນໄດ້ມີ ສ່ວນຮ່ວມເປັນເຈົ້າ ການໃນການສ້າງສາ ພັດທະນາປະເທດ ຊາດຂອງຕົນ. ການປະຕິວັດເດືອນຕຸລາ ໄດ້ຮັບໄຊຊະນະ ແມ່ນໄຊຊະນະ ຂອງ ລັດທິ ມາກ-ເລນິນ ຈາກທິດສະດີ ກາຍເປັນພຶດຕິກຳຕົວຈິງ, ພັກກອມມູນິດ ໄດ້ກາຍເປັນພັກ ກຳອຳນາດນຳພາ ທົ່ວປະເທດຄັ້ງທຳອິດ. ພັກໄດ້ກາຍເປັນ ແກນນຳໝົດ ລະບົບການເມືອງ ຂອງລະບອບສັງຄົມນິຍົມ, ເປັນຫລັກແຫລ່ງ ໃນການຮັດ ແໜ້ນ ຄວາມສາມັກຄີ ເປັນປຶກແຜ່ນພາຍໃນ, ສຶກສາອົບຮົມ ແລະ ປຸກລະດົມຕໍ່ສູ້ປົກປັກຮັກສາ ແລະ ສ້າງສາປະເທດຊາດ. ພາຍໃຕ້ການນຳພາ ຂອງພັກກອມມູນິດ ໂຊວຽດ ເປັນວລາ 70 ກວ່າປີ, ສະ ຫະພາບໂຊວຽດ ໄດ້ມີການຟື້ນຟູ ແລະ ພັດທະນາຢ່າງ ແຂງແຮງເປັນຕົ້ນ ພື້ນຖານໂຄງລ່າງຖະໜົນ, ຂົວ, ລົດໄຟ, ທ່າກຳປັ່ນ, ເດີ່ນບິນໄດ້ຂະຫຍາຍຕົວ ຢ່າງໜັກແໜ້ນ; ຕົວເມືອງ, ໂຮງຈັກໂຮງງານໃໝ່ ໄດ້ພັດທະນາຂຶ້ນ; ວິທະຍາສາດ ເຕັກໂນໂລຊີກ້າວໜ້າໄວ, ໂຊວຽດ ເປັນຜູ້ສົ່ງຄົນຂຶ້ນ ອະວະກາດ ຜູ້ທຳອິດໃນໂລກ ແລະ ມີເຫງົ້າພະລັງປ້ອງກັນຊາດ ອັນເຂັ້ມແຂງ.
ຈາກການປະຕິວັດ ເດືອນຕຸລາ ຣັດເຊຍ, ໂຊວຽດ ໄດ້ປະກາດດຳລັດ ກ່ຽວກັບສັນຕິພາບທຳອິດ, ຈາກນັ້ນ ໂຊວຽດ ໄດ້ຕັ້ງໜ້າອຸທິດຕົນ ປະກອບສ່ວນເຂົ້າ ໃນການປົກປັກຮັກສາ ສັນຕິພາບໂລກ, ປະກອບສ່ວນເຮັດໃຫ້ ສົງຄາມໂລກຄັ້ງທີ 1 ສິ້ນສຸດລົງ. ສະໄໝສົງຄາມໂລກ ຄັ້ງທີ 2, ສະຫະພາບໂຊວຽດ ບໍ່ພຽງແຕ່ດຳເນີນ ສົງຄາມປ້ອງກັນປິຕິພູມ ທີ່ຍິ່ງໃຫຍ່ເທົ່ານັ້ນ, ແຕ່ຍັງເຮັດພັນທະຊ່ວຍ ປົດປ່ອຍບັນດາປະ ຊາຊາດຢູ່ເອີຣົບ ແລະ ອາຊີອອກ ຈາກແອກຟາດຊິດ ແລະ ລັດທິຂຸນເສິກ. ປະຊາຊົນໂຊວຽດ 20 ລ້ານຄົນ ໄດ້ເສຍສະຫລະ ເພື່ອກອບກູ້ ເອົາມວນມະນຸດ ອອກຈາກແປວໄຟ ແຫ່ງສົງຄາມ, ເຮັດໃຫ້ສົງຄາມໂລກ ຄັ້ງທີ 2 ຢຸດຕິລົງ, ສັນຕິພາບໄດ້ກັບຄືນມາ ສູ່ມວນມະນຸດ.
ພາຍຫລັງສົງຄາມໂລກ ຄັ້ງທີ 2 ຢຸດຕິລົງ, ຂະບວນການຕໍ່ສູ້ປົດ ປ່ອຍຊາດ ໄດ້ຟົດຟື້ນຂຶ້ນທົ່ວໂລກ, ຫລາຍປະເທດ. ພາຍຫລັງໄດ້ຮັບ ການປົດປ່ອຍແລ້ວ ກໍໄດ້ກ້າວເດີນໄປຕາມ ເສັ້ນທາງສັງຄົມນິຍົມ ອັນໄດ້ເຮັດໃຫ້ ສັງຄົມນິຍົມກາຍເປັນ ລະ ບົບໜຶ່ງ ແຕ່ເອີຣົບຮອດອາຊີ ແລະ ອາເມລິກາລາຕິນ. ສະຫະພາບ ໂຊວຽດ ໄດ້ໃຫ້ການສະໜັບສະໜູນ ຢ່າງໃຫຍ່ຫລວງ ຕໍ່ຂະບວນການ ກອມມູນິດ, ກຳມະກອນ ແລະ ຂະບວນການຕໍ່ສູ້ ເພື່ອສັນຕິພາບ, ເພື່ອເອກະລາດແຫ່ງຊາດ, ເພື່ອປະຊາ ທິປະໄຕ ແລະ ຄວາມກ້າວໜ້າ ທາງສັງຄົມໃນທົ່ວໂລກ. ສະນັ້ນ, ເປັນເວລາກວ່າ ເຄິ່ງສະຕະວັດ, ສັງຄົມນິຍົມ ແລະ ສະຫະພາບ ໂຊວຽດ ໄດ້ກາຍເປັນກຳແພງ ເພັດແຫ່ງສັນ ຕິພາບໂລກ.
ເນື້ອໃນ: ຂປລ


text:
(ພາບປະກອບ)
ວັນທີ 29/6, ຢູ່ຮ່າໂນ້ຍ, ທ່ານລັດຖະມົນຕີຊ່ວຍວ່າການກະຊວງການຕ່າງປະເທດຫວຽດນາມ ເລຮ່ວາຍຈູງ ແລະ ທ່ານເລຂາປະຈຳການກະຊວງການຕ່າງປະເທດໄທ ນໍຣະຈິດ ສິງຫາເສນີ ໄດ້ເປັນປະທານຮ່ວມ ກອງປະຊຸມທາບທາມດ້ານການເມືອງຫວຽດນາມ - ໄທ ຄັ້ງທີ 5 ລະຫວ່າງກະຊວງການຕ່າງປະເທດຫວຽດນາມ ແລະ ກະຊວງການຕ່າງປະເທດໄທ. ທີ່ການປະຊຸມສອງຝ່າຍເຫັນດີຕີລາຄາການພົວພັນມິດຕະພາບ ແລະ ຄູ່ຮ່ວມມືຍຸດທະສາດລະຫວ່າງສອງປະເທດພວມພັດທະນາຢ່າງຈົບງາມໃນທຸກຂົງເຂດ. ສອງຝ່າຍເຫັນດີເພີ່ມທະວີການແລກປ່ຽນຄະນະຜູ້ແທນຂັ້ນສູງ ແລະ ທຸກຂັ້ນໃນໄລຍະຈະມາເຖິງ; ສົມທົບກັນກະກຽມກອງປະຊຸມຄະນະລັດຖະບານລວມຄັ້ງທີ 3 ໂດຍນາຍົກລັດຖະມົນຕີສອງປະເທດເປັນປະທານຮ່ວມໃຫ້ດີ; ຍູ້ແຮງການຮ່ວມມືລະຫວ່າງສອງປະເທດໃນຂົງເຂດປ້ອງກັນຊາດ, ປ້ອງກັນຄວາມສະຫງົບ, ເສດຖະກິດ, ການຄ້າ, ການລົງທຶນ. ຄົມມະນາຄົມ, ການທ່ອງທ່ຽວ, ການອອກແຮງງານ… ໃນນັ້ນມີການຊຸກຍູ້ການເຊັນບົດບັນທຶກຊ່ວຍຈຳກ່ຽວກັບການຮ່ວມມືແຮງງານ ແລະ ຂໍ້ຕົກລົງກ່ຽວກັບການຮັບສະໝັກແຮງງານ. ສອງຝ່າຍກໍ່ເຫັນດີສືບຕໍ່ເພີ່ມທະວີການພົວພັນຮ່ວມມືອັນດີງາມລະຫວ່າງ ກະຊວງການຕ່າງປະເທດຫວຽດນາມ - ໄທ. ສົມທົບກັນຜັນຂະຫຍາຍຂໍ້ຕົກລົງຮ່ວມມືລະຫວ່າງ ກະຊວງການຕ່າງປະເທດຫວຽດນາມ - ໄທ. ສອງຝ່າຍເຫັນດີຈະຈັດຕັ້ງ ກອງປະຊຸມທາບທາມດ້ານການເມືອງຫວຽດນາມ - ໄທ ຄັ້ງທີ 6 ລະຫວ່າງ ກະຊວງການຕ່າງປະເທດຫວຽດນາມ - ໄທ ຢູ່ໄທ ໃນປີ 2016.
(ແຫຼ່ງຄັດຈາກ VOV)


text:
ນີ້ເປັນເທື່ອທຳອິດ ລັດຖະມົນຕີຂອງສອງປະເທດ ເປັນປະ ທານຮ່ວມໃນກອງປະຊຸມຄະນະກຳມາທິການ ຮ່ວມມື ທະວິພາຄີລະຫວ່າງ ລັດຖະບານ ແຫ່ງ ສປປ ລາວ ແລະ ລັດ ຖະບານ ແຫ່ງສສ ຫວຽດນາມ, ເປັນການສະແດງໃຫ້ເຫັນເຖິງ ການຕັດສິນໃຈຢ່າງສູງ ຂອງ ການນຳຂັ້ນສູງສອງປະເທດ ໃນ ການຜັນຂະຫຍາຍຢ່າງມີປະສິດທິຜົນ ແຜນການຮ່ວມມືໃນປີ 2017, ໂດຍການເຂົ້າຮ່ວມ ຂອງ ບັນດາການນຳ ທີ່ມາຈາກ 30 ກະຊວງ, ຂະແໜງການ, ທ້ອງຖິ່ນ ຂອງ ສອງປະເທດ.
ໃນວາລະການປະຊຸມ, ສອງປະເທດ ໄດ້ຕີລາຄາສູງ ຜົນສຳ ເລັດ ຂອງ ການຮ່ວມມືຮອບດ້ານລະຫວ່າງສອງປະເທດ. ໃນ ປີ 2016, ສອງຝ່າຍໄດ້ຜັນຂະຫຍາຍຢ່າງມີປະສິດທິຜົນ ບັນ ດາຂໍ້ຕົກ ລົງຂັ້ນສູງ ແລະ ຂໍ້ຕົກລົງລະຫວ່າງບັນດາ ກະຊວງ, ຂະແໜງການ ແລະ ທ້ອງຖິ່ນ. ພິເສດ ແມ່ນການຮ່ວມມື ດ້ານ ການເມືອງ, ການຕ່າງປະເທດ, ການປ້ອງກັນຊາດ, ປ້ອງກັນ ຄວາມສະຫງົບ, ເສດຖະກິດ, ວັດທະນະທຳ-ສັງຄົມ, ການ ພົບປະແລກ ປ່ຽນລະຫວ່າງປະຊາຊົນ ນັບມື້ນັບເພີ່ມທະວີ ແລະ ພັດທະນາເຂົ້າສູ່ລວງເລິກ ແລະ ກວ້າງຂວາງ, ຂົງເຂດ ສຶກສາກໍ່ສ້າງ ກໍໄດ້ ຮັບການຊຸກຍູ້ຢ່າງແຂງແຮງ. ປະຈຸບັນ ໄດ້ ມີນັກຮຽນ, ນັກສຶກສາລາວ ກຳລັງສຶກສາຢູ່ຫວຽດນາມ 14.000 ກວ່າຄົນ.
ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງສປປ ລາວ ແລະ ທ່ານ ຫງວຽນຊວນຟຸກ ນາຍົກລັດຖະມົນ ຕີແຫ່ງ ສສ ຫວຽດນາມ
ເປັນປະທານຮ່ວມໃນກອງປະຊຸມຄະນະກຳມາທິ ການຮ່ວມມືທະວິພາຄີລະຫວ່າງລັດຖະບານ
ແຫ່ງ ສປປ ລາວ ແລະ ລັດຖະບານ ແຫ່ງສສ ຫວຽດນາມ ຄັ້ງທີ່ 39. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ຫງວຽນຊວນຟຸກ ແລະ ທ່ານ ນາຍົດລັດຖະມົນຕີ ທອງລຸນ ສີສຸລິດ
ກັບບັນດາທ່ານຜູ້ແທນ ຂອງສອງປະເທດ. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ຫງວຽນຊວນຟຸກ ແລະ ທ່ານ ນາຍົດລັດຖະມົນຕີ ທອງລຸນ ສີສຸລິດ ກັບບັນດາທ່ານຜູ້ແທນ ຂອງສອງປະເທດ. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ຫງວຽນຊວນຟຸກ ກ່າວປາໄສ ທີ່ ກອງປະຊຸມ. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ທອງລຸນ ສີສຸລິດ ກ່າວປາໄສ ທີ່ ກອງປະຊຸມ. ພາບ: ຖົ໋ງເຍິດ/VNA
ນາຍົກລັດຖະມົນຕີ ທັງສອງໄດ້ເປັນສັກຂີພິຍານ ໃນພິທີ ລົງນາມ ບົດບັນທຶກວ່າດ້ວຍ ການສ້າງຕັ້ງບໍລິສັດຮ່ວມ ທຸລະກິດ
ລົງທຶນ ໃນໂຄງການກໍ່ສ້າງສາຍສົ່ງໄຟຟ້າ 500 ກິໂລໂວນ ລາວ-ຫວຽດນາມ. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ຫງວຽນຊວນຟຸກ ແລະ ທ່ານ ນາຍົກ ລັດຖະມົນຕີ ທອງລຸນ ສີສຸລິດ ຮ່ວມກອງປະຊຸມຖະແຫຼງຂ່າວ. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ຫງວຽນຊວນຟຸກ ປະດັບຫຼຽນ ໄຊ ເອກະລາດ ຊັ້ນສອງ ແລະ ຊັ້ນສາມ
ໃຫ້ບັນດາສະຫາຍ ການ ນຳ ຂອງ ລາວ. ພາບ: ຖົ໋ງເຍິດ/VNA
ທ່ານ ນາຍົກລັດຖະມົນຕີ ທອງລຸນ ສີສຸລິດ ປະດັບຫຼຽນໄຊ ອິດສະຫຼະຊັ້ນສາມ ໃຫ້ ທ່ານ ເຢືອງຈີ້ຢຸງ
ລັດຖະມົນຕີ ກະ ຊວງ ແຜນການ ແລະ ການລົງທຶນ. ພາບ: ຖົ໋ງເຍິດ/VNA
ໃນວາລະກອງປະຊຸມຄັ້ງນີ້, ສອງຝ່າຍໄດ້ນຳອອກກົນໄກໃໝ່ ໃນການຈັດທຳ ຊຸກຍູ້ການພົວພັນຮ່ວມມືລະຫວ່າງ ສອງປະ ເທດ. ບັນດາວິສາຫະກິດຂອງຫວຽດນາມ ໄດ້ເຂົ້າໄປລົງທຶນຢູ່ ສປປ ລາວ ກວ່າ 400 ໂຄງການ ດ້ວຍມູນຄ່າການລົງ ທຶນປະ ມານ 3,7 ຕື້ ໂດລາສະຫະລັດ.
ໃນປີ 2017, ສອງຝ່າຍໄດ້ເຫັນດີເປັນເອກະພາບ ໃນການສຸມ ໃສ່ ປະຕິບັດເປັນຢ່າງດີ ການຊີ້ນຳຂອງສອງກົມການເມືອງ, ໃນການຊຸກຍູ້ການພົວພັນດ້ານການເມືອງ, ການຕ່າງປະເທດ, ປ້ອງກັນຊາດ - ປ້ອງກັນຄວາມສະຫງົບ, ລົງທຶນ, ການຄ້າ, ເປີດກວ້າງ ການຮ່ວມມື, ກໍ່ສ້າງແຫຼ່ງຊັບພະຍາກອນມະນຸດ, ລົງທຶນໃນບັນດາ ໂຄງການພື້ນຖານໂຄງລ່າງ ເຊື່ອມຕໍ່ສອງ ປະເທດ, ຮ່ວມມືຄຸ້ມຄອງ ນຳໃຊ້ແຫຼ່ງນ້ຳຂອງ ຢ່າງຍືນຍົງ ແລະ ບັນດາແຫຼ່ງຊັບພະຍາ ກອນທຳມະຊາດ…, ພ້ອມກັນຕັດສິນໃຈ ຈັດຕັ້ງເປັນຢ່າງດີ “ປີແຫ່ງຄວາມສາມັກຄີມິດຕະພາບລາວ-ຫວຽດ ນາມ 2017”, ສະເຫຼີມສະຫຼອງ 55 ປີ ວັນສ້າງຕັ້ງສາຍພົວພັນ ການ ທູດ ແລະ 40 ປີ ວັນເຊັນສົນທິສັນຍາມິດຕະພາບ ແລະ ການຮ່ວມ ມື. ບົນຈິດໃຈເຊື່ອໝັ້ນເຊິ່ງກັນ ແລະ ກັນ, ສອງປະເທດສະໜັບ ສະ ໜູນ ແລະ ຮ່ວມມືກັນເປັນຢ່າງດີ ຢູ່ບັນດາອົງການຈັດຕັ້ງ, ເວທີປາ ໄສສາກົນ ແລະ ພາກພື້ນ.
ສະຫາຍ ເລຂາທິການໃຫຍ່ ຫງວຽນຝູ໋ຈ້ອງ ຕ້ອນຮັບ ທ່ານ ນາຍົກລັດຖະມົນຕີ ທອງລຸນ ສີສຸລິດ. ພາບ: ຈີ້ຢຸງ/VNA
ທ່ານປະທານປະເທດ ເຈິ່ນດ້າຍກວາງ ຕ້ອນຮັບ ທ່ານ ນາຍົກ ລັດຖະມົນຕີ ທອງລຸນ ສີສຸລິດ. ພາບ: ຍານຊ໋າງ/VNA
ທ່ານນາງ ຫງວຽນທິກິມເງິນ ປະທານສະພາແຫ່ງຊາດ ຕ້ອນ ຮັບ ທ່ານ ນາຍົກລັດຖະມົນຕີ ທອງລຸນ ສີສຸລິດ. ພາບ: ຈ້ອງດຶກຫ/VNA
ພາຍຫຼັງກອງປະຊຸມ, ທ່ານນາຍົກລັດຖະມົນຕີ ທອງລຸນ ສີສຸດ ແລະ ທ່ານ ນາຍົກລັດຖະມົນຕີ ຫງວຽນຊວນຟຸກ ໄດ້ເປັນສັກ ຂີພິຍານໃນພິທີລົງນາມ ບົດບັນທຶກ ວ່າດ້ວຍການຮ່ວມມື 4 ສະບັບຊຶ່ງລວມມີ: ຂໍ້ຕົກລົງວ່າດ້ວຍ ແຜນການຮ່ວມມື ລະ ຫວ່າງລັດຖະບານຫວຽດນາມ ແລະ ລັດຖະບານລາວ ປີ 2017; ບົດບັນທຶກສະໄໝປະຊຸມເທື່ອທີ 39
ຄະນະກຳມາທິການ ຮ່ວມມື ທະວິພາຄີລະຫວ່າງ ລັດຖະບານ ແຫ່ງ ສປປ ລາວ ແລະ ລັດຖະບານ ແຫ່ງສສ ຫວຽດນາມ; ແຜນການຮ່ວມມືປີ 2017 ລະຫວ່າງ ກະຊວງ ສຶກສາ ແລະ ກໍ່ສ້າງ ຫວຽດນາມ ແລະ ກະຊວງສຶກສາທິການ ແລະ ກິລາລາວ; ບົດບັນທຶກວ່າດ້ວຍການຮ່ວມມື ວ່າດ້ວຍການ ສ້າງຕັ້ງ ບໍລິສັດຮ່ວມທຸລະກິດ ລົງທຶນໃນໂຄງການກໍ່ສ້າງ ສາຍ ສົ່ງໄຟ ຟ້າ 500 ກິໂລໂວນ ລາວ-ຫວຽດນາມ.
ປະຕິບັດໂດຍ: VNA/VNP


text:
ຕາມຂ່າວCRI: ຕອນເຊົ້າວັນທີ 28 ມິຖຸນານີ້ ຢູ່ສູນປະຊຸມສາກົນຕ້າລຽນ, ທ່ານ ຫຼີເຄີ້ສຽງ ນາຍົກລັດຖະມົນຕີຈີນໄດ້ພົບປະກັບຜູ້ຕາງໜ້າວົງການວິສາຫະກິດອຸດສາຫະກຳການຄ້າສາກົນໃນໂອກາດເຂົ້າຮ່ວມກອງປະຊຸມເວທີປຶກສາຫາລືດາວໍສ໌ລະດູຮ້ອນປີ 2017.
ທ່ານ ຫຼີເຄີ້ສຽງ ໄດ້ຕອບຄຳຖາມຜູ້ແທນກອງປະຊຸມຕໍ່ຄວາມເປັນໄປໄດ້ທີ່ວິສາຫະກິດຕ່າງປະເທດເຂົ້າຮ່ວມການປະຕິຮູບເສດຖະກິດຂອງຈີນ, ການຈັດຕັ້ງປະຕິບັດແລະຮັບມືກັບສິ່ງທ້າທາຍຕາມຍຸດທະສາດການຜະລິດໂດຍຈີນ 2025 ແລະລັດຖະບານຈີນຈະຊຸກຍູ້ການປະກອບທຸລະກິດ,ການປະດິດສ້າງໃໝ່ຂອງປະຊາຊົນແລະອິນເຕີເນັດບວກແນວໃດແລະບັນຫາອື່ນໆ.
ທ່ານ ຄລາວສ໌ ຊີວາບ ປະທານກອງປະຊຸມເວທີປຶກສາຫາລືເສດຖະກິດໂລກກ່າວວ່າ: ທ່ານນາຍົກຫຼີເຄີ້ສຽງໄດ້ບັນລະຍາຍນະໂຍບາຍເສດຖະກິດຂອງຈີນຢ່າງຮອບດ້ານໃນກອງປະຊຸມເວທີປຶກສາຫາລືຄັ້ງນີ້ ໂດຍໄດ້ສ້າງຄວາມໝັ້ນໃຈຂອງລັດຖະບານຈີນໃນການລົງເລິກການປະຕິຮູບແລະເປີດກວ້າງການໄຂປະຕູ,ວົງການອຸດສາຫະກຳການຄ້າສາກົນພ້ອມກຳໂອກາດການພັດທະນາຂອງຈີນ,ເພີ່ມທະວີການຮ່ວມມືຕໍ່ຈີນແລະສືບຕໍ່ປະກອບສ່ວນພັດທະນາເສດຖະກິດຈີນ.


text:
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ນໍາໜ້າຄະນະຜູ້ແທນຂັ້ນສູງລັດຖະບານຫວຽດນາມ ເຂົ້າຮ່ວມ ແລະເປັນປະທານຮ່ວມກອງປະຊຸມຄັ້ງທີ 40 ຄະນະກຳມະການລະຫວ່າງລັດຖະບານຫວຽດນາມ - ລາວ ແຕ່ວັນທີ 4 ຫາວັນທີ 5 ກຸມພາ, ຕາມຄໍາເຊີນຂອງທ່ານນາຍົກລັດຖະມົນຕີ ແຫ່ງ ສປປ ລາວ ທອງລຸນ ສີສຸລິດ. ນີ້ແມ່ນກອງປະຊຸມຄະນະກຳມະການລະຫວ່າງລັດຖະບານຄັ້ງທີ 2 ໂດຍນາຍົກລັດຖະມົນຕີສອງປະເທດເປັນປະທານຮ່ວມ ແນໃສ່ຊຸກຍູ້ການຮ່ວມມືລະຫວ່າງສອງປະເທດໃຫ້ນັບມື້ນັບເຂົ້າສູ່ລວງເລິກ, ແທດຈິງ ແລະມີປະສິດທິຜົນ.
ຫວຽດນາມ ແລະລາວ ແມ່ນສອງປະເທດບ້ານໃກ້ເຮືອນຄຽງໃກ້ຊິດຕິດແທດ ແລະສະໜິດສະໜົມ, ມີແມ່ນໍ້າລຳເຊ ແລະສາຍພູຫຼວງຕິດຈອດກັນ, ປະຊາຊົນສອງປະເທດມີການພົວພັນທີ່ເປັນມູນເຊື້ອ, ສັດຊື່ບໍລິສຸດ, ສະໜິດຕິດພັນມາແຕ່ດົນນານ. ພິເສດ, ນັບແຕ່ເມື່ອມີການນໍາພາຂອງພັກກອມມູນິດອິນດູຈີນ, ຕໍ່ມາແມ່ນພັກກອມມູນິດຫວຽດນາມ ແລະພັກປະຊາຊົນປະຕິວັດລາວ, ສາຍພົວພັນແບບພິເສດຫວຽດນາມ - ລາວ ໂດຍປະທານ ໂຮ່ຈິມິນ, ປະທານ ໄກສອນ ພົມວິຫານ ແລະປະທານ ສຸພາ ນູວົງ ກໍ່ຕັ້ງ ແລະການນໍາຮຸ່ນຕ່າງໆ ແລະປະຊາຊົນສອງປະເທດທຸ້ມເທເຫື່ອແຮງເພີ່ມພູນຄູນສ້າງ. ສາຍພົວພັນນັ້ນໄດ້ຮັບການທົດສອບຜ່ານການຕໍ່ຕ້ານຍືດເຍື້ອຍາວນານຕ້ານລ່າເມືອງຂຶ້ນ, ຈັກກະພັດຮຸກຮານ, ນັບມື້ນັບໄດ້ຮັບການປັບປຸງ ແລະພັດທະນາ, ກາຍເປັນແບບຢ່າງ, ຜ່ອງໃສ, ເປັນຊັບສົມບັດອັນລໍ້າຄ່າ, ແຫຼ່ງກໍາລັງອັນປະເສີດ ແລະແມ່ນປັດໄຈສໍາຄັນຮັບປະກັນຜົນສໍາເລັດຂອງພາລະກິດປະຕິວັດຢູ່ແຕ່ລະປະເທດ.
ກອງປະຊຸມຄັ້ງທີ 40 ຄະນະກໍາມະການລະຫວ່າງລັດຖະບານຫວຽດນາມ - ລາວ ດໍາເນີນໃນສະພາບການສອງປະເທດຫາກໍ່ຈັດຕັ້ງປີສາມັກຄີມິດຕະພາບຫວຽດນາມ - ລາວ, ລາວ - ຫວຽດນາມ 2017 ປະສົບຜົນສໍາເລັດ. ທັງປີ 2017 ໄດ້ກາຍເປັນວັນບຸນລວມຂອງປະຊາຊົນສອງປະເທດ - ວັນບຸນຂອງນໍ້າໃຈສາມັກຄີມິດຕະພາບຫວຽດນາມ - ລາວ, ລາວ - ຫວຽດນາມ ດ້ວຍການເຄື່ອນໄຫວຫຼາຍຢ່າງທີ່ອຸດົມສົມບູນ, ມີຊີວິດຊີວາ, ມີຄວາມໝາຍຢ່າງເລິກເຊິ່ງໃນຊີວິດດ້ານການເມືອງ - ສັງຄົມ ແລະແມ່ນຂີດໝາຍສໍາຄັນໃນການພົວພັນຫວຽດນາມ - ລາວ.
ໃນປີ 2017 ຜ່ານມາ, ການພົວພັນດ້ານການເມືອງລະຫວ່າງສອງປະເທດນັບມື້ນັບສະໜິດຕິດພັນ, ມີຄວາມໄວ້ເນື້ອເຊື່ອໃຈຢ່າງເລິກເຊິ່ງ. ການນໍາສອງຝ່າຍໄດ້ພົບປະເປັນປະຈຳ, ດ້ວຍຫຼາຍຮູບການ, ເປັນຕົ້ນແມ່ນການຢ້ຽມຢາມສັນຖະວະໄມຕີ ຫວຽດນາມ ຢ່າງເປັນທາງການຂອງທ່ານ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດ ແຫ່ງ ສປປ ລາວ ໃນເດືອນທັນວາຜ່ານມາ.
ພ້ອມກັນນັ້ນ, ການຮ່ວມມືດ້ານປ້ອງກັນຊາດ, ປ້ອງກັນຄວາມສະຫງົບ ແລະການພົວພັນຕ່າງປະເທດຫວຽດນາມ - ລາວ ນັບມື້ນັບແໜ້ນແຟ້ນ, ເຂົ້າສູ່ລວງເລິກ ແລະບັນລຸປະສິດທິຜົນຢ່າງຕັ້ງໜ້າ, ປະກອບສ່ວນຮັບປະກັນຄວາມໝັ້ນຄົງດ້ານການເມືອງ, ຄວາມສະຫງົບ, ຄວາມເປັນລະບຽບຮຽບຮ້ອຍ, ຄວາມປອດໄພທາງສັງຄົມຢູ່ແຕ່ລະປະເທດ. ສອງຝ່າຍສືບຕໍ່ສົມທົບກັນຊອກຫາ, ຂຸດເອົາ, ທ້ອນໂຮມອັດຖິນັກຮົບເສຍສະຫຼະຊີວິດເພື່ອຊາດ, ທະຫານອາສາສະໝັກ ແລະນັກຊ່ຽວຊານຫວຽດນາມ ທີ່ໄດ້ເສຍສະຫຼະຊີວິດ ຢູ່ລາວ ໃນບັນດາສະໄໝສົງຄາມດ້ວຍ 270 ອັດຖິທີ່ຊອກຫາໄດ້ສົ່ງກັບຄືນປະເທດໃນລະດູແລ້ງ 2016-2017.
ການຮ່ວມມືດ້ານເສດຖະກິດ, ການຄ້າ ແລະລົງທຶນສືບຕໍ່ໄດ້ຮັບຄວາມເອົາໃຈໃສ່ຊຸກຍູ້ຈາກສອງປະເທດ. ໄລ່ຮອດເດືອນຕຸລາ 2017, ວົງເງິນການຄ້າສອງສົ້ນບັນລຸ 720,4 ລ້ານໂດລາສະຫະລັດ, ເພີ່ມຂຶ້ນ 8,7% ເມື່ອທຽບໃສ່ໄລຍະດຽວກັນຂອງປີ 2016. ປະຈຸບັນຫວຽດນາມ ແມ່ນນັກລົງທຶນຢືນອັນດັບທີ 3 ໃນຈໍານວນບັນດາປະເທດລົງທຶນ ຢູ່ລາວ.
ສອງຝ່າຍກໍ່ເອົາໃຈໃສ່ເປັນພິເສດເຖິງການຍົກສູງຄຸນນະພາບ, ປະສິດທິຜົນການຮ່ວມມືໃນຂົງເຂດການສຶກສາ - ບໍາລຸງສ້າງ, ພັດທະນາແຫຼ່ງຊັບພະຍາກອນມະນຸດ, ຄົມມະນາຄົມຂົນສົ່ງ, ວິທະຍາສາດເຕັກໂນໂລຢີ, ກະສິກຳ, ວັດທະນະທໍາ, ການທ່ອງທ່ຽວ... ນອກຈາກນັ້ນ, ການພົວພັນຮ່ວມມືລະຫວ່າງບັນດາກະຊວງ, ຄະນະ, ຂະແໜງການ, ຄະນະກໍາມາທິການຂອງສະພາແຫ່ງຊາດ, ອົງການຈັດຕັ້ງມະຫາຊົນ, ບັນດາທ້ອງຖິ່ນໄດ້ຮັບການຍູ້ແຮງມີປະສິດທິຜົນ ແລະແທດຈິງຢ່າງບໍ່ຢຸດຢັ້ງ. ບັນດາແຂວງ, ນະຄອນຂອງຫວຽດນາມ ສືບຕໍ່ເປີດກວ້າງການພົວພັນຮ່ວມມື ຢູ່ລາວ, ໜູນຊ່ວຍບັນດາທ້ອງຖິ່ນຂອງລາວ ໃນການສ້າງພື້ນຖານໂຄງລ່າງ, ສົ່ງເສີມສຸຂະພາບ, ບໍາລຸງສ້າງພັດທະນາແຫຼ່ງຊັບພະຍາກອນມະນຸດ, ຮັບປະກັນຄວາມໝັ້ນຄົງ, ຄວາມເປັນລະບຽບຮຽບຮ້ອຍຢູ່ບັນດາເຂດຊາຍແດນສອງປະເທດ.
ສອງຝ່າຍສືບຕໍ່ສົມທົບກັນຢ່າງແໜ້ນແຟ້ນ, ສະໜັບສະໜູນເຊິ່ງກັນ ແລະກັນ ຢູ່ບັນດາເວທີປາໄສຮ່ວມມືພາກພື້ນ ແລະສາກົນ, ເພີ່ມທະວີການຮ່ວມມື, ສົມທົບກັນກັບບັນດາປະເທດສະມາຊິກອາຊຽນອື່ນໆ ໃນການສ້າງປະຊາຄົມອາຊຽນ ແລະຮັກສາຄວາມສາມັກຄີ, ເຫັນດີເຫັນພ້ອມຂອງອາຊຽນໃນບັນດາບັນຫາຍຸດທະສາດຂອງພາກພື້ນ.
ບົນພື້ນຖານນັ້ນ, ພວກເຮົາເຊື່ອໝັ້ນວ່າ, ກອງປະຊຸມຄັ້ງທີ 40 ຄະນະກໍາມະການລະຫວ່າງລັດຖະບານຫວຽດນາມ - ລາວ, ຈະປະສົບຜົນສໍາເລັດຢ່າງຈົບງາມ, ປະກອບສ່ວນສໍາຄັນເຂົ້າໃນການຮັກສາສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະການຮ່ວມມືຮອບດ້ານລະຫວ່າງສອງປະເທດໃຫ້ສວຍສົດງົດງາມ, ໝັ້ນຄົງຂະໜົງແກ່ນໄປຊົ່ວກາລະນານ.
ແປໂດຍ: ເຈິ່ນຮວ່ຽນ


text:
3 ເຂດຍຸດທະສາດຂອງຫວຽດນາມ ເພີ່ມທະວີການພັດທະນາເສດຖະກິດ-ສັງຄົມ
ທ່ານຮອງນາຍົກລັດຖະມົນຕີ ວູ້ວັນນິງ
ທີ່ກອງປະຊຸມຕີລາຄາໝາກຜົນພາຍຫຼັງ 1 ປີແຫ່ງການປະຕິບັດໜ້າທີ່ຂອງຄະນະຊີ້ນຳເຂດທາງທິດຕາເວັນຕົກສ່ຽງເໜືອ, ຄະນະຊີ້ນຳເຂດໄຕງວຽນ, ຄະນະຊີ້ນຳເຂດທາງທິດຕາເວັນຕົກພາກໃຕ້ ຊຶ່ງໄດ້ຈັດຂຶ້ນໃນຕອນເຊົ້າວັນທີ 22/7 ຢູ່ນະຄອນເກີນເທີ. ບັນດາ ຄະນະຊີ້ນຳໄດ້ເປັນເອກະພາບກັນສືບຕໍ່ປະຕິບັດພາລະໜ້າທີ່ຢູ່ບັນດາທ້ອງຖິ່ນເປັນຢ່າງດີ, ຄົ້ນພົບບັນດາບັນຫາທີ່ເກີດໃໝ່ໃນຂົງເຂດເສດຖະກິດ, ວັດທະນະທຳ-ສັງຄົມ, ການປ້ອງກັນຊາດ, ປ້ອງກັນຄວາມສະຫງົບ, ຍູ້ໄວລະດັບການກໍ່ສ້າງພື້ນຖານໂຄງລ່າງເສດຖະກິດ, ສັງຄົມຢູ່ບັນດາທ້ອງຖິ່ນເຂດຊາຍແດນ. ສະຫຼຸບກອງປະຊຸມ, ທ່ານຮອງນາຍົກລັດຖະມົນຕີ ວູ້ວັນນິງ ເນັ້ນໜັກວ່າ :
“ ຄວນຜັນຂະຫຍາຍປະຕິບັດໜ້າທີ່ພັດທະນາເສດຖະກິດ-ສັງຄົມ, ການປ້ອງກັນຊາດ, ປ້ອງກັນຄວາມສະຫງົບຢູ່ແຕ່ລະທ້ອງຖິ່ນເປັນຢ່າງດີດ້ວຍເປົ້າໝາຍແມ່ນປະຕິບັດສຳເລັດບັນດາມະຕິຂອງທ້ອງຖິ່ນ, ປະກອບສ່ວນປະຕິບັດມະຕິກອງປະຊຸມໃຫຍ່ຂອງພັກ. ປະຕິບັດຂໍ້ກຳນົດສົມທົບວຽກງານເປັນຢ່າງດີ, ກຳແໜ້ນສະພາບການປ້ອງກັນຄວາມສະຫງົບຢູ່ເຂດຊາຍແດນ, ຄວາມສະຫງົບດ້ານການພົວພັນຕ່າງປະເທດ ”.
(ແຫຼ່ງຄັດຈາກ VOV)


text:
ໃນວັນທີ 19 ມັງກອນ 2018 ທີ່ຜ່ານມານີ້ ໜ່ວຍຊາວໜຸ່ມປະຊາຊົນປະຕິວັດລາວ ຮາກຖານ ວິທະຍາໄລກະສິກໍາ ແລະ ປ່າໄມ້ ພາກເໜືອ ໄດ້ຈັດພິທີ ເປີດຂະບວນການແຂ່ງຂັນ 4 ບຸກຂຶ້ນ. ໂດຍມີ ສະຫາຍ ອຸ່ນຄຳ ສຸວັນນະພັນ ເລຂາຄະນະບໍລິຫານງານຊາວໜຸ່ມແຂວງ ຫຼວງພະບາງ, ສະຫາຍ ທອງສະມຸດ ພູມມະສອນ ເລຂາຄະນະພັກຮາກຖານວິທະຍາໄລກະສິກຳ ແລະ ປ່າໄມ້ ພາກເໜືອ ພ້ອມດ້ວຍ ເລຂາ, ຮອງເລຂາໜ່ວຍຊາວໜຸ່ມອ້ອມຂ້າງ ແລະ ສະມາຊິກພາຍໃນໜ່ວຍເຂົ້າຮ່ວມ. ໃນພິທີ ກໍໄດ້ຜ່ານຂໍ້ຕົກລົງຂອງຄະນະບໍລິຫານງານຊາວໜຸ່ມແຂວງ ວ່າດ້ວຍການອະນຸມັດເປີດກອງປະຊຸມຈັດຕັ້ງປະຕິບັດຂໍ້ແຂ່ງຂັນ 4 ບຸກ ແລະ ຂໍ້ຕົກລົງວ່າດ້ວຍການແຕ່ງຕັ້ງຄະນະກໍາມະການຊີ້ນໍາ ແລະ ກວດກາ ການຈັດຕັ້ງປະຕິບັດຂໍ້ແຂ່ງຂັນ 4 ບຸກຂອງໜ່ວຍຊາວໜຸ່ມ ວກປໜ. ສະຫາຍ ສົມພົງ ຄຳມາລາວົງ ເລຂາຊາວໜຸ່ມຮາກຖານ ວກປໜ ຂຶ້ນຜ່ານບົດລາຍງານການເຄື່ອນໄຫວວຽກງານການກະກຽມການສ້າງຂະບວນການເປີດບັ້ນຂໍ້ແຂ່ງຂັນ 4 ບຸກໃນສົກປີ 2017 ວ່າ: ໜ່ວຍຊາວໜຸ່ມຮາກຖານ ວິທະຍາໄລກະສິກຳ ແລະ ປ່າໄມ້ ພາກເໜືອ ປະກອບມີ ສະມາຊິກທັງໝົດ 415 ສະຫາຍ, ຍິງ 205 ສະຫາຍ. ໃນນັ້ນມີສະມາຊິກນັກສຶກສາ 351 ສະຫາຍ, ຍິງ 170 ສະຫາຍ. ຕະຫຼອດໄລຍະຜ່ານມາຄະນະໜ່ວຍໄດ້ຕັ້ງໜ້າເອົາໃຈໃສ່ສຶກສາອົບຮົມດ້ານການເມືອງແນວຄິດໃຫ້ສະມາຊິກຊາວໜຸ່ມຢ່າງເປັນປົກກະຕິ ແລະ ຕໍ່ເນືອງ ເຮັດໃຫ້ສະມາ ຊິກຊາວໜຸ່ມມີແນວຄິດອຸ່ນອ່ຽງທຸ່ນທ່ຽງ ມີຄວາມເຊື່ອໝັ້ນຕໍ່ການຊີ້ນນຳໆພາຂອງພັກລັດຄະນະນໍາຂອງ ວິທະຍາໄລກະສິກຳ ແລະ ປ່າໄມ້ ພາກເໜືອ ໄດ້ເປັນຢ່າງດີ ພາຍຫຼັງຜ່ານບົດລາຍງານສຳເລັດແລ້ວຕາງໜ້າແຕ່ລະຈຸຂຶ້ນຈັບມືແຂ່ງຂັນຈັດຕັງປະຕິບັດຂໍ້ແຂ່ງຂັນ 4 ບຸກຂອງຊາວໜຸ່ມຄື: ບຸກທາງດ້ານແນວຄິດ, ບຸກທາງດ້ານການຝຶກຝັນຫຼໍ່ຫຼອມການຮໍ່າຮຽນ, ບຸກທາງດ້ານການຈັດຕັ້ງ, ບຸກດ້ານວິຊາຊີບສ້າງວຽກເຮັດງານທຳ ໃຫ້ປະກົດຜົນເປັນຈິງ. ຈາກນັ້ນ ສະຫາຍ ອຸ່ນຄຳ ສຸວັນນະພັນ ເລຂາຄະນະບໍລິຫານງານຊາວໜຸ່ມແຂວງ ຫຼວງພະບາງ ມີຄຳເຫັນໂອ້ລົມ ສະຫາຍຍົກໃຫ້ເຫັນການປ່ຽນແປງທາງດ້ານພາກພື້ນສາກົນເຊັ່ນວ່າການຮ່ວມມືທາງສາກົນ ແລະ ຕ່າງປະເທດ, ປະກົດການຫຍໍ້ທໍ້ທາງສັງຄົມ ແລະ ເນັ້ນໜັກໃຫ້ສະມາຊິກຊາວໜຸ່ມທຸກສະຫາຍໃຫ້ຄວາມສຳຄັນຂອງວຽກງານ 4 ບຸກຂອງຊາວໜຸ່ມ ແລະ ຈັດຕັ້ງປະຕິບັດໃຫ້ປະກົດຜົນເປັນຈິງ.
ຂຽນຂາວໂດຍ: ສີສະຫວາດ


text:
ສະຫລອງວັນສ້າງຕັ້ງສະຫະພັນແມ່ຍິງລາວ ຄົບຮອບ 61 ປີ ຢ່າງຟົດຟື້ນ
ນຳສະເໜີໂດຍ: ສອງມື ຄູ່ນີ້, ວັນທີ 18 ກໍລະກົດ 2016
ວັນທີ 15 ກໍລະກົດນີ້, ສູນກາງສະຫະພັນແມ່ຍິງລາວ, ໄດ້ຈັດງານໂຮມຊຸມນຸມໃຫຍ່ ເພື່ອສະ ເຫລີມສະຫລອງວັນສ້າງຕັ້ງສະຫະພັນແມ່ຍິງລາວ ຄົບຮອບ 61 ປີ ຂຶ້ນທີ່ຫໍວັດທະນະທຳແຫ່ງຊາດ, ດ້ວຍບັນຍາກາດຟົດຟື້ນ, ໂດຍການເຂົ້າຮ່ວມຂອງທ່ານນາງ ຄຳເມີງ ວໍລະຈິດ ພັນລະຍາປະທານປະເທດ, ມີທ່ານ ນາງ ອິນລາວັນ ແກ້ວບຸນພັນ ປະທານຄະນະບໍລິຫານງານສູນກາງສະຫະພັນແມ່ຍິງລາວ, ພ້ອມດ້ວຍສະມາຊິກສະຫະພັນແມ່ຍິງເຂົ້າຮ່ວມເປັນຈຳນວນຫລວງຫລາຍ.
ໃນພິທີທ່ານປະທານສູນກາງສະຫະພັນແມ່ຍິງລາວ ໄດ້ຫວນຄືນມູນເຊື້ອຂອງເອື້ອຍນ້ອງສະ ຫະພັນແມ່ຍິງລາວ, ໃນຂະບວນການປະຕິວັດປົດປ່ອຍຊາດ ແລະ ສ້າງສາພັດທະນາປະເທດຊາດ ໂດສັງເຂບວ່າ: ໂດຍສັງເຂບ, ພ້ອມທັງເນັ້ນໜັກບາງຕອນວ່າ: ໃນວັນທີ 20 ກໍລະກົດ 1955, ພັກໄດ້ສ້າງຕັ້ງໜ່ວຍ
ຄົ້ນຄວ້າວຽກງານແມ່ຍິງຂຶ້ນຢູ່ເຂດທີ່ໝັ້ນຂອງການປະຕິວັດແຂວງຫົວພັນ, ຊຶ່ງເປັນຕົ້ນກຳເນີດຂອງອົງການຈັດຕັ້ງສະຫະພັນແມ່ຍິງລາວໃນປັດຈຸບັນ, ໂດຍໄດ້ແຕ່ງຕັ້ງໃຫ້ທ່ານນາງ ຄຳຫລ້າ ວົງສັກ ເປັນຫົວໜ້າ, ທ່ານນາງ ຄຳສຸກ ວົງວິຈິດ ເປັນຮອງ ແລະ ທ່ານນາງ ຄຳແພງ ບຸບຜາ ເປັນກຳມະການ. ນັບແຕ່ມື້ນັ້ນມາ ພັກໄດ້ມອບໝາຍໜ້າທີ່ຕົ້ນຕໍໃຫ້ແກ່ອົງການຈັດຕັ້ງແມ່ຍິງເຄື່ອນໄຫວປະຕິບັດໜ້າທີ່ເບິ່ງແຍງ,ລ້ຽງດູ, ລຳລຽງສະບຽງອາຫານ, ອາວຸດ, ເຄື່ອງນຸ່ງຫົ່ມໃຫ້ພະນັກງານ, ນັກຮົບຢູ່ແນວໜ້າ, ພ້ອມທັງ ປຸກລະດົມຂົນຂວາຍຊາວໜຸ່ມ, ລູກຫລານອອກຮັບໃຊ້ປະເທດຊາດ ປຸກລະດົມຂະບວນການແມ່ຍິງປະຕິບັດວຽກງານຢູ່ແນວຫລັງ, ເພີ່ມພູນຜະລິດຜົນຫາລ້ຽງກຸ້ມຕົນເອງ,ປະຢັດເຂົ້າປາອາຫານເພື່ອສົ່ງໄປແນວໜ້າ ແລະ ປະຕິບັດວຽກງານຕາມການຈັດຕັ້ງມອບໝາຍດ້ວຍຄວາມຮັບຜິດຊອບສູງ. ແມ່ຍິງຍັງໄດ້ມີຫົວຄິດປະດິດສ້າງ ໃຊ້ທຸກວິທີເພື່ອຊຸກເຊື່ອງ, ຕິດຕໍ່, ສົ່ງຂ່າວ ໃຫ້ພະນັກງານທະຫານປະຕິວັດ ທີ່ປະຕິບັດໜ້າທີ່ຢູ່ແນວໜ້າ ແລະ ໃນເຂດຄວບຄຸມຂອງສັດຕູດ້ວຍຫລາຍວິທີທີ່ສະຫລຽວສະຫລາດ ແລະ ອົງອາດກ້າຫານ.
ຕະຫລອດ 61 ປີຜ່ານມາ, ສະມາຊິກສະຫະພັນແມ່ຍິງ ແລະ ແມ່ຍິງລາວບັນດາເຜົ່າສ່ວນຫລາຍ ໄດ້ຮັບການພັດທະນາທຸກດ້ານ ເຮັດໃຫ້ແມ່ຍິງມີຄຸນທາດການເມືອງໜັກແໜ້ນ, ມີຄຸນສົມບັດສິນທຳປະຕິວັດ, ຮັກສາ ແລະ ເສີມຂະຫຍາຍໄດ້ຄຸນລັກສະນະທີ່ເປັນມູນເຊື້ອຂອງແມ່ຍິງລາວ, ມີລະດັບການສຶກສາ, ລະດັບວິຊາສະເພາະໃນຂັ້ນຕ່າງໆຕອບສະໜອງກັບໜ້າທີ່ການເມືອງທີ່ໄດ້ຮັບມອບໝາຍ, ແມ່ຍິງຈຳນວນໜຶ່ງ ເປັນພະນັກງານເຕັກນິກ, ພະນັກງານວິຊາການ,ນັກຄົ້ນຄວ້າ, ນັກວິສະວະກອນ, ນັກທຸລະກິດ, ຜູ້ປະກອບການໃນຂະແໜງການຕ່າງໆ, ພ້ອມໄດ້ຮັບນາມມະຍົດເປັນສາດສະດາຈານ, ຮອງສາດສະດາຈານ, ສິລະປິນແຫ່ງຊາດ, ນັກສິລະປິນດີເດັ່ນ,ຄູປະຊາຊົນ, ຄູແຫ່ງຊາດ ແລະ ອື່ນໆຢ່າງຫລວງຫລາຍ. ນອກຈາກນີ້ ບົດບາດຂອງແມ່ຍິງລາວຍັງສາມາດທຽບເທົ່າກັບເພດຊາຍ, ພ້ອມທັງມີການພັດທະນາຂຶ້ນຢ່າງບໍ່ຢຸດຢັ້ງ.
ຂໍ້ມູນຈາກ: ໜັງສືພິມລາຍວັນ ລາວພັດທະນາ


text:
ທ່ານສີຈິ້ນຜິງໄດ້ແຈກຢາຍບົດປາໄສໃຫ້ສື່ມວນຊົນຢູ່ສະໜາມບິນ ໂດຍໄດ້ຕາງໜ້າພັກ, ລັດ ແລະປະຊາຊົນຈີນສະແດງຄວາມຖາມຂ່າວຢ່າງຈິງໃຈ ແລະຄວາມອວຍພອນອັນປະເສີດມາຍັງພັກ, ລັດ ແລະປະຊາຊົນລາວທີ່ເປັນອ້າຍນ້ອງກັນ ໂດຍກ່າວເນັ້ນວ່າ, ຈີນ ແລະ ລາວລ້ວນແຕ່ເປັນປະເທດສັງຄົມນິຍົມທີ່ນຳພາໂດຍພັກກອມມູນິດ ແລະເປັນບ້ານໃກ້ທີ່ດີ, ເພື່ອນມິດທີ່ດີ, ສະຫາຍທີ່ດີ ແລະຄູ່ຮ່ວມທີ່ດີ. ນັບແຕ່ສອງປະເທດສ້າງສາຍພົວພັນທາງການທູດຕະຫຼອດ 56 ປີມານີ້, ມິດຕະພາບຖານບ້ານໃກ້ເຮືອນຄຽງທີ່ດີລະຫວ່າງສອງປະເທດທີ່ເປັນມູນເຊື້ອໄດ້ຜ່ານການທົດສອບຈາກສະຖານະການສາກົນທີ່ປ່ຽນແປງເລື້ອຍໆ. ສາຍພົວພັນຄູ່ຮ່ວມມືຍຸດທະສາດຮອບດ້ານລະຫວ່າງສອງປະເທດໄດ້ຂະຫຍາຍຕົວເຂົ້າສູ່ລວງເລິກ ເຊິ່ງບໍ່ພຽງແຕ່ນຳເອົາຜົນປະໂຫຍດແທ້ຈິງມາໃຫ້ສອງປະເທດ ແລະ ປະຊາຊົນສອງຊາດເທົ່ານັ້ນ, ຫາກຍັງເປັນການປະກອບສ່ວນທີ່ຕັ້ງໜ້າຕໍ່ການຊຸກຍູ້ສັນຕິພາບ, ສະຖຽນລະພາບ ແລະ ຄວາມຈະເລີນຮຸ່ງເຮືອຂອງພາກພື້ນ ກໍຄືຂອງໂລກອີກດ້ວຍ. ໃນໄລຍະຢ້ຽມຢາມ, ຂ້າພະເຈົ້າຈະພົບປະກັບທ່ານບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ ປະທານປະເທດລາວ ແລະສະຫາຍການນຳພັກລັດລາວທ່ານອື່ນໆ ທັງແລກປ່ຽນກັບບຸກຄົນວົງການຕ່າງໆໃນສັງຄົມລາວຢ່າງກວ້າງຂວາງ ເພື່ອລົງເລິກແລກປ່ຽນຄວາມເຫັນກ່ຽວກັບສາຍພົວພັນສອງພັກສອງລັດຈີນລາວ ແລະບັນຫາທີ່ສົນໃຈຮ່ວມກັນ. ຂ້າພະເຈົ້າເຊື່ອໝັ້ນວ່າ ໂດຍພາຍໃຕ້ຄວາມພະຍາຍາມຮ່ວມຂອງສອງຝ່າຍ, ການຢ້ຽມຢາມຄັ້ງນີ້ຍ່ອມຈະຊຸກຍູ້ສາຍພົວພັນຄູ່ຮ່ວມມືຍຸດທະສາດຮອບດ້ານຈີນ-ລາວໃຫ້ກ້າວຂຶ້ນສູ່ລະດັບໃໝ່ ແລະ ນຳເອົາຄວາມຜາສຸກ ມາໃຫ້ປະຊາຊົນສອງຊາດຫຼາຍກວ່າເກົ່າ.
ຂະບວນລົດຂອງທ່ານສີຈິ້ນຜິງໄດ້ເດີນອອກຈາກສະໜາມບິນມຸ່ງໜ້າສູ່ໂຮງແຮມ, ຢູ່ທາງອອກສະໜາມບິນໄດ້ຕິດຮູບພາບໃຫຍ່ຂອງຜູ້ນຳສອງປະເທດຈີນລາວ. ທຸງຊາດສອງປະເທດຈີນລາວກໍປິວສະບັດຢູ່ຕາມສອງຟາກຂອງຖະໜົນຫຼາຍສາຍ ແລະ ແຂວນປ້າຍຄຳຂວັນຕ້ອນຮັບຢູ່ຕາມຫົວຖະໜົນ. ຂະນະທີ່ຊາວໜຸ່ມເຍົາວະຊົນກໍຢືນຢູ່ສອງຂ້າງຖະໜົນ ແລະ ໂບກທຸງຊາດສອງປະເທດ ເພື່ອສະແດງຄວາມຮັກແພງຕໍ່ມິດຕະພາບຈີນ-ລາວ ແລະ ຄວາມປິຕິຊົມຊື່ນຕໍ່ການຢ້ຽມຢາມຂອງທ່ານສີຈິ້ນຜິງເທື່ອນີ້.


text:
ພາຍຫຼັງດໍາເນີນມາເປັນເວລາ 5 ວັນ ຕັ້ງແຕ່ວັນທີ 1-7 ມິຖຸນາ ກອງປະຊຸມດໍາ ເນີນຊີວິດການ ເມືອງປັບປຸງປົວແປງພາຍໃນພັກ ທົ່ວອົງຄະນະພັກແຂວງ ກໍໄດ້ອັດລົງໃນຕອນແລງວັນທີ 7 ມິຖຸນາ 2017 ຢູ່ທີ່ຫ້ອງປະຊຸມຫ້ອງວ່າການປົກຄອງແຂວງອຸດົມໄຊ ດ້ວຍຜົນສໍາເລັດຕາມລະດັບຄາດໝາຍ. ໂດຍໃຫ້ກຽດເຂົ້າຮ່ວມເປັນປະທານກອງປະຊຸມຄັ້ງນີ້ ແມ່ນທ່ານ ສຈ ປອ ກິແກ້ວ ໄຂຄຳພິທູນ ຄະນະເລຂາທິການສູນກາງພັກ,ຫົວໜ້າຄະນະໂຄສະນາອົບຮົມສູນກາງພັກ, ມີທ່ານ ເພັດສາຄອນ ຫຼວງອາໄພ ກຳມະ ການສູນກາງພັກ,ເລຂາພັກແຂວງເຈົ້າແຂວງອຸດົມໄຊ,ມີບັນດາຄະນະປະຈຳພັກແຂວງ,ກຳ ມະການພັກແຂວງ,ເລຂາພັກເມືອງ,ເຈົ້າເມືອງ,ຫົວໜ້າພະແນກ,ອົງການຈັດຕັ້ງ,ສອງກອງບັນຊາການ ປກຊ ປກສ,ອົງການໄອຍະການ,ສານປະຊາຊົນແລະພາກສ່ວນທີ່ກ່ຽວຂ້ອງ ເຂົ້າຮ່ວມ.
ກ່ອນຈະມີພິທີກ່າວປິດການດຳເນີນກອງປະຊຸມໃນຄັ້ງນີ້ ທ່ານ ວັນນາ ແກ້ວສັນຕິ ກໍາມະການພັກແຂວງ,ຫົວໜ້າຫ້ອງວ່າການປົກຄອງແຂວງ ໄດ້ຂຶ້ນຜ່ານບົດບັນທຶກກອງປະຊຸມ ໃນນັ້ນ ໄດ້ຍົກໃຫ້ເຫັນເຖິງກິດຈະກຳຫຼາຍຢ່າງທີ່ກອງປະຊຸມໄດ້ຈັດຕັ້ງ ເປັນຕົ້ນແມ່ນ ເຊື່ອມຊຶມເອກະສານທີ່ສຳຄັນຈຳນວນ ໜຶ່ງ,ທາບທາມຄວາມເຊື່ອໝັ້ນ,ໄວ້ວາງໃຈຕໍ່ກັບກຳມະການສູນກາງແລະກຳມະການສຳຮອງ ສະໄໝທີ່ X ຂອງສູນກາງພັກແລະຄະນະພັກ ຈໍ່ນວນ 47 ສະຫາຍ ເຊິ່ງໃນຈໍານວນຜູ້ເຂົ້າຮ່ວມທັງໝົດ 624 ສະຫາຍ ມີຜູ້ສົ່ງບັດ 550 ສະຫາຍ ແລະ ຜ່ານການນັບຕົວຈິງ ເຫັນວ່າ ສ່ວນຫຼາຍ ແມ່ນໄດ້ຮັບຄວາມໄວ້ວາງໃຈ. ພ້ອມດຽວກັນນັ້ນ ກອງປະຊຸມຍັງໄດ້ປະກອບຄໍາເຫັນຕໍານິຕິຊົມບຸກຄົນ,ຄະນະພັກແລະຄະນະນຳຂອງແຂວງ ສະໄໝທີ VIII ເຊິ່ງທັງໝົດແມ່ນສ່ອງແສງເຖິງຄວາມເປັນຈິງໃນການຊີ້ນຳ ນຳພາຢູ່ໃນແຕ່ລະຂົງເຂດ ເພື່ອລາຍງານຕໍ່ປະທານ ໃນການດຳເນີນຄຳຖາມເຈົ້າຈີ້ມຕໍ່ໄປ. ຈາກນັ້ນ ກໍໄດ້ມີການສໍາຫຼວດພາຍໃນຄະນະພັກ ແລະ ຄະນະນຳຂອງແຂວງ ພ້ອມທັງສຳຫຼວດຕົນເອງ ເຊິ່ງມີທັງໝົດ 46 ສະຫາຍ,ຍິງ 4 ສະຫາຍ ໃນການດຳເນີນການສຳຫຼວດຄັ້ງນີ້ ແມ່ນເລີ່ມຈາກຄະນະປະຈຳພັກແຂວງ ລົງມາ ເຊິ່ງຜ່ານການສຳຫຼວດແຕ່ລະຫະຫາຍແມ່ນມີຄວາມຈິງໃຈຕໍານິ ສົ່ງຂ່າວເຊິ່ງກັນແລະກັນ ຕາມຄວາມຮັບຜິດຊອບວຽກ ໂດຍລວມແລ້ວແມ່ນເວົ້າເຖິງ ແບບແຜນການນໍາພາ,ວິທີເຮັດວຽກ,ກົນໄກການປະສານງານ,ການແບ່ງຄວາມຮັບຜິດຊອບພາຍໃນພັກ,ຄະນະນຳຂອງແຂວງ,ການແບ່ງຂັ້ນຄຸ້ມຄອງຍັງມີຫຼາຍດ້ານບໍ່ຈະແຈ້ງ. ສະຫຼຸບລວມແລ້ວ ການດໍາເນີນກອງປະຊຸມດໍາເນີນຊີ ວິດການເມືອງປັບປຸງປົວແປງພັກ ທົ່ວອົງຄະນະພັກແຂວງອຸດົມໄຊ ໃນຄັ້ງນີ້ ກໍເພື່ອແນ່ໃສ່ປັບປຸງພາຍໃນຄະນະພັກ,ຄະນະນຳຂອງແຂວງ ໃຫ້ມີຄວາມປອດໃສ,ເຂັ້ມແຂງ,ໜັກແໜ້ນ,ສາມາດແບກຫາບພາ ລະກຳປະຫວັດສາດທີ່ສູນກາງພັກ ແລະ ປະຊາຊົນຊາວແຂວງອຸດົມໄຊ ມອບໝາຍໃຫ້ ຢ່າງມີຜົນສຳ ເລັດ. ຕອນທ້າຍຂອງການດຳເນີນກອງປະຊຸມ ທ່ານ ສຈ ປອ ກິແກ້ວ ໄຂຄຳພິທູນ ຄະນະເລຂາທິ ການສູນກາງພັກ,ຫົວໜ້າຄະນະໂຄສະນາອົບຮົມສູນກາງພັກ ໄດ້ມີຄຳເຫັນໂອ້ລົມ ເພື່ອເປັນແນວທາງໃຫ້ແກ່ຄະນະພັກ,ຄະນະນຳຂອງແຂວງ ໃນການສືບຕໍ່ຈັດຕັ້ງປະຕິບັດວຽກງານຂອງຕົນຕາມແນວທາງນະໂຍບາຍຂອງພັກ, ລະບຽບກົດໝາຍຂອງລັດ ແລະ ທິດທາງແຜນການຂອງແຂວງ ໃຫ້ສໍາເລັດຕາມລະດັບຄາດໝາຍ ພ້ອມທັງກ່າວປິດກອງປະຊຸມຢ່າງເປັນທາງການ.


text:
ການຊື້ຂາຍໂຟຣເຣັກຊ໌
ພະລັງງານ
ພ້ອມມີໃຫ້ແກ່ຜູ້ຖືບັນຊີ Pepperstone ທັງໝົດ, ຜະລິດຕະພັນນ້ຳມັນ ແລະແກ໊ສ ແມ່ນເປັນຜະລິດຕະພັນສິນຄ້າທີ່ຊື້ຂາຍໄດ້ທັງໃນແພລຕຟອມ MetaTrader 4 ແລະ cTrader.
ນ້ຳມັນ
XTI/USD ແມ່ນເປັນຄູ່ຜະລິດຕະພັນສິນຄ້າແບບສະປອຕທີ ອີງຕາມນ້ຳມັນດິບ ຂອງ West Texas Intermediate , ຫລື WTI, ເຊິ່ງນ້ຳມັນປະເພດ light ‘sweet’ ທີ່ໄດ້ດຳເນີນການຊື້ຂາຍຢູ່ທີ່ Cushing, Oklahoma —sweetness ໝາຍເຖິງນ້ຳມັນທີ່ມີສ່ວນປະກອບຂອງກຳມະຖັນຕ່ຳ. XTI/USD ຖືວ່າເປັນ ນ້ຳມັນສະຫະລັດ ອາເມລິກາ ( US Oil) ເຊິ່ງໄດ້ຮັບຜົນກະທົບອັນຮ້າຍແຮງຈາກການພັດທະນາໃນ ອາເມລິກາເໜືອ.
XBR/USD ແມ່ນເປັນຄູ່ຜະລິດຕະພັນສິນຄ້າແບບສະປອຕທີ ອີງຕາມ Brent Crude Oil, Brent ໃນທາງເຕັກນິກໝາຍເຖິງ ນ້ຳມັນທີ່ຜະລິດໃນທະເລເໜືອ ແລະຖືວ່າເປັນ ນ້ຳມັນຂອງປະເທດ ສະຫະລາຊະອານາຈັກ . Brent Crude ຫລື ນ້ຳມັນດິບ Brent ຖືກໃຊ້ເປັນເກນມາດຕະຖານໃນການກຳນົດລາຄາສຳລັບນ້ຳມັນສອງໃນສາມສ່ວນຂອງຜົນຜະລິດນ້ຳມັນຈາກທົ່ວໂລກ.
ກາ໊ສ
ກ໊າສທຳມະຊາດຄືຜະລິດຕະພັນສິນຄ້າພະລັງງານທີ່ໄດ້ຮັບຜົນກະທົບຈາກຫລາຍຫລາຍໆປັດໃຈ ເຊັ່ນ ຄວາມຕ້ອງການຄາມສະພາບອາກາດທີ່ຄາດບໍ່ເຖິງ,ລາຄາຂອງນ້ຳມັນເຊື້ອໄຟ ຟອສຊິລ ແລະບັນຫາການສະໜອງອາຍກ໊າສ. ເນື່ອງຈາກກ໊າສທຳມະຊາດບໍ່ສາມາດເຄື່ອນຍ້າຍໄດ້ຢ່າງສະດວກຄືດັ່ງນ້ຳມັນ, ຕະຫລາດກ໊າສແມ່ນຊັບຊ້ອນແລະຖືກກະຈາຍໄປຫລາຍພື້ນທີ່ ແລະປັດໃຈທາງເສດຖະກິດທ້ອງຖິ່ນ ສາມາດເປັນຜົນໃຫ້ລາຄາແຕກຕ່າງກັນ ໃນພື້ນທີ່ ຫລື ບໍລິເວນທີ່ແຕກຕ່າງກັນ. XNG/USD ແມ່ນອີງຕາມອາຍກ໊າສທຳມະຊາດຂອງສະຫະລັດ ອາເມລິກາ ແລະຖືກຂັບເຄື່ອນໂດຍປັດໃຈຕ່າງຂອງໂລກລວມທັງປັດໃຈທີ່ກະທົບຕໍ່ຕະຫລາດສະຫລະລັດພຽງຢ່າງດຽວເທົ່ານັ້ນ.
ຈຸດດີໃນການຊື້ຂາຍ ນ້ຳມັນ ແລະແກ໊ສ ໂດຍຜ່ານ Pepperstone:
- ເຂົ້າເຖິງ ສະເປຣດລະດັບສະຖາບັນ ແລະການດຳເນີນການຊື້ຂາຍ
- ການຊື້ຂາຍຕ່ຳສຸດມີຂະໜາດ0.10 $/pip
- ລີເວີເຣຈສູງສຸດ 500:1
- ບໍ່ມີຄ່າຄອມມີສຊັ່ນ ສຳລັບຄູ່ຜະລິດຕະພັນສິນຄ້າ
- ມີຄວາມສາມາດໃນການ ປ້ອງກັນ (hedge) ໂພຊີຊັ່ນໃນບັນຊີດຽວ
ຄວາມສ່ຽງການຊື້ຂາຍນ້ຳມັນແລະແກ໊ສ:
- ການເທຣດທີ່ມີລີເວຣເຣຈເຮັດໃຫ້ທຶນຂອງທ່ານຢູ່ໃນຄວາມສ່ຽງ. ທ່ານສາມາດເສຍເງິນທັງໝົດ ຫລື ເສຍເງິນສ່ວນຫລາຍ ຂອງທຶນການເທຣດຂອງທ່ານ ຖ້າຕະຫລາດເຄື່ອນທີ່ກົງກັນຂ້າມກັບ ເພີຊີຊັນທີ່ເປີດປັດຈຸບັນຂອງທ່ານ.
- ການເສຍເງິນຂອງທ່ານອາດເກີນເງິນຝາກຂອງທ່ານ
- ຜົນກຳໄລຫລືຂາດທຶນທີ່ຜ່ານມາບໍ່ຮັບປະກັນກຳໄລຫລືຂາດທຶນໃນອະນາຄົດ
- ຜົນປະໂຫຍດອາກອນ (Tax benefits) (ຖ້າມີ) ແມ່ນຂຶ້ນກັບການປ່ຽນແປງ ແລະອີງຕາມສະພາບສ່ວນຕົວຂອງທ່ານ


text:
ມະຫາວິທະຍາໄລລາຊະພັດສວນສຸນັນທາ
ມະຫາວິທະຍາໄລລາຊະພັດສວນສຸນັນທາ (ໄທ: มหาวิทยาลัยราชภัฏสวนสุนันทา) ; (ອັງກິດ: Suan Sunandha Rajabhat University) ແມ່ນມະຫາວິທະຍາໄລຂອງລັດ ເຊິ່ງຕັ້ງຢູ່ໃນພື້ນທີ່ວັງສວນສຸນັນທາ ອັນເຄີຍເປັນເຂດພະລາຊະຖານຂອງພະລາຊະວັງດຸສິດໃນລາຊະການທີ່ 5 ມາກ່ອນ
ມະຫາວິທະຍາໄລແຫ່ງນີ້ມີຮາກຖານມາຈາກການສະຖາປະນາ "ໂຮງຮຽນສວນສຸນັນທາວິທະຍາໄລ" ເມື່ອວັນທີ 17 ພຶດສະພາ ພ.ສ. 2480 ເປີດສອນ ປະກາດສະນີຍະບັດປະໂຍກຄູປະຖົມ (ປ.ປ.) ຕໍ່ມາເຈິ່ງຍົກຖານະຂຶ້ນແມ່ນ "ວິທະຍາໄລຄູສວນສຸນັນທາ" ໃນປີ ພ.ສ. 2518 ຕາມພະລາຊະບັນຍັດວິທະຍາໄລຄູ ພ.ສ. 2518 ເປີດສອນຮອດລະດັບປະລິນຍາຕີຫຼັກສູດຄຸສາດບັນດິດ


text:
ນາຍົກລັດຖະມົນຕີ ເຂົ້າຮ່ວມກອງປະຊຸມສຸດຍອດສະເຫລີມສະຫລອງການພົວພັນອາຊຽນ-ອິນເດຍ ຄົບຮອບ 25 ປີ
- ລາຍລະອຽດ
- ໝວດ: news
- ເຜີຍແຜ່ເມື່ອ ວັນສຸກ, 26 ມັງກອນ 2018 02:40
ໃນວັນທີ 25 ມັງກອນ 2018 ທີ່ ນິວເດັນລີ, ອິນເດຍ, ທ່ານ ທອງລຸນ ສີສຸລິດ ນາຍົກລັດຖະ ມົນຕີ ແຫ່ງ ສປປ ລາວ ໄດ້ນຳພາຄະນະຜູ້ແທນ ເຂົ້າຮ່ວມກອງປະຊຸມສຸດຍອດສະເຫລີມສະຫລອງຄົບຮອບ 25 ປີ ແຫ່ງການພົວພັນອາຊຽນ-ອິນເດຍ ພາຍໃຕ້ຄຳຂວັນ “ຄຸນຄ່າຮ່ວມກັນ, ຊະຕາກໍາດຽວກັນ”. ກອງປະຊຸມໄດ້ຕີລາຄາສູງຕໍ່ໝາກຜົນຂອງການຮ່ວມມື ລະຫວ່າງ ອາຊຽນ ແລະ ອິນເດຍ ນັບຕັ້ງແຕ່ໄດ້ສ້າງຕັ້ງການພົວພັນນຳກັນໃນປີ 1992 ເປັນຕົ້ນມາ ໂດຍສະເພາະແມ່ນການຍົກລະດັບການພົວພັນຂຶ້ນເປັນຄູ່ຮ່ວມຍຸດທະສາດ ໃນປີ 2012 ເຊິ່ງເຫັນໄດ້ວ່າມີຄວາມຄືບໜ້າຢ່າງເພິ່ງພໍໃຈໃນຫລາຍດ້ານເຊິ່ງກວມເອົາຂົງເຂດການເມືອງ-ຄວາມໝັ້ນຄົງ, ເສດຖະກິດ ແລະ ວັດທະນະທໍາ-ສັງຄົມ.
ບັນດາຜູ້ນຳອາຊຽນ ແລະ ອິນເດຍ ໄດ້ປຶກສາຫາລື ກ່ຽວກັບທິດທາງການຮ່ວມມືອາຊຽນ-ອິນເດຍ ໃນຕໍ່ໜ້າ ແລະ ໄດ້ເຫັນດີສືບຕໍ່ຮັດແໜ້ນການເປັນຄູ່ຮ່ວມຍຸດທະສາດອາຊຽນ-ອິນເດຍ ໂດຍເນັ້ນຄວາມສຳຄັນຂອງການເພີ່ມທະວີ ການຮ່ວມມືໃນດ້ານຕ່າງໆທີ່ສອງຝ່າຍມີທ່າແຮງ ແລະ ມີຄວາມສົນໃຈຮ່ວມກັນ ເປັນຕົ້ນ ແມ່ນການເຊື່ອມຈອດ ໂດຍສະເພາະແມ່ນດ້ານພື້ນຖານໂຄງລ່າງ ແລະ ດີຈີຕອນ; ເພີ່ມທະວີການຮ່ວມມືດ້ານການຄ້າ ແລະ ການລົງທຶນ ໃຫ້ຫລາຍຂຶ້ນ ໃນຖານະທີ່ສອງຝ່າຍເປັນຄູ່ຄ້າທີ່ສຳຄັນຂອງກັນ ແລະ ກັນ (ອາຊຽນເປັນຄູ່ຄ້າໃຫຍ່ອັນດັບ 4 ຂອງອິນເດຍ, ແລະ ອິນເດຍ ເປັນຄູ່ຄ້າໃຫຍ່ອັນດັບ 7 ຂອງອາຊຽນ) ດ້ວຍການນຳໃຊ້ຜົນປະໂຫຍດສູງສຸດຈາກເຂດການຄ້າເສລີອາຊຽນ-ອິນເດຍ, ການເລັ່ງລັດການເຈລະຈາສັນຍາການເປັນຄູ່ຮ່ວມເສດຖະກິດຮອບດ້ານພາກພື້ນ ແລະ ສົ່ງເສີມການຮ່ວມມືລະຫວ່າງພາກທຸລະກິດ; ຊຸກຍູ້ການຮ່ວມມືໃນຂົງເຂດເຕັກໂນໂລຊີ-ວິທະຍາສາດ, ພະລັງງານ, ກະສິກໍາ, ການທ່ອງ ທ່ຽວ, ວັດທະນະທຳ, ການໄປມາຫາສູ່ກັນ ລະຫວ່າງປະຊາຊົນກັບປະຊາຊົນ ແລະ ອື່ນໆ.
ໃນໂອກາດນີ້, ທ່ານນາຍົກລັດຖະມົນຕີ ທອງລຸນ ສີສຸລິດ ໄດ້ສະເໜີບາງຈຸດທີ່ສຳຄັນ ເປັນຕົ້ນແມ່ນໄດ້ເນັ້ນຄວາມສຳຄັນຂອງການເຂົ້າເຖິງແຫລ່ງທຶນ ສຳລັບຈຸນລະທຸລະກິດ, ທຸລະກິດຂະໜາດນ້ອຍ ແລະ ກາງ(MSMEs), ຊຸກຍູ້ການຮ່ວມມືໃນຂົງເຂດການປູກຝັງ ແລະ ລ້ຽງສັດ, ການຈັດຕັ້ງປະຕິບັດມາດຕະການ ເພື່ອອຳນວຍຄວາມສະດວກດ້ານການຄ້າ, ການລົງທຶນ ແລະ ການທ່ອງທ່ຽວ, ລວມທັງສະເໜີໃຫ້ອິນເດຍ ພິຈາລະນາສະໜອງທຶນການສຶກສາ ໄລຍະສັ້ນ ແລະ ໄລຍະຍາວ ຢູ່ ອິນເດຍ ໃນຂົງເຂດຕ່າງໆ ລວມທັງດ້ານວິທະຍາສາດເຕັກໂນໂລຊີ ຂໍ້ມູນຂ່າວສານ ໃຫ້ແກ່ບັນດາປະເທດອາຊຽນ, ພິເສດ ແມ່ນປະເທດ ລາວ-ຫວຽດນາມ-ກຳປູເຈຍ-ມຽນມາ (CLMV), ສະເໜີຮັດແໜ້ນການເຊື່ອມຈອດ ລະຫວ່າງອາຊຽນ ແລະ ອິນເດຍ ລວມທັງການເຮັດວຽກຮ່ວມກັນ ເພື່ອເຮັດໃຫ້ມີສາຍການບິນໂດຍກົງຈາກ ອິນເດຍ ໄປຍັງບັນດາປະເທດ CLMV, ແລະ ການເຊື່ອມຕໍ່ ທາງດ່ວນ ອິນເດຍ-ມຽນມາ-ໄທ ໄປຍັງລາວ-ຫວຽດນາມ-ກໍາປູເຈຍ ໃນອະນາຄົດ ພ້ອມທັງສະເໜີ ໃຫ້ອິນເດຍ ສະໜັັບສະໜູນການພັດທະນາເສັ້ນທາງຫລວງ ອິນເດຍ-ມຽນມາ-ລາວ-ຫວຽດນາມ-ກໍາປູເຈຍ, ເປັນຕົ້ນ ແມ່ນຍົກລະດັບເສັ້ນທາງບາງຈຸດ ຢູ່ທາງພາກເໜືອຂອງ ສປປ ລາວ ເພື່ອປະກອບສ່ວນເຂົ້າ ໃນການເຊື່ອມໂຍງເຄືອຂ່າຍ ທາງຫລວງອາຊຽນ ກັບລະບົບທາງຫລວງ ທີ່ຢູ່ທາງພາກຕາເວັນອອກຂອງອິນເດຍ ພ້ອມທັງອໍານວຍຄວາມສະດວກໃຫ້ແກ່ການຮ່ວມມືທາງດ້ານເສດຖະກິດ ແລະ ການໄປມາຫາສູ່ລະຫວ່າງປະຊາຊົນ ອາຊຽນ ແລະ ອິນເດຍ.
ກອງປະຊຸມ ຍັງໄດ້ປຶກສາຫາລືກ່ຽວກັບການຮ່ວມມື ແລະ ຄວາມໝັ້ນຄົງທາງທະເລ ເຊິ່ງກວມເອົາທັງການປົກປັກຮັກສາສິ່ງແວດລ້ອມ ແລະ ຊັບພະຍາກອນທາງທະເລ ແລະ ການຮ່ວມມື ເພື່ອຮັບມືກັບບັນຫາອາຊະຍະກໍາ ຂ້າມຊາດ ທາງ ທະເລ. ຄຽງຄູ່ກັນນັ້ນ, ກໍໄດ້ແລກປ່ຽນຄວາມຄິດເຫັນ ກ່ຽວກັບບັນຫາພາກພື້ນ ແລະ ສາກົນຕ່າງໆທີ່ມີຄວາມສົນໃຈຮ່ວມກັນ ເປັນຕົ້ນ ແມ່ນການກໍ່ການຮ້າຍ, ການປ່ຽນແປງຂອງສະພາບດິນຟ້າອາກາດ, ໄພພິບັດທາງທໍາມະຊາດ ແລະ ບັນຫາອື່ນໆ. ໃນກອງປະຊຸມຄັ້ງນີ້ ບັນດາຜູ້ນຳອາຊຽນ ແລະ ອິນເດຍ ໄດ້ເຫັນດີຮັບຮອງເອົາຖະແຫລງການເດັນລີ ກ່ຽວກັບກອງປະຊຸມສຸດຍອດສະເຫລີມສະຫລອງການພົວພັນ ອາຊຽນ-ອິນເດຍ ຄົບຮອບ 25 ປີ ທີ່ໄດ້ຢໍ້າຄືນຄວາມໝາຍໝັ້ນຂອງອາຊຽນ ແລະ ອິນເດຍ ໃນການຮັດແໜ້ນ ແລະ ເສີມຂະຫຍາຍການຮ່ວມມືໃນດ້ານຕ່າງໆໃນຊຸມປີຕໍ່ໜ້າ.
ໃນໂອກາດເຂົ້າຮ່ວມກອງປະຊຸມຄັ້ງນີ້, ທ່ານນາຍົກລັດຖະມົນຕີ ທອງລຸນ ສີສຸລິດ ຍັງໄດ້ຮ່ວມກັບຜູ້ນໍາປະເທດອາຊຽນອື່ນ ແລະ ຜູ້ນຳອິນເດຍ ເປີດສະແຕມ ທີ່ສະແດງໃຫ້ເຫັນເຖິງຄວາມຫລາກຫລາຍ ແລະ ການພົວພັນທາງດ້ານວັດທະນະທຳ ລະຫວ່າງ ອາຊຽນ ແລະ ອິນເດຍ, ເຊິ່ງເປັນໜຶ່ງໃນບັນດາກິດຈະກຳສະເຫລີມສະຫລອງໂອກາດສຳຄັນຂອງການພົວພັນ ອາຊຽນ-ອິນເດຍ ໃນຄັ້ງນີ້.


text:
ເປີດນຳໃຊ້ອາຄານຝຶກແອບນັກບິນພົນລະເຮືອນ ລະຫວ່າງສູນການບິນພົນລະເຮືອນ ແລະ ອົງການແພກແທ໋ກ (PACTEC) ສຳລັບວຽກງານການພັດທະນາຊັບພະຍາກອນມະນຸດ ເປັນວຽກໜຶ່ງທີ່ມີບົດບາດສຳຄັນຕໍ່ວຽກງານຍຸດທະສາດ ແລະ ແຜນພັດທະນາເສດຖະກິດ-ສັງຄົມແຫ່ງຊາດຂອງລັດຖະບານ ກົມການບິນພົນລະເຮືອນ ສປປ ລາວ ໄດ້ມີສ່ວນຮ່ວມ ແລະ ປະສານສົມທົບເຂົ້າໃນວຽກງານຍຸດທະສາດ ແລະ ນະໂຍບາຍຂອງລັດຖະບານ ເຂົ້າໃນແຜນພັດທະນາຂອງຂະແໜງການບິນແຕ່ນີ້ຮອດປີ 2015 ແລະ ປີ 2020 ອີງຕາມແຜນດັ່ງກ່າວ ກົມການບິນພົນລະເຮືອນ ສປປ ລາວ ແມ່ນໄດ້ເອົາໃຈໃສ່ປັບປຸງພັດທະນາສູນຝຶກການບິນພົນລະເຮືອນ ໃຫ້ເປັນສະຖາບັນການບິນພົນລະເຮືອນແຫ່ງ ສປປ ລາວ ນັບແຕ່ປີ 2004 ເປັນຕົ້ນມາ ອົງການແພກແທ໋ກ (PACTEC) ໄດ້ໃຫ້ການຊ່ວຍເຫຼືອອາຈານສອນພາສາອັງກິດ ແກ່ສູນຝຶກການບິນພົນລະເຮືອນລາວ ແລະ ຫຼາຍກວ່າ 4 ພັນຊົ່ວໂມງ ສຳລັບການສອນພາສາອັງກິດທົ່ວໄປ ແລະ ພາສາອັງກິດໃຫ້ແກ່ນັກບິນລາວ ນັກບັນຊາຈາລະຈອນທາງອາກາດ ທັງນີ້ເພື່ອໃຫ້ບັນດານັກບິນລາວ ແລະ ນັກບັນຊາຈາລະຈອນທາງອາກາດ ເສັງຜ່ານພາສາອັງກິດລະດັບ 4 ໃຫ້ໄດ້ຕາມມາດຕະຖານການບິນສາກົນ (ICAO) ໂຄງການລິເລີ່ມຂອງອົງການແພກແທ໋ກ (PACTEC) ໂຄງການດັ່ງກ່າວນີ້ ໄດ້ເລີ່ມໃນວັນທີ 9 ກັນຍາ 2011 ແລະ ຈະສຳເລັດໃນເດືອນສິງຫາ 2015 ມູນຄ່າທັງໝົດຂອງໂຄງການປະມານ 2 ລ້ານໂດລາສະຫະລັດ ໂດຍການໃຫ້ທຶນຊ່ວຍເຫຼືອຈາກອົງການແພກແທ໋ກ (PACTEC).
ພິທີເປີດນຳໃຊ້ອາຄານຝຶກແອບນັກບິນພົນລະເຮືອນ ລະຫວ່າງສູນການບິນພົນລະເຮືອນ ແລະ ອົງການແພກແທ໋ກ (PACTEC) ໄດ້ຈັດຂຶ້ນໃນວັນທີ 28 ກັນຍາ 2012 ທີ່ຜ່ານມາ ຢູ່ສູນຝຶກການບິນພົນລະເຮືອນ ນະຄອນຫຼວງວຽງຈັນ ເຂົ້າຮ່ວມພາຍໃນງານມີທ່ານ ສົມບູນ ດາວສະຫວັນ ຮອງຫົວໜ້າກົມການບິນພົນລະເຮືອນແຫ່ງ ສປປ ລາວ ທ່ານ Gerald BOURGEOIS ຮອງປະທານຜູ້ອຳນວຍການອົງການແພກແທ໋ກ (PACTEC) ແລະ ບັນດາແຂກທີ່ຖືກເຊີນ.


text:
ທ່ານນາຍົກລັດຖະມົນຕີຫງວຽນຊວນຟຸກສິ້ນສຸດການຢ້ຽມຢາມເຢຍລະມັນແລະເຂົ້າຮ່ວມກອງປະຊຸມສຸດຍອດG20
ຕອນບ່າຍວັນທີ 8 ກໍລະກົດຕາມເວລາເຢຍລະມັນ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ ພັນລະຍາ ພ້ອມດ້ວຍຄະນະຜູ້ແທນຂັ້ນສູງ ຫວຽດນາມ ໄດ້ ອອກຈາກ Hamburg ສິ້ນສຸດການຢ້ຽມຢາມ ເຢຍລະມັນ ແລະ ເຂົ້າຮ່ວມກອງປະຊຸມ G20 ຢ່າງຈົບງາມ ແລະ ເດີນທາງໄປຢ້ຽມຢາມ ໂຮນລັງ
ທ່ານນາຍົກລັດຖະມົນຕີຫງວຽນຊວນຟຸກສິ້ນສຸດການຢ້ຽມຢາມເຢຍລະມັນ
ການຢ້ຽມຢາມເຢຍລະມັນ ແລະ ເຂົ້າຮ່ວມກອງປະຊຸມ G20 ໄດ້ປະກອບສ່ວນຊຸກຍູ້ການພົວພັນຄູ່ຮ່ວມມືຍຸດທະສາດ ຫວຽດນາມ ເຢຍລະມັນ ໃຫ້ພັດທະນາຢ່າງເລິກເຊິ່ງ, ກວ້າງຂວາງໃນທຸກຂົງເຂດ ພ້ອມທັງຍົກສູງທີ່ຕັ້ງບົດບາດຂອງຫວຽດນາມ ໃນເວທີສາກົນ, ສະແດງໃຫ້ເຫັນ ຫວຽດນາມ ຫັນການພົວພັນສາກົນເປັນຫລາຍຮູບຫລາຍແບບ, ເປັນເຈົ້າການ ແລະ ຕັ້ງຫນ້າເຊື່ອມໂຍງເຂົ້າກັບສາກົນ.
ທີ່ກອງປະຊຸມ G20, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ມີການພົບປະສອງຝ່າຍຢູ່ນອກກອງປະຊຸມກັບການນຳຫລາຍປະເທດຄື: ອິນໂດເນເຊຍ, ອິນເດຍ, ຈີນ, ປະທານາທິບໍດີ ອາເມລິກາ.
(ແຫຼ່ງຄັດຈາກ VOV)


text:
ເຊື່ອມຕໍ່ເວັບໄຊ
ສະຖິຕິ ຜູ້ເຂົ້າຊົມເວັບໄຊ
ການເຄື່ອນໄຫວອື່ນໆ
PrevNext
ໂຄງການສ້ອມແປງຫຼວງຢູ່ ແຂວງ ອັດຕະປື ຈະສຳເລັດໃນເດືອນ 6 ປີນີ້
ໂຄງການສ້ອມແປງຫຼວງຢູ່ ແຂວງ ອັດຕະປື ຈະສຳເລັດໃນເດືອນ 6 ປີນີ້ ໂຄງການສ້ອມແປງເສັ້ນຫຼວງ ຢູ່ແຂວງ ອັດຕະປື ເປັນໂຄງການໜຶ່ງທີ່ຕິດພັນກັບ ແຜນການພັດທະນາເສດຖະກິດ-ສັງຄົມແຂວງ ຕາມແນວທາງຂອງ ພັກ-ລັດ ວາງອອກ ມາຮອດປັດຈຸບັນຜົນການກໍ່ສ້ອມແປງເສັ້ນທາງດັ່ງກ່າວ ປະຕິບັດໄດ້ 85% ແລະ ຄາດວ່າຈະສໍາເລັດໃນຕົ້ນເດືອນ 6 ປີ 2018 ນີ້ ທ່ານ ສົມມາດ ລຸນທະປັນຍາ ຜູ້ຈັດການຂອງບໍລິສັດ ສົມໄຊ ຈະເລີນກໍ່ສ້າງ ແລະ ສ້ອມແປງຂົວ-ທາງ ຈຳກັດຜູ້ດຽວ ໄດ້ໃຫ້ສຳພາດຕໍ່ສືມວນ ແຂວງ ອັດຕະປື ໃນວັນທີ 24/5/2018 ຜ່ານມານີ້ວ່າ: ໂຄງການສ້ອມແປງເສັ້ນທາງ ຢູ່ ແຂວງ ອັດຕະປື ໄດ້ເລີ່ມຈັດຕັ້ງປະຕິບັດມາແຕ່ເດືອນ 1 ປີ 2018 ເຊິ່ງຮູບແບບການສ້ອມແປງແມ່ນປູເຕັງທັບທາງເກົ່າ ມີຄວາມໜາສະເລ່ຍ 5 ຊັງຕີເເມັດ,...
ອັດຕະປືຈັດ 5 ກິດຈະກຳໃຫຍ່ ສະຫຼອງບຸນປີໃໝ່ລາວ
ອັດຕະປື ຈັດ 5 ກິດຈະກຳໃຫຍ່ ສະຫຼອງບຸນປີໃໝ່ລາວ ທ່ານ ນາງ ບຸນນານ ບຸນນະແສງ ຫົວໜ້າພະແນກ ຖວທ ແຂວງ ອັດຕະປື ໄດ້ຖະແຫລງກິດຈະກຳ ໃນໂອກາດ ສະເຫລີມສະຫລອງ ກຸດສົງການ ປີໃໝ່ລາວ ປະຈຳປີ 2561 ວ່າງບໍ່ດົນມານີ້ ຕໍ່ສື່ມວນຊົນວ່າ: ບຸນປີໃຫມ່ລາວ ທີ່ຈະມາຮອດ ໃນຕໍ່ໜ້ານີ້ກໍ ແມ່ນງານໜຶ່ງ ທີ່ມີຄວາມໝາຍ ຄວາມສຳຄັນ ຕໍ່ກັບຄົນລາວ ຊຶ່ງເປັນງານ ທີ່ບົ່ງບອກ ເຖິງການຮັກສາ ຮີດຄອງປະເພນີອັນດີງາມ ແລະ ວິຖີຊີວິດການເປັນ ຢູ່ຂອງປະຊາຊົນລາວ ທີ່ມີມາແຕ່ດົນນານ ທັງເປັນການສົ່ງເສີມ ການທ່ອງທ່ຽວທາງ ດ້ານວັດທະນະທຳ ຂອງລາວເຮົາ ເພື່ອໃຫ້ຊາວຕ່າງຊາດ ໄດ້ຮັບຮູ້ນຳ, ສຳລັບການຫ້າງຫາ ກະກຽມຄວາມພ້ອມ ໃນການສະເຫຼີມສະຫຼອງ ບຸນປີໃໝ່ລາວທີ່ຈະໄດ້ຈັດຂຶ້ນ ໃນລະຫວ່າງ ວັນທີ 13-16 ເມສານີ້...
ໂຮງແຮມແສງທຽນ ເໝາະກັບການພັກ ຜ່ອນຂອງນັກທ່ອງທ່ຽວ ຢູ່ອັດຕະປື
ໂຮງແຮມແສງທຽນ ເໝາະກັບການພັກ ຜ່ອນຂອງນັກທ່ອງທ່ຽວ ຢູ່ອັດຕະປື ປັດຈຸບັນ ພະແນກຖະແຫຼງຂ່າວ ວັດທະນະທຳ ແລະ ທ່ອງທ່ຽວ ແຂວງ ອັດຕະປື ກຳລັງສຸມໃສ່ການ ໂຄສະນາປີທ່ອງທ່ຽວລາວ 2018 ເຊິ່ງນອກຈາກການເອົາໃຈ ໃສ່ໂຄສະນາເຜີຍແຜ່ ວັດທະນະທຳອັນດີງາມ ຂອງຊາດ, ປະຫວັດສາດອັນ ເປັນມູນເຊື້ອຂອງລາວ ແລະ ຄວາມອຸດົມສົມບູນຮັ່ງມີ ທາງດ້ານທຳມະຊາດແລ້ວນັ້ນ, ຍັງໄດ້ເອົາໃຈໃສ່ໂຄສະສະນາ ດ້ານມາດຕາຖານສະຖານທີ່ ພັກແຮມໃນຫຼາຍແຫ່ງ ແລະ ລົງຕິດຕາມຊຸກຍູ້ ໃຫ້ຜູ້ປະກອບການດ້ານການບໍລິການນັກທ່ອງທ່ຽວ ໃນປີ 2018 ຢ່າງເປັນເຈົ້າການ ເພື່ອໃຫ້ໄດ້ມາດ ຕາຖານໃນລະດັບສາກົນ. ໜຶ່ງໃນຈຳນວນຫຼາຍຂອງໂຮງແຮມ ທີ່ໄດ້ຈັດຢູ່ໃນລະດັບມາດ ຕາຖານຫຼາຍແຫ່ງຢູ່ແຂວງ ອັດຕະປື ທີ່ກຽມຕ້ອນຮັບ ນັກທ່ອງທ່ຽວ ສຳລັບປີ ທ່ອງທ່ຽວລາວ 2018 ນັ້ນ ໂຮງແຮມແສງທຽນ ກໍ່ແມ່ນໄດ້ເປັນໜຶ່ງ ເຊິ່ງບັນດານັກທ່ອງທ່ຽວຖ້າໄດ້ແວ່ພັກຜ່ອນ ຈະໄດ້ຮັບການດົນໃຈ ເພາະໂຮງແຮມແສງທຽນ ມີທິວທັດຢ່າງທຳມະຊາດ, ມີສາຍນ້ຳເຊກອງໄຫຼຜ່ານ ສາມາດເວົ້າໄດ້ວ່າ:...
ອັດຕະປື ປະຖະກະຖາ ວຽກງານກາເເດງລາວ
ອັດຕະປື ປະຖະກະຖາ ວຽກງານກາເເດງລາວ ເພື່ອເປັນການ ສ້າງຂະບວນການ ຄໍານັບຮັບຕ້ອນວັນສ້າງຕັ້ງ ອົງການກາແດງໂລກຄົບຮອບ 155 ປີ (8 ພຶດສະພາ 1863-8 ພຶດສະພາ 2018) ທີ່ໝົນວຽນມາ ເຖິງໃນຕໍ່ໜ້ານີ້ ມາໃນວັນທ 21 ມີນາ 2018 ອົງການກາເເດງລາວ ໄດ້ຈັດພິທີປະຖະກາຖາ ກ່ຽວກັບວຽກງານ ກາແດງລາວຂຶ້ນ ທີ່ຫໍປະຊຸມໃຫຍ່ ຂອງແຂວງ ອັດຕະປື ໂດຍການໃຫ້ກຽດ ປະຖະກະຖາຂອງ ທ່ານ ຄຳຮຸ່ງ ເຮືອງວົງສີ ປະທານອົງ ການກາເເດງລາວ, ມີຄະນະຈາກອົງການກ າແດງລາວປະຈຳຢູ່ສູນກາງ, ຄະນະນຳອົງການການແດງແຂວງ, ພະນັກງານສະມາຊິກພັກ, ກຳລັງປ້ອງກັນຊາດ-ປ້ອງກັນຄວາມສະຫງົບ ແລະ ນັກຮຽນ-ນັກສຶກສາເຂົ້າຮ່ວມ. ອົງການກາແດງລາວ ໄດ້ຖືກສ້າງຕັ້ງຂຶ້ນໃນປີ 1955 ມີພາລະບົດບາດເປັນເສນາ ທິການໃຫ້ລັດຖະບານ ໃນການປະຕິບັດ ວຽກງານບັນເທົາທຸກໃ ຫ້ແກ່ປະຊາຊົນຜູ້ທຸກຍາກຂາດເຂີນ, ຜູ້ປະສົບໄພພິບັດຕ່າງໆ,...
ບໍລິສັດ TTC ອັດຕະປື ລະດົມປະຊາຊົນ ປູກອ້ອຍຕາມຮູບແບບ 2+3 ...
ບໍລິສັດ TTC ອັດຕະປື ລະດົມປະຊາຊົນ ປູກອ້ອຍຕາມຮູບແບບ 2+3 ໂຮງງານນຳຕານ-ອ້ອຍ ຂອງບໍລິສັດ TTC ອັດຕະປື ຈຳກັດຜູ້ດຽວ ໄດ້ດຳເນີນມາເປັນເວລາຫຼາຍປີສົມຄວນ ແຕ່ວ່າ ການຜະລິດການປູກອ້ອຍ ປ້ອນເຂົ້າໂຮງງານຜ່ານມາ ແມ່ນບໍລິສັດ ສຳປະທານເນື້ອທີ່ດິນປູກເອງ ສົ່ງອອກເອງ ໂດຍທີ່ປະຊາຊົນ ເປັນພຽງຜູ້ອອກແຮງງານ ເທົ່ານັ້ນ ແຕ່ຍັງບໍ່ທັນຕິດພັນກັບການສົ່ງເສີມ ໃຫ້ປະຊາຊົນມີລາຍຮັບເທົ່າທີ່ຄວນ. ...
ອັດຕະປື ປັບປຸງຄຸນນະພາບຂໍ້ມູນສະຖິຕິໃຫ້ເຂົ້າສູ່ມາດຕາຖານສາກົນ
ອັດຕະປື ປັບປຸງຄຸນນະພາບຂໍ້ມູນສະຖິຕິໃຫ້ເຂົ້າສູ່ມາດຕາຖານສາກົນ ເພື່ອຮັບປະກັນ ໃນການເຊື່ອມໂຍງ ຂໍ້ມູນສະຖິຕິໃຫ້ຫຍັບ ເຂົ້າສອດຄ່ອງກັບເງື່ອນໄຂ ແລະ ສະພາບການພັດທະນາ ວຽກງານສະຖິຕິຂອງ ສປປ ລາວ ຕາມຄວາມຕ້ອງການ ຂອງການພັດທະນາ ເສດຖະກິດ-ສັງຄົມ ກ້າວໄປສູ່ຄວາມທັນສະໄໝ ແລະ ຍືນຍົງແຕ່ສູນກາງ ຮອດທ້ອງຖິ່ນເທື່ອລະກ້າວນັ້ນ. ມາໃນວັນທີ 26 ມັງກອນ 2018 ສູນສະຖິຕິແຫ່ງຊາດ ກະຊວງແຜນການ ແລະ ການລົງທຶນ ໄດ້ຈັດກອງປະຊຸມເຜີຍແຜ່ 3 ເອກະສານສຳຄັ້ນ ຂຶ້ນຢູ່ທີ່ຫ້ອງປະຊຸມຂອງສະພາປະຊາຊົນແຂວງ ອັດຕະປື ໂດຍການເປັນປະທານຂອງ ທ່ານ ເລື່ອມ ສົນສີວິໄລ ຮອງຫົວໜ້າສູນສະຖິຕິແຫ່ງຊາດ, ມີພະນັກງານຈາກສູນກາງ, ພະນັກງານ ສູນສະຖິຕິປະຈຳແຂວງ, ພະນັກງານກ່ຽວຂ້ອງຈາກແຂວງ-ເມືອງ ແລະ ບ້ານເຂົ້າຮ່ວມ. ເອກະສານນຳມາເຜີຍແຜ່ ໃນຄັ້ງນີມີເອກະສານກົດໝາຍ ວ່າດ້ວຍ ສະຖິຕິ ສະບັບປັບປຸງ ລວມມີ 10 ພາກ,...
5 ເມືອງ ຢູ່ແຂວງ ອັດຕະປື ໄດ້ຮັບເຄື່ອງຊ່ວຍເຫຼືອດ້ານໄອທີ
5 ເມືອງ ຢູ່ແຂວງ ອັດຕະປື ໄດ້ຮັບເຄື່ອງຊ່ວຍເຫຼືອດ້ານໄອທີ ໃນວັນທີ 25 ມັງກອນ 2018 ໂຄງການຈັດ ຕັ້ງປະຕິບັດກົດໝາຍ, ການຄຸ້ມຄອງ ແລະ ການຄ້າໄມ້ (GIZ-Pro FLEGT) ປະຈຳແຂວງ ອັດຕະປື ໄດ້ນຳເອົາອຸປະກອນດ້ານ ໄອທີ ມອບໃຫ້ຫ້ອງການອຸດສາຫະກຳ-ການຄ້າ 5 ເມືອງ ເຊິ່ງພິທີໄດ້ຈັດຂຶ້ນຢູ່ພະແນກອຸດສາຫະກຳ-ການຄ້າແຂວງ ອັດຕະປື. ອຸປະກອນເຄື່ອງ ໄອທີ ຂອງໂຄງການດັ່ງກ່າວ ທີ່ໄດ້ນຳມາຊ່ວຍເຫຼືອ ມອບໃນຄັ້ງນີ້ ປະກອບມີ Computer PC 6 ຊຸດ, Notebook 1 ຊຸດ, Printer Scanne 1 ຊຸດ, ຈໍ Projector ແລະ ເຄື່ອງອຸປະກອນປະກອບຈຳນວນໜຶ່ງ ລວມມູນຄ່າ ທັງໝົດສູງເຖິງ 80000 ລ້ານກວ່າກີບ ກ່າວມອບໂດຍ...
ອັດຕະປື ວາງຄາດໝາຍນັກທ່ອງທ່ຽວ 160.000 ຄົນ ໃນປີ 2018
ອັດຕະປື ວາງຄາດໝາຍນັກທ່ອງທ່ຽວ 160.000 ຄົນ ໃນປີ 2018 ເຖິງເເມ່ນວ່າແຂວງ ອັດຕະປື ມີຈັງຫວະຕົວເລກ ນັກທ່ອງທ່ຽວເພິ່ມຂຶ້ນ ໃນແຕ່ລະປີ ດ້ວຍຈັງຫວະທີ່ບໍ່ໄວ ເມື່ອປຽບທຽບ ໃສ່ຫຼາຍປີທີ່ຜ່ານມາ ເຊັ່ນ: ປີ 2012 ແຂວງ ອັດຕະປື ມີນັກທ່ອງທ່ຽວສູງເຖິງ 95.404 ຄົນ, ປີ 2013 ມີນັກທ່ອງທ່ຽວ 113.151 ຄົນ, 2014 ມີນັກທ່ອງທ່ຽວ 154.846 ຄົນ, 2015 ມີນັກທ່ອງທ່ຽວ 160.223 ຄົນ, 2016 ມີນັກທ່ອງທ່ຽວ 130.773 ຄົນ ແລະ ໃນປີ 2017 (ແຜນປີໃຫ້ໄດ້ 56.878 ຄົນ) ແຕ່ຕົວຈິງມີນັກທ່ອງທ່ຽວພຽງແຕ່ 54.000...
ດ່ານພາສີສາກົນ ພູເກືອ ອັດຕະປື ສະຫຼຸບວຽກງານປະຈຳປີ
ດ່ານພາສີສາກົນ ພູເກືອ ອັດຕະປື ສະຫຼຸບວຽກງານປະຈຳປີ ວັນທີ 17 ມັງກອນ 2018 ດ່ານພາສີສາກົນ ພູເກືອ ແຂວງ ອັດຕະປື ໄດ້ຈັດກອງປະຊຸມ ສະຫຼຸບການເຄື່ອນໄຫວວຽກງານປະຈຳປີ 2017 ແລະ ວາງທິດທາງແຜນການປີ 2018 ຂຶ້ນ ໂດຍການໃຫ້ກຽດເຂົ້າຮ່ວມຂອງ ທ່ານ ນາງ ໄຍຄຳ ສີຊານົນ ຮອງຫົວໜ້າ ພະແນກການເງິນແຂວງ ອັດຕະປື, ມີ ທ່ານ ບຸນມີ ເພັດໂກສົນ ຮອງຫົວໜ້າຄຸ້ມຄອງດ່ານສາກົນພູເກືອ, ທ່ານ ລົດສະນີ ສີຫາວົງ ຮອງຫົວໜ້າກອງຄຸ້ມຄອງພາສີ VII ຫົວໜ້າດ່ານພາສີສາກົນພູເກືອ ບັນດາທ່ານຄະນະກອງກວດກາພາສີປະຈຳແຂວງ ແລະ ພາກສ່ວນກ່ຽວຂ້ອງເຂົ້າຮ່ວມ. ດ່ານສາກົນພູເກືອ ເປັນດ່ານໜຶ່ງທີ່ມີຄວາມ ສຳຄັນທາງດ້ານຍຸດທະສາດ ເສດຖະກິດ-ການເມືອງ ແລະ...
ຊານໄຊ ຍັງມີບ້ານທຸກຍາກ 8 ບ້ານ
ຊານໄຊ ຍັງມີບ້ານທຸກຍາກ 8 ບ້ານ ຜ່ານມາຄະນະພັກ, ອຳນາດການປົກຄອງເມືອງ ຊານໄຊ ແຂວງ ອັດຕະປື ໄດ້ຖືເອົາວຽກງານພັດທະນາຊົນນະບົດ ແລະ ແກ້ໄຂຄວາມທຸກຍາກ ຂອງປະຊາຊົນ ບັນດາເຜົ່າຢູ່ພາຍໃນເມືອງເປັນ ວຽກສຳຄັນ ເຖິງສຸມໃສ່ຫັນເອົາພະນັກແຫຼງລົງ ກໍ່ສ້າງຮາກຖານ ການເມືອງ ເພື່ອຜັນຂະຫຍາຍ ແນວທາງຂອງພັກ, ລະບຽບກົດໝາຍ ຂອງລັດໃນໄລຍະໃໝ່ ລົງເຊື່ອມຊຶມໄດ້ຢ່າງທົ່ວເຖິງກໍ່ຕາມ ແຕ່ວ່າ ພາບລວມແລ້ວ ເມືອງຍັງມີບ້ານ ທຸກຍາກສູງຢູ່ ເຊິ່ງເປັນບັນຫາເລັ່ງທວງໃຫ້ອຳນາດ ການປົກຄອງເມືອງ ຈະຕ້ອງໄດ້ສືບຕໍ່ຊຸກຍູ້ ໃຫ້ມີການພັດທະນາ ແລະ ແກ້ໄຂໃຫ້ ໄດ້ໂດຍພື້ນຖານໃນປີ 2020. ທ່ານ ບຸນເນັ້ມ ໄຊຍະເສັ້ມ ຮອງເລຂາພັກເມືອງ ປະທານ ກວດກາພັກ-ລັດເມືອງ ຊານໄຊ ໃຫ້ສຳພາດຫວ່າບໍ່ດົນມານີ້ວ່າ: ປະຕິບັັດຕາມດຳລັດ 309/ນຍ ວ່າດ້ວຍມາດ ຕາຖານຄວາມທຸກຍາກ ແລະ ມາດຕາຖານ ພັດທະນາ...
ຖວທ ອັດຕະປື ສະຫຼຸບໂຄງການປ້ອງກັນການຕິດເຊື້ອ ເຮສໄອວີ
ຖວທ ອັດຕະປື ສະຫຼຸບໂຄງການປ້ອງກັນການຕິດເຊື້ອ ເຮສໄອວີ ໂຄງການ ທົດລອງ ການສ້າງຄວາມເຂັ້ມແຂງ ເພື່ອປ້ອງກັນ ການຕິດເຊື້ອ ເຮສໄອວີ/ພະຍາດເອດ ໂດຍແມ່ນພະແນກ ຖະແຫຼງຂ່າວ-ວັດທະນະທຳ ແລະ ທ່ອງທ່ຽວ ແຂວງ ອັດຕະປື ໄດ້ຮັບທຶນຊ່ວຍ ເຫຼືອຈານໂຄງການຮ່ວມ ມືລະຫວ່າງທະນະຄານພັດທະນາອາຊີ ຫຼື ADB ແລະ ລັດຖະບານ ສປປ ລາວ ຜ່ານສູນຕ້ານເອດ ກະຊວງສາທາລະນະສຸກ ໃນງົບປະມານ ຈຳນວນ 2 ຮ້ອຍລ້ານກວ່າກີບ ເຊິ່ງໄດ້ຈັດຕັ້ງ ປະຕິບັດມາແຕ່ວັນທີ 17 ມັງກອນ ແລະ ມາຮອດວັນທີ 12 ທັນວາ 2017 ກໍ່ໄດ້ຈັດກອງປະຊຸມສະຫຼຸບ ແລະ ຖອດຖອນບົດຮຽນ ຢ່າງເປັນທາງການ ທີ່ສະຖານີວິທະຍຸ-ໂທລະພາບແຂວງ ອັດຕະປື. ເປັນກຽດເຂົ້າຮ່ວມ ໃນກອງປະຊຸມດັ່ງກ່າວ ມີ ທ່ານ...
ຕາດເເຊພະ-ແຊປ້ອງ ເລັ່ງປັບປຸງກຽມໃສ່ປີທ່ອງທ່ຽວລາວ
ຕາດເເຊພະ-ແຊປ້ອງ ເລັ່ງປັບປຸງກຽມໃສ່ປີທ່ອງທ່ຽວລາວ ໂອກາດ ທີ່ທາງທິມງານ ຈາກສູນກາງ ແລະ ແຂວງ ອັດຕະປື ເຄື່ອນໄຫວ ເດີນສຳຫຼວດອອກແບບ ພື້ນທີ່ພັດທະນາ ແຫຼ່ງທ່ອງທ່ຽວ ເຂດປ່າສະຫງວນ ນ້ຳຕົກຕາດ ເເຊພະ-ເເຊປ້ອງໄລ ເມືອງ ສະໜາມໄຊ ແຂວງ ອັດຕະປື ໃນລະຫວ່າງ ວັນທີ 8-9 ພະຈິກ 2017 ຜ່ານມາ ເຊິ່ງສະຖານທີ່ ແຫ່ງດັ່ງກ່າວ ໄດ້ຖືກເປັນຂອງ ບໍລິສັດ ວົງວິໄລການຄ້າຂາອອກ-ຂາເຂົ້າຈຳກັດ ຜູ້ດຽວ ສຳປະທານ ເພື່ອພັດທະນາ ໃຫ້ເປັນແຫຼ່ງທ່ອງທ່ຽວ ທຳມະຊາດໃນລະດັບແຂວງ ແລະ ປັດຈຸບັນ ກຳລັງເປັນ ແຫຼ່ງດຶງດູດ ນັກເດີນທ່ອງທ່ຽວ ທັງພາຍໃນ ແລະ ຕ່າງປະເທດນຳອີກ. ທ່ານ ວົງວິໄລ ໄຊຍະສອນ ເຈົ້າຂອງ ສຳປະທານ ແຫຼ່ງທ່ອງທ່ຽວ ທາງທຳມະຊາດ...
ອັດຕະປື ປະຊາຊົນ ຜ່າຕັດແກ່ນຕາຂຸ້ນ 125 ຄົນ
ອັດຕະປື ປະຊາຊົນ ຜ່າຕັດແກ່ນຕາຂຸ້ນ 125 ຄົນ: ບັນຫາຕາບອດ ສາຍຕາພິການ ຫຼື ສາຍຕາບົກຜ່ອງ ປັດຈຸບັນ ຍັງເປັນສິ່ງ ທ້າທາຍຕໍ່ ວຽກງານ ສາທາລະນະສຸກ ເຊິ່ງບັນຫາ ດັ່ງກ່າວ ຍາມໃດ ພັກ-ລັດ ກໍ່ໄດ້ເລັ່ງທວງ ໃຫ້ເອົາໃຈ ໃສ່ມາໂດຍຕະຫຼອດ ເພື່ອຮັບປະ ກັນການບໍລິການຮັກສາສຸ ຂະພາບຕາ ຂອງປະຊາຊົນ ຖືເອົາວຽກງານປ້ອງກັນ ແລະ ປິ່ນປົວຢ່າງ ທົ່ວເຖິງໃນປະເທດ ເພື່ອບັນລຸມາດຖານສູງສຸດ ຂອງການມີ ສຸຂະພາບຕາທີ່ດີ. ດັ່ງນັ້ນ ວັນທີ 9-11 ພະຈິກ 2017 ຜ່ານມາ ທີມງານປິ່ນປົວ ແລະ ຮັກສາສຸຂະພາບຕາ ໂຮງໝໍແຂວງ ຈໍາປາສັກຮ່ວມກັບໂຮງໝໍ ແຂວງອັດຕະປື ໄດ້ເຄື່ອນໄຫວກວດ, ປີນປົວ ແລະ ຜ່າຕັດພະຍາດ ແກ່ນຕາຂຸ້ນໃຫ້ ພໍ່ແມ່ປະຊາຊົນໂດຍບໍ່ເສຍຄ່າ ຢູ່...
ອັດຕະປື ຊຸກຍູ້ສື່ມວນຊົນໂຄສະນາປີ ທ່ອງທ່ຽວ ລາວ 2018
ອັດຕະປື ຊຸກຍູ້ສື່ມວນຊົນໂຄສະນາປີ ທ່ອງທ່ຽວ ລາວ 2018: ວຽກງານທ່ອງທ່ຽວ ແມ່ນ ປັດໄຈ ໜຶ່ງທີ່ສຳຄັນໃນການປະກອບສ່ວນ ສ້າງລາຍຮັບເຂົ້າງົບປະມານແຫ່ງຊາດ ກໍຄື ພໍ່ແມ່ປະຊາຊົນຜູ້ທີ່ເຂົ້າຮ່ວມ ໄດ້ປະກອບສ່ວນ ແກ້ໄຂຄວາມທຸກຍາກນັບມື້ຫລຸດລົງເທື່ອລະກ້າວ ແລະ ເພື່ອເຮັດໃຫ້ແຂກ ທັງພາຍໃນ ແລະ ຕ່າງປະເທດ ສົນໃຈເຂົ້າ ມາທ່ອງທ່ຽວ ແຂວງ ອັດຕະປື ຫລາຍຂຶ້ນໃນໂອກາດໄລຍະເປີດປີ ທ່ອງທ່ຽວລາວ 2018 ຕາມແຜນການ ຂອງລັດຖະບານວາງໄວ້ນັ້ນ. ວັນທີ 10 ພະຈິກ ຜ່ານມານີ້ ທ່ານ ນາງ ບຸນນານ ບຸນນະແສງ ກໍາມະການພັກແຂວງ ຫົວໜ້າພະແນກ ຖວທ ແຂວງ ຮອງປະທານຄະນະກໍາມະການຈັດງານປີ ທ່ອງທ່ຽວ ລາວ 2018 ໄດ້ຊຸກຍູ້ໃຫ້ສື່ມວນຊົນພາຍໃນແຂວງ ອັດຕະປື ສຸມໃສ່ການໂຄສະນາປີທ່ອງທ່ຽວລາວລາວ 2018 ໃຫ້ກວ້າງຂວາງກ່ວາເກົ່າ ໂດຍສະເພາະ ແມ່ນໃຫ້ເອົາໃຈໃສ່ໂຄສະນາເຜີຍແຜ່ວັດທະນະທຳອັນດີງາມຂອງຊາດ, ປະຫວັດສາດອັນເປັນມູນເຊື້ອຂອງລາວ ແລະ ຄວາມອຸດົມສົມບູນຮັ່ງມີທາງດ້ານທຳມະຊາດ ເຊິ່ງບາງຕອນ ທ່ານ...
ມສ ຈັນທາ ຈັດກິດຈະກຳປະຈຳປີ
ມສ ຈັນທາ ຈັດກິດຈະກຳປະຈຳປີ ໃນວັນທີ 8 ພະຈິກ 2017 ຜ່ານມານີ້ ໂຮງຮຽນ ມສ ຈັນທາ ເມືອງ ສາມັກຄີໄຊ ແຂວງ ອັດຕະປື ຈັດກິດຈະກຳເປີດງານ ແຂ່ງຂັນ ກິລາ ແລະ ສີລະປະ ປະຈຳສົກຮຽນ 2017-2018 ຂຶ້ນ ໂດຍພາຍໃຕ້ການເປັນປະທານ ຂອງທ່ານ ພູທິດ ສິນລະປະ ຜູ້ອຳນວຍການໂຮງຮຽນ ມສ ຈັນທາ, ມີ ຄະນະອຳນວຍການ, ຄູ ອາຈານ ແລະ ນ້ອງໆນັກຮຽນເຂົ້າຮວ່ມ ທັງໝົດເກືອບ 1.500 ກ່ວາຄົນ. ທ່ານ ພູທິດ ສີລະປະ ຜູ້ອຳນວຍການ ໂຮງຮຽກໍ່ ໄດ້ໃຫ້ຮູ້ວ່າ: ທຸກໆສົກຮຽນ ທີຜ່ານມາ ເຊິ່ງເປັນການ ປະຕິບັດຕາມ ແຜນພັດທະນາ...
ສາທາລະນະສຸກ ແຂວງ ອັດຕະປື ປະເມີນວຽກງານ 9 ເດືອນ
ສາທາລະນະສຸກ ແຂວງ ອັດຕະປື ປະເມີນວຽກງານ 9 ເດືອນ ໃນວັນທີ 9 ເດືອນ ພະຈິກ 2017 ທີ່ຫ້ອງປະຊຸມ ສະພາປະຊາຊົນ ແຂວງ ອັດຕະປື ພະແນກ ສາທາລະນະສຸກ ຈັດໃຫ້ມີ ກອງປະຊຸມ ປະເມີນການ ຈັດຕັ້ງວຽກງານ ສາທາລະນະສຸກ ຮອບດ້ານ 9 ຂຶ້ນ ໂດຍການ ເປັນປະທານ ຂອງທ່ານ ນາງ ດຣ ອ່ອນຜີວ ໂພທິລາດ ຫົວໜ້າພະເເນກ ສາທາລະນະສຸກແຂວງ, ມີຄະນະພະແນກ, ຫົວໜ້າຂະແໜງ, ອຳນວຍການ ໂຮງໝໍ, ຫົວໜ້າ ຫ້ອງການ ສາທາລະນະສຸກ 5 ຕົວເມືອງ ພ້ອມດ້ວຍ ພະນັກງານທີ່ກ່ຽວ ຂ້ອງເຂົ້າຮ່ວມ. ກອງປະຊຸມ ວຽກງານສາທາ ລະນະສຸກຮອບດ້ານ ເທື່ອນີ້ ແມ່ນເປັນການ ທົບທວນ...
ຖວທ ອັດຕະປື-ຈຳປາສັກ ຖອດຖອນ ບົດຮຽນກຽມ ໃສ່ປີທ່ອງທ່ຽວ 2018
ຖວທ ອັດຕະປື-ຈຳປາສັກ ຖອດຖອນ ບົດຮຽນກຽມ ໃສ່ປີທ່ອງທ່ຽວ 2018 ປີ 2017 ນັບວ່າ ເປັນປີ ມ້ວນທ້າຍປີເກົ່າ ແລະ ກຽມຕ້ອນຮັບປີໃໝ່ 2018 ເຊິ່ງເປັນປີ ທີ່ມີຄວາມໝາຍ ຄວາມສຳຄັນ ຂອງຊາດຄື: ການເປີດປີ ທ່ອງທ່ຽວລາວ ໃນນີ້ ວຽກງານ ຖະແຫຼງຂ່າວ-ວັດທະນະທຳ ແລະ ທ່ອງທ່ຽວ ກໍ່ແມ່ນເປັນ ວຽກງານໜຶ່ງ ທີ່ພັກ-ລັດ ໃຫ້ເອົາໃຈໃສ່ ໃນການ ພັດທະນາ ແລະ ເປັນເສນາ ທິການໃຫ້ແກ່ ກະຊວງ ຖວທ ເພື່ອຮັບ ໃຊ້ໜ້າທີ່ ການເມືອງປະ ກອບສ່ວນເຂົ້າ ໃນວຽກງານ ພັດທະນາ ເສດຖະກິດ-ສັງຄົມ ກໍ່ຄື ປີທ່ອງທ່ຽວ 2018 ທີ່ຈະມາເຖິງນີ້. ແຂວງ ອັດຕະປື ເປັນແຂວງໜຶ່ງ ທີ່ມີພື້ນຖານ ແຫຼ່ງທ່ອງທ່ຽວ...
ອັດຕະປື ຍັງພົບຂໍ້ຫຍຸ່ງຍາກ ຫຼາຍຢ່າງ ໃນການຄຸ້ມ ຄອງທີ່ດິນ
ອັດຕະປື ຍັງພົບຂໍ້ຫຍຸ່ງຍາກ ຫຼາຍຢ່າງ ໃນການຄຸ້ມ ຄອງທີ່ດິນ ການຂຶ້ນ ສໍາມະໂນທີ່ດິນ ແລະ ການອອກ ເອກະສານ ສິດນໍາໃຊ້ທີ່ດິນ ໃຫ້ພາກສ່ວນ ຕ່າງໆ ເພື່ອການນໍາ ໃຊ້ທີ່ຖືກຕ້ອງ ຕາມລະບຽບ ກົດໝາຍ ຢູ່ພາຍໃນ ແຂວງ ອັນຕະປື ຍັງພົບຂໍ້ ຫຍຸ່ງຍາກ ແລະ ເປັນບັນຫາ ສິ່ງທ້າທາຍ ທີ່ຄະນະພັກ ອໍານາດການ ປົກຄອງທຸກ ຂັ້ນພາຍໃນ ແຂວງ ຈະຕ້ອງ ໄດ້ເປັນເຈົ້າການ ຮ່ວມກັນແກ້ໄຂ. ທ່ານ ລັດສະໝີ ວັນໄຊ ກໍາມະການ ພັກແຂວງ ຫົວໜ້າ ພະແນກ ຊັບພະຍາ ກອນທໍາ ມະຊາດ ແລະ ສິ່ງແວດລ້ອມ ແຂວງ ອັດຕະປື ໄດ້ເປີດເຜີຍ ເມື່ອບໍ່ດົນ ຜ່ານມາວ່າ:...
ປີນີ້ຜົນຜະລິດ ຢູ່ເມືອງໄຊເສດຖາ ຫຼຸດລົງ 30%
ປີນີ້ຜົນຜະລິດຢູ່ເມືອງໄຊເສດຖາຫຼຸດລົງ 30% ມາຮອດປັດຈຸບັນ ຊາວກະສິກອນ ເມືອງໄຊເສດຖາ ແຂວງ ອັດຕະປື ເກັບກ່ຽວ ຜົນຜະລິດ ເຂົ້ານາປີ ສຳເລັດໄດ້ 70% ໃນເນື້ອ ທີ່ທົ່ວເມືອງ 7,160 ເຮັກຕາ ແລະ ຄາດວ່າ ຈະໃຫ້ສຳເລັດ 100% ໃນກາງເດືອນ ພະຈິກນີ້. ອີງຕາມ ການລາຍງານ ຈາກ ທ່ານ ວົງຂັນ ວົງປະເສີດ ຫົວໜ້າ ໜ່ວຍງານ ສົ່ງເສີມ ການປູກຝັງ ຫ້ອງການກະສິກຳ-ປ່າໄມ້ ເມືອງ ໄຊເສດຖາ ແຂວງ ອັດຕະປື ໃຫ້ຮູ້ວ່າ: ສະພາບການ ຜະລິດເຂົ້າ ນາປີຂອງ ຊາວກະສິກອນ ໃນປີນີ້ ແມ່ນບໍ່ ບັນລຸຕາມ ເປົ້າໝາຍ ທີ່ວາງໄວ້ ແລະ ຈະຫຼຸດລົງ 30% ຍ້ອນຖືກ ການລະບາດ...
ຊານໄຊ ຍົກລະດັບ ຮັບໃຊ້ປີທ່ອງທ່ຽວ
ຊານໄຊ ຍົກລະດັບ ຮັບໃຊ້ປີທ່ອງທ່ຽວ: ວັນທີ 24 ຕຸລາ 2017 ພະແນກ ຖະແຫຼງຂ່າວ-ວັດທະນະທຳ ແລະ ທ່ອງທ່ຽວ ໄດ້ເປີດ ຊຸດອົບຮົມ ດ້ານການບໍລິການ ໂຮງແຮມ, ເຮືອນພັກ ແລະ ຮ້ານອາຫານ ໃຫ້ນັກທຸລະກິດ ຮ້ານອາຫານ ໃນລະດັບຂັ້ນທ້ອງຖິ່ນ ຢູ່ເມືອງ ຊານໄຊ ແຂວງ ອັດຕະປື ໂດຍການ ເປັນປະທານຂອງ ທ່ານ ຄຳໝັ້ນ ບຽງດາວົງ ຮອງເຈົ້າເມືອງ ຊານໄຊ, ມີ ທ່ານ ຂັນຄໍາ ພົມມະລານ ຫົວໜ້າ ຫ້ອງການ ຖະແຫຼງຂ່າວ-ວັດທະນະທຳ ແລະ ທ່ອງທ່ຽວ, ພະນັກງານ ຖວທ ເມືອງ ແລະ ນັກສຳມະນາກອນ ພ້ອມດ້ວຍ ຄູຝືກເຂົ້າຮ່ວມ. ທ່ານ ຄຳໝັ້ນ ບຽງດາວົງ...
ຂະແໜງທ່ອງທ່ຽວ ອັດຕະປື ຍົກລະດັບ ການບໍລິການ ເພື່ອຮັບໃຊ້ ປີທ່ອງທ່ຽວ
ຂະແໜງທ່ອງທ່ຽວ ອັດຕະປື ຍົກລະດັບ ການບໍລິການ ເພື່ອຮັບໃຊ້ ປີທ່ອງທ່ຽວ: ເພື່ອເຮັດໃຫ້ ການພັດທະນາ ການທ່ຽວທ່ຽວ ໃນ ສປປ ລາວ ກໍ່ຄື ແຂວງ ອັດຕະປື ໄດ້ປະກອບສ່ວນ ຢ່າງຕັ້ງໜ້າ ເຂົ້າໃນການ ພັດທະນາ ເສດຖະກິດ-ສັງຄົມ ທັງໃຫ້ມີ ຄຸນນະພາບ ໃນລະດັບ ສາກົນ ກຽມພ້ອມ ໃສ່ເປີດປີທ່ອງທ່ຽວລາວ ປີ 2018 ທີ່ຈະມາເຖິງນີ້. ມາໃນວັນທີ 17 ຕຸລາ 2017 ຂະແໜງ ທ່ອງທ່ຽວ ພະແນກ ຖະແຫຼງຂ່າວ-ວັດທະນະທຳ ແລະ ທ່ອງທ່ຽວ ໄດ້ເປີດ ຊຸດອົບຮົມ ການບໍລິການ ໂຮງແຮມ, ເຮືອນພັກ ແລະ ຮ້ານອາຫານ ໃຫ້ນັກທຸລະກິດ ຮ້ານອາຫານ ໃນລະດັບຂັ້ນທ້ອງຖິ່ນ ຢູ່ເມືອງ ພູວົງ...
ພູວົງ ຍັງມີເດັກຂາດສານອາຫານສູງເຖິງ 400 ກວ່າຄົນ
ພູວົງ ຍັງມີເດັກ ຂາດສານອາຫານ ສູງເຖິງ 400 ກວ່າຄົນ: ການແກ້ໄຂ ບັນຫາ ເດັກນ້ອຍ ຂາດສານອາຫານ ຢູ່ເມືອງ ເມືອງ ພູວົງ ແຂວງ ອັດຕະປື ຍັງເປັນ ບັນຫາທ້າທາຍ ແລະ ເປັນອຸປະສັກ ຕໍ່ແຜນການ ພັດນາ ເສຖກິດ-ສັງຄົມ ໃນອະນາຄົດ ຍ້ອນວ່າ ເດັກນ້ອຍ ກຸ່ມດັ່ງກ່າວ ເປັນຊັບຍາກອນ ມະນຸດ ຂອງຊາດ, ປັດຈຸບັນ ເດັກນ້ອຍ ຜູ້ທຸກຍາກ ແລະ ປະຊາຊົນ ໂດຍທົ່ວໄປ ໃນຫລາຍບ້ານ ຍັງບໍ່ສາມາດເຂົ້າເຖິງ ລະບົບ ສາທາລະນະສຸກ ເທົ່າທີ່ຄວນ. ອີງຕາມ ການລາຍ ງານຂອງ ທ່ານ ນາງ ມະນີວອນ ຫອມລັດສະໝີ ຫົວໜ້າ ຫ້ອງການ ສາທລະນະສຸກ ເມືອງ...
ເມືອງໄຊເສດຖາ ທຳລາຍອາວຸດລ່າສັດ
ເມືອງໄຊເສດຖາ ທຳລາຍ ອາວຸດລ່າສັດ: ຄະນະພັກ, ອຳນາດ ການປົກຄອງ ເມືອງໄຊເສດຖາ ໄດ້ຈັດພິທີ ທຳລາຍ ອາວຸດລ່າສັດ ເຊິ່ງປະກອຍມີ: ປືນແກ໋ບ 95 ກະບອກ, ໝໍ້ຊອ໋ດປາ 50 ໝ່ວຍ ແລະ ໝາກກະໂພກ ຈຳນວນໜື່ງ. ພິທີດັ່ງກ່າວ ໄດ້ຈັດຂື້ນ ໃນມື້ວັນທີ 12 ຕຸລາ 2017 ທີ່ເດີ່ນ ຫ້ອງວ່າການເມືອງ ໂດຍການເຂົ້າຮ່ວມ ຂອງຄະນະນຳ ແລະ ພາກສ່ວນ ກ່ຽວຂ້ອງ ອອ້ມຂ້າງເມືອງ ເຂົ້າຮ່ວມ ເປັນສັກຂີ ພິຍານ. ອາວຸດທີ່ຜິດ ກົດໝາຍ ດັ່ງກ່າວ ແມ່ນເຈົ້າ ໜ້າທີ່ເມືອງ ຮ່ວມກັບ ອຳນາດ ການປົກຄອງບ້ານ ຢືດ ແລະ ຮີບໂຮມ ໄດ້ ຈາກປະຊາຊົນ ທີ່ທຳມາຫາກີນ...
5 ແຂວງພາກໃຕ້ສຶກສາດ້ານບູຮານວິທະຍາຂະນະທີ່ກຳລັງມີການສຳຫຼວດຢູ່
5 ແຂວງພາກໃຕ້ ສຶກສາດ້ານ ບູຮານວິທະຍາ ຂະນະທີ່ກຳລັງ ມີການສຳຫຼວດຢູ່: ດ້ວຍຄວາມ ເປັນຫ່ວງ ເປັນໄຍ ຈາກກົມມໍລະດົກ ກະຊວງ ຖວທ ທີ່ເຫັນວ່າຄຸນຄ່າ ທາງດ້ານວັດຖຸບູຮານ ວິທະຍາ ຢູ່ດີນແດນຕອນໃຕ້ ຍັງຊົງຄຸນຄ່າ ແລະ ຍືນຍົງຄົງ ຢູ່ອັນຫຼາກຫຼາຍ ຄະນະທີ່ທາງ ພາກສ່ວນ ວັດທະນະທຳແຂວງ ກຳລັງມີການສຳຫຼວດ ເພື່ອກຽມ ຂຶ້ນທະບຽນ ບັນຊີຕາມແຈ້ງການ ຂອງລັດຖະມົນຕີ ແຕ່ວ່າຢ້ານ ການເກັບກຳຫຼັກຖານ ຮ່ອງຮອຍ ບໍ່ຊັດເຈນ ແລະ ເປັນໄປໄດ້ຍາກ ຖ້າບໍ່ມີການສຶກສາ ແນະນຳໃຫ້ເຂົ້າໃຈ ຂຶ້ນຕື່ມ. ດັ່ງນັ້ນ ມາໃນ ຕອນເຊົ້າ ຂອງວັນທີ 11 ຕຸລາ 2017 ກົມມໍລະດົກ ກະຊວງ ຖວທ ໄດ້ເປີດຊຸດອົບຮົມ ກ່ຽວກັບ ການຂຶ້ນທະບຽນ ບັນຊີ...
ວິຊາຊີບແບບປະສົມ ອັດຕະປື ສ້າງສີມືອອກໃຊ້ສັງຄົມໄດ້ແລ້ວ 1 ພັນກວ່າຄົນ
ວິຊາຊີບ ແບບປະສົມ ອັດຕະປື ສ້າງສີມື ອອກໃຊ້ສັງຄົມ ໄດ້ແລ້ວ 1 ພັນກວ່າຄົນ: ໂຮງຮຽນ ເຕັກນິວິຊາຊີບ ແບບປະສົມ ແຂວງ ອັດຕະປື ມາຮອດປັດຈຸບັນ ໄດ້ຝືກອົບຮົມ ວິຊາຊີບ ໃຫ້ແກ່ແຮງງານລາວ ໃນລະດັບຊັ້ນ ແລະ ສາຂາ ວິຊາຊີບຕ່າງໆ ເປັນຈຳນວນ ຫຼາຍສົມຄວນ ເຮັດໃຫ້ຜູ້ຮຽນ ມີຄວາມຮູ້ ຄວາມສາມາດ ດ້ານວິຊາສະເພາະ, ມີວຽກເຮັດ ງານທຳ ກາຍເປັນແຮງງານ ທີ່ມີວິໄນ, ມີຄຸນສົມບັດ ແລະ ເປັນແຮງຈູງໃຈ ຕອບສະໜອງ ຄວາມຮຽກຮ້ອງ ຕ້ອງການ ໃນການພັດທະນາ ເສດຖະກິດ-ສັງຄົມ ຫັນເປັນ ອຸດສະຫາກຳ ທັນສະໄໝ ໃນອະນາຄົດ. ທ່ານ ຖາວອນ ສຸກດາວົງ ອໍານວຍການ ໂຮງຮຽນ ເຕັກນິວິຊາຊີບ ແບບປະສົມ ແຂວງອັດຕະປື...
ສານປະຊາຊົນສູງສຸດ ເຜີຍແຜ່ປື້ມຄູ່ມື ກ່ຽວກັບການນຳໃຊ້ ກົດໝາຍ ວ່າດ້ວຍການດຳເນີນ ຄະດີເດັກ
ສານປະຊາຊົນສູງສຸດ ເຜີຍແຜ່ ປື້ມຄູ່ມື ກ່ຽວກັບການນຳໃຊ້ ກົດໝາຍ ວ່າດ້ວຍການດຳເນີນ ຄະດີເດັກ: ເພື່ອຍົກລະດັບ ຄວາມຮູ້ ຄວາມສາມາດ ຂອງພະນັກງານ ສານປະຊາຊົນ ໃນການຄົ້ນຄວ້າ ພິຈາລະນາຄະດີ ກ່ຽວກັບເດັກ ກະທຳຜິດ ຕາມທີ່ກົດໝາຍ ໄດ້ກຳນົດໄວ້ ໃຫ້ມີຄວາມວ່ອງໄວ, ຖືກຕ້ອງ ແລະ ເປັນທຳນັ້ນ. ໃນຕົ້ນເດືອນ ຕຸລາ 2017 ສານປະຊາຊົນ ສູງສຸດ ໄດ້ເປີດ ກອງປະຊຸມ ເຜີຍແຜ່ ປື້ມຄຳແນະນຳ ກ່ຽວກັບ ການຈັດຕັ້ງ ປະຕິບັດກົດໝາຍ ວ່າດ້ວຍສິດທິເດັກ ຂຶ້ນທີ່ຫ້ອງວ່າການ ປົກຄອງເມືອງ ໄຊເສດຖາ ໂດຍເປັນ ປະທານຂອງ ທ່ານ ມີໄຊ ສີສະເເຫວງສຸກ ຄະນະປະຈຳພັກເມືອງ ຮອງເຈົ້າເມືອງ, ມີທ່ານ ບຸນເຮັງ ພີມມະນີວົງ ຜູ້ພິພາກສາ, ຫົວໜ້າ...
ໂຮງແຮມ ລະດັບ 2 ດາວ ສຸກອາພອນ ເນັ້ນຄວາມສະອາດ
ໂຮງແຮມ ລະດັບ 2 ດາວສຸກອາພອນ ເນັ້ນຄວາມສະອາດ ບໍລິການເປັນເລີດ ດຶງດູດນັກທ່ອງທ່ຽວ ໂຮງແຮມ 2 ດາວ ສຸກອໍາພອນ ຕັ້ງຢູ່ ບ້ານ ເວີນເເຄນ ເມືອງ ສາມັກຄີໄຊ ແຂວງ ອັດຕະປື ເປັນສະຖານທີ່ ເຮືອນພັກແຮມແຫ່ງໜຶ່ງ ທີ່ນັກທ່ອງທ່ຽວ ກໍ່ຄືແຂກທັງພາຍໃນ ແລະ ຕ່າງປະເທດ ກຳລັງໃຫ້ຄວາມສົນໃຈ ແລະ ເຂົ້າມາພັກເຊົາເດືອນໜຶ່ງຢ່າງໜ່ອຍ 200 ກວ່າຄົນ. ທ່ານ ນາງ ແສງອາພອນ ພິຈິດ ເຈົ້າຂອງໂຮງແຮມ 2 ດາວ ສຸກອາພອນ ໃຫ້ຄຳສຳພາດ ຕໍ່ທິມງານນັກຂ່າວ ຫວ່າງບໍ່ດົນມານີ້ວ່າ: ໂຮງແຮມ ສຸກອາພອນ ໄດ້ເລີມເປິດ ໃຫ້ການບໍລິການມາໄດ້ 2 ປີ ກວ່າແລ້ວ ແລະ ຕະຫຼອດໄລຍະ ຂອງການດຳເນີນ...
ອົງການກາແດງ ສາຂາແຂວງອັດຕະປື ສືບຕໍ່ລະດົມບໍລິຈາກເລືອດ
ອົງການກາແດງ ສາຂາແຂວງ ອັດຕະປື ສືບຕໍ່ລະດົມ ບໍລິຈາກເລືອດ: ການເສຍເລືອດ ຫຼື ການຂາດເລືອດ ເປັນສິ່ງທີ່ສາມາດ ພາກຊີວິດ ຄົນໄປໄດ້ ຖ້າຫາກ ຊ່ວຍເຫຼືອ ບໍ່ທ່ວງທັນ ເຊິ່ງບັນຫານີ້ ຍາມໃດ ອົງການກາແດງ ສາຂາແຂວງ ອັດຕະປື ກໍ່ໄດ້ຖືເປັນ ບັນຫາສຳຄັນ ໂດຍສະເພາະ ໃນວັນທີ 21 ກັນຍາ 2017 ນີ້ ອົງການ ກາແດງ ສາຂາແຂວງ ອັດຕະປື ນຳໂດຍ ທ່ານ ວຽງໄຊ ໄຊສົມບັດ ຫົວໜ້າອົງການ ກາແດງແຂວງ ພ້ອມດ້ວຍ ພະນັກງານ ເເພດໝໍ ໃນສູນບໍລິຈາກເລືອດ ໄດ້ເຄື່ອນໄຫວ ລົງປຸກລະດົມ, ຂົນຂວາຍ ຜູ້ບໍລິຈາກເລືອດ ຢູ່ໂຮງຮຽນ ມສ ສະໜາມໄຊ ເມືອງ ສະໜາມໄຊ...
ສາທາ ເຜີຍແຜ່ ເອກະສານ ທາງການ ວຽກງານ ສາທະລະນະສຸກ
ສາທາ ເຜີຍແຜ່ ເອກະສານ ທາງການ ວຽກງານ ສາທະລະນະສຸກ: ຕອນເຊົ້າວັນທີ 14 ກັນຍາ 2017 ຜ່ານມາ ພະແນກ ສາທາະລະນະສຸກ ແຂວງ ອັດຕະປື ໄດ້ຈັດ ກອງປະຊຸມ ເຜີຍແຜ່ ເອກະສານ ທາງການ ວຽກງານ ສາທາລະນະສຸກ ຂຶ້ນ ຢູ່ທີ່ ຫ້ອງການ ຊັບພະຍາ ກອນມະນຸດ ແຂວງ ໃຫ້ກຽດ ເຂົ້າຮ່ວມ ຂອງທ່ານ ນາງ ດຣ ອ່ອນຜີວ ໂພທະລາດ ຫົວໜ້າ ພະແນກ ສາທາລະສຸກ ແຂວງອັດຕະປື, ມີ ຄະນະພະແນກ, ຫົວໜ້າຂະແໜງ ແລະ ພະນັັກງານ ວິຊາການ ພາຍໃນ ພະແນກ ເຂົ້າຮ່ວມ. ເອກະສານ ທີ່ນຳມາ...
ປະກາດແຕ່ງຕັ້ງ ຄະນະຫ້ອງການ ປກຊ-ປກສ
ພິທີປະກາດ ການຈັດຕັ້ງ ຮອງຫ້ອງການ ປກຊ-ປກສ ແຂວງອັດຕະປື ຈັດຕັ້ງຂື້ນ ໃນຕອນເຊົ້າ ວັນທີ 30 ສິງຫາ 2017 ທີ່ຫ້ອງປະຊຸມຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານຂອງ ທ່ານ ອຸ່ນຫຼ້າ ໄຊຍະສິດ ຮອງເຈົ້າແຂວງອັດຕະປື, ມີທ່ານ ພັທ ພູວັນ ສາຍດອນຂຽວ ຫົວໜ້າຫ້ອງການ ປກຊ-ປກສ ພ້ອມດ້ວຍ ພະນັກງານ, ວິຊາການ ແລະ ແຂກເຊີນ ເຂົ້າຮ່ວມ. ໃນພິທີ ທ່ານ ບົວໄລ ກົມມະສິດ ຮອງຄະນະຈັດຕັ້ງແຂວງ ໄດ້ຂື້ນຜ່ານ ຂໍ້ຕົກລົງ ຂອງເຈົ້າແຂວງ ວ່າດ້ວຍ ການແຕ່ງຕັ້ງ ພະນັກງານ: ໃນນີ້, ໄດ້ຕົກລົງແຕ່ງຕັ້ງ ທ່ານ ພັທ ຄຳພູ...
ພຽງ 6 ເດືອນ ໂຮງໝໍ ແຂວງອັດຕະປື ມີຜູ້ໃຊ້ບໍລິການ ເຂດນອກ 11...
ອີງຕາມ ກອງປະຊຸມ ສະຫຼຸບວຽກງານ 6 ເດືອນ ຕົ້ນປີ ແລະ ວາງຮ່າງທິດທາງ ແຜນການ 6 ເດືອນ ທ້າຍປີ 2017 ໃນວັນທີ 24 ສິງຫາ 2017 ໂດຍການ ເຂົ້າຮ່ວມຂອງ ທ່ານ ດຣ ນາງ ອ່ອນຜິວ ໂພທິລາດ ຫົວໜ້າພະແນກ ສາທາລະນະສຸກ ແຂວງອັດຕະປື, ທ່ານ ປທ ດຣ ບຸນທະວີ ຈະເລີນພົນ ຜູ້ອຳນວຍການ ໂຮງໝໍແຂວງອັດຕະປື ມີບັນດາທ່ານໝໍ ແລະ ພະຍາບານ ພ້ອມດ້ວຍແຂກ ທີ່ຖືກເຊີນເຂົ້າຮ່ວມ. ກອງປະຊຸມ ໄດ້ທົບທວນຄືນ ການຈັດຕັ້ງ ປະຕິບັດວຽກງານ ໃນໄລຍະ 6 ເດືອນ ຕົ້ນປີຜ່ານມາ ໃນວຽກງານສາທາລະນະສຸກ ເປັນຕົ້ນ ແມ່ນວຽກງານ...
ສາມັກຄີໄຊ ສະຫຼອງ ວັນສື່ມວນຊົນ ແລະ ການພິມ ຈຳໜ່າຍ ຄົບຮອບ 67...
ສາມັກຄີໄຊ ສະຫຼອງວັນສື່ມວນຊົນ ແລະ ການພິມຈຳໜ່າຍ ຄົບຮອບ 67 ປີ ພະແນກ ຖວທ ອັດຕະປື ຈັດງານ ສະເຫຼີມສະຫຼອງ ວັນສື່ມວນຊົນ ແລະ ການພິມ ຈຳໜ່າຍ ຄົບຮອບ 67 ປີນີ້ ແມ່ນໄດ້ຈັດຂຶ້ນ ໃນວັນທີ 14 ສິງຫາ 2017 ຢູ່ທີ່ຫ້ອງວ່າການ ເມືອງສາມັກຄີໄຊ ແຂວງ ອັດຕະປື ໂດຍການ ເປັນປະທານ ຂອງທ່ານ ຄຳບຸນ ດວງພະບາງ ກຳມະການ ພັກແຂວງ ເລຂາພັກເມືອງ ເຈົ້າເມືອງ, ມີທ່ານ ນາງ ບຸນນານ ບຸນນະແສງ ກຳມະການພັກແຂວງ ຫົວໜ້າພະແນກ ຖວທ ແຂວງ, ມີພະນັກງານ ອ້ອມຂ້າງເມືອງ ແລະ ສື່ມວນຊົນມາຈາກ 4...
ກະຊວງ ຖວທ ເຜີຍແຜ່ດຳລັດວ່າດ້ວຍກອງທຶນການທ່ອງທ່ຽວ
ວັນທີ 7 ສິງຫາ 2017 ຜ່ານມາ ທີ່ສະໂມສອນ ຫ້ອງວ່າການປົກຄອງ ເມືອງສາມັກຄີໄຊ ແຂວງອັດຕະປື ກົມແຜນການ, ການເງີນກະຊວງ ຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ໄດ້ມີກອງປະຊຸມ ເຜີຍແຜ່ດຳລັດ ຂອງນາຍົກ ລັດຖະມົນຕີ ວ່າດ້ວຍກອງທຶນ ການທ່ອງທ່ຽວ ໂດຍໃຫ້ກຽດ ເຂົ້າຮ່ວມຂອງ ທ່ານ ນາງ ບຸນນານ ບຸນນະແສງ ຫົວໜ້າພະແນກ ຖວທ ແຂວງ, ມີທ່ານ ນາງ ແພງຈັນ ເເພງເມືອງ ຫົວໜ້າກົມ ແຜນການ-ການເງີນ ກະຊວງ ຖວທ, ມີພະນັກງານ ກ່ຽວຂ້ອງ ຈາກສູນກາງ, ຫົວໜ້າ - ຮອງຫົວໜ້າ ພະແນກການ ອ້ອມຂ້າງແຂວງ ພ້ອມດ້ວຍພະນັກງານ ຂະແໜງທ່ອງທ່ຽວ ພະແນກ ຖວທ...
ອັດຕະປື ເພີ່ມຂີດຄວາມສາມາດສະກັດກັ້ນບັນຫາຢາເສບຕິດ
ແຂວງອັດຕະປື ໄດ້ເພີ່ມຂີດ ຄວາມສາມາດ ການຄວບຄຸມ ຢາເສບຕິດ ຫລາຍຂຶ້ນ ຫລັງໄດ້ຮັບ ການຊ່ວຍ ເຫລືອຈາກ ໂຄງການຮ່ວມມື ລາວ-ອາເມຣິກາ, ຂະນະທີ່ຜ່ານມາ ແຂວງອັດຕະປື ສາມາດມ້າງ ຄະດີຢາເສບຕິດ ໂດຍສານປະຊາຊົນ ໄດ້ຕັດສິນແລ້ວ 10 ເລື່ອງ. ພິທີມອບ-ຮັບ ເຄື່ອງຊ່ວຍເຫຼືອ ດັ່ງກ່າວໄດ້ມີ ຂື້ນໃນ ວັນທີ 10 ເດືອນມິຖຸນາ 205 ໂດຍການ ມອບຂອງຜູ້ຕາງ ໜ້າພະແນກ ໂຄສະນາເຜີຍແຜ່ ຜົນຮ້າຍຂອງ ຢາເສບຕິດສູນກາງ ທ່ານ ຜູ້ປະສານງານ ສະຖານທູດ ອາເມຣິກາ ແລະ ຮັບໂດຍພັນໂທ ນາງ ບົວລະພາ ແກ້ວຫລວງໂຄດ ວ່າການ ຫົວໜ້າຫ້ອງການ ຄະນະກຳມະການ ກວດກາ ແລະ ຄວບຄຸມ ຢາເສບຕິດ...
ຄະນະກຳມະການ ຊາຍແດນ ແຫ່ງຊາດ ລົງສຳຫຼວດຈຸດຄົງຄ້າງ ຊາຍແດນ ລາວ-ກຳປູເຈຍ ເຂດເມືອງສະໜາມໄຊ...
ວັນທີ 24 ເດືອນ ທັນວາ ນີ້, ທ່ານ ສະເຫລີມໄຊ ກົມມະສິດ ລັດຖະມົນຕີ ຊ່ວຍວ່າການ ກະຊວງການຕ່າງປະເທດ, ປະທານ ຄະນະກຳມະການ ຊາຍແດນແຫ່ງຊາດ, ທ່ານ ປຣະສິດ ໄຊຍະສິດ ເອກອັກ ຄະລັດຖະທູດລາວ ປະຈຳຣາຊະອານາຈັກ ກຳປູເຈຍ, ທ່ານນາງ ຫວັດສະດີ ໂຄດໂຍທາ ຮອງເຈົ້າແຂວງ ປະທານ ຄະນະກຳມະການ ຊາຍແດນ ແຂວງ ອັດຕະປື ໄດ້ລົງສຳຫລວດ ເນື້ອທີ່ຕົວຈິງ; ການກຳນົດ ຫລັກໜາຍ ເສັ້ນຊາຍແດນ ລາວ - ກຳປູເຈຍ ຫລັງຍັງມີເຖິງ 60 ກິໂລແມັດ ທີ່ຍັງ ບໍ່ທັນ ໄດ້ກຳນົດຫລັກໝາຍ ຊາຍແດນເທື່ອ, ຂະນະທີ່ ທ່ານ ສົມໄຊ ແກ້ວໂພສິງ ເຈົ້າເມືອງໆ...
ອາສາສະໜັກຕ້ານໄພໜາວ ມອບເຄື່ອງບັນເທົາທຸກ
ອາສາສະໜັກ ຮ່ວມໄຈ ຕ້ານໄພໜາວ ຈາກນະຄອນຫຼວງ ວຽງຈັນ ນຳໂດຍ ທ່ານ ປອ ຄຳພັນ ພົມມະທັດ ກຳມະການ ສູນກາງພັກ ຫົວໜ້າຫ້ອງວ່າການ ສູນກາງພັກ ພ້ອມດ້ວຍ ຄະນະ ໄດ້ນຳເອົາ ເຄື່ອງບັນເທົາທຸກ ຕ້ານໄພໜາວ ມາມອບ ໃຫ້ແກ່ ປະຊາຊົນ ຜູ້ທຸກຍາກ ຢູ່ແຂວງ ອັດຕະປື ໃນວັນທີ 20 ທັນວາ 2014 ນີ້ ໃຫ້ກຽດຕ້ອນຮັບ ແລະ ນຳພາຄະນະ ລົງມອບເຄື່ອງ ບັນເທົາທຸກ ຄັ້ງນີ້ ໂດຍແມ່ນ ທ່ານ ນາງ ຫວັດສະດີ ໂຄດໂຍທາ ຮອງເລຂາພັກແຂວງ ຮອງເຈົ້າແຂວງ ອັດຕະປື ພ້ອມດ້ວຍ ພະແນກການ ທີ່ກ່ຽວຂ້ອງ ເຂົ້າຮວ່ມ ເຄື່ອງທີ່ ນຳມາຊ່ວຍເຫຼືອ...
ແຂວງອັດຕະປື ສະເຫຼີມສະຫຼອງ ບຸນມະໂຫລານ ລະນຶກບຸນຄຸນ ພຣະເຈົ້າ ໄຊເຊດຖາ ທິຣາດ
ອຳນາດການປົກຄອງ ເມືອງໄຊເຊດຖາ ຮ່ວມກັບ ອົງການຈັດຕັ້ງ ບ້ານວັດທາດ ແລະ ພໍ່ແມ່ ປະຊາຊົນ ໄດ້ພ້ອມກັນ ຈັດຕັ້ງງານບຸນ ມະໂຫລານ ສະເຫຼີມສະຫຼອງ ຫໍມູນເຊື້ອ, ຫໍກວມທາດ ຂອງພຣະເຈົ້າ ໄຊເຊດຖາທິຣາດ ແລະ ຫໍກອງ ພາຍຫຼັງ ການບູລະນະ ປະຕິສັງຂອນ ແລະ ກໍ່ສ້າງໂຄງການ ສຳເລັດໃນ ເບື້ອງຕົ້ນ ເຊິ່ງງານບຸນ ດັ່ງກ່າວ ໄດ້ຈັດຂື້ນ ໃນລະຫວ່າງ ວັນທີ 5 - 9 ເດືອນ ທັນວາ 2014 ໂດຍມີ ກອງບຸນໃຫ່ຍ ຂະໜາດຕຽງ 2 x 4 ແມັດ 1 ກອງ ພ້ອມດ້ວຍ ຕົ້ນເງິນ, ຕົ້ນຄຳ ທີ່ີມີຄວາມ ສູງຂະໜາດ...
ອັດຕະປື - ບິງດິງ ເສີມຂະຫຍາຍ ການຮ່ວມມື ຮອບດ້ານ
ຫລັງປະສົບ ຜົນສຳເລັດ ການພົວພັນຮ່ວມມື ດ້ານຕ່າງໆ ລະຫວ່າງ ອົງການ ປົກຄອງແຂວງ ອັດຕະປື ສປປ ລາວ ແລະ ແຂວງ ບິງດິງ ສສ ຫວຽດນາມ ໃນຊຸມປີ ຜ່ານມາ ອັນເຮັດໃຫ້ ຄະນະຜູ້ແທນ ຂັ້ນສູງທັງສອງ ເຫັນພ້ອມກັນ ສືບຕໍ່ເສີມ ຂະຫຍາຍ ການຮ່ວມມື ໃຫ້ພົ້ນເດັ່ນ ກວ່າເກົ່າ ໃນປີນີ້ ໂດຍສະເພາະ ໃນຂົງເຂດ ການສຶກສາ, ການຄ້າ ແລະ ການບໍລິ ການຕ່າງໆ ເພື່ອນຳຜົນປະໂຫຍດ ມາສູ່ປະຊາຊົນ ຂອງ 2 ແຂວງ ດັ່ງກ່າວ. ທ່ານ ປອ. ນາມ ວິຍະເກດ ກຳມະການ ສູນກາງພັກ, ເລຂາ ພັກແຂວງ, ເຈົ້າແຂວງ ອັດຕະປື...
ເພີ່ມຂີດຄວາມສາມາດການປາຖະກະຖາໃຫ້ພະນັກງານ ຫລັກແຫລ່ງອັດຕະປື
ເພີ່ມຂີດ ຄວາມສາມາດ ການປາຖະກະຖາ ໃຫ້ພະນັກງານ ຫລັກແຫລ່ງ ອັດຕະປື. ພະນັກງານ ຫລັກແຫລ່ງ ເກືອບ 60 ຄົນ ຢູ່ແຂວງອັດຕະປື ມີຄວາມສາມາດ ການ ປາຖະກະຖາ ໂດຍປາກແລ້ວ ຫລັງກົມ ໂຄສະນາອົບຮົມ ສູນກາງພັກ ຮ່ວມກັບ ແຂວງດັ່ງກ່າວ ຈັດຊຸດອົບຮົມ ວຽກງານນີ້ ເປັນຊຸດທີ 2 ປະຈຳ ສົກປີນີ້, ຂະນະທີ່ ທ່ານ ນາງ ຫວັດສະດີ ໂຄດໂຍທາ ຮອງເລຂາ ພັກແຂວງ, ຮອງເຈົ້າ ແຂວງອັດຕະປື ຮຽກຮ້ອງໃຫ້ ນັກສຳມະນາກອນ ເປັນເຈົ້າການ ໂຄສະນາ ແນວທາງ ນະໂຍບາຍ ຂອງພັກ ໃຫ້ເກີດອັນໃໝ່ ຢູ່ທ້ອງຖິ່ນ ຮາກຖານ. ຕະຫລອດໄລຍະ 3 ມື້ ຄື:...
ດ່ານສາກົນພູເກືອສຳເລັດ ກອງປະຊູມໃຫຍ່ຄັ້ງທີ II
ດ່ານສາກົນພູເກືອ ສຳເລັດກອງປະຊູມໃຫຍ່ ຄັ້ງທີ II: ກອງປະຊຸມໃຫຍ່ ຄັ້ງທີ 2 ຂອງໜ່ວຍພັກ ດ່ານສາກົນພູເກຶອ ໄດ້ດຳເນີນ ໃນຕອນເຊົ້າ ວັນທີ 13 ສິງຫາ 2014 ທີ່ສະໂມສອນ ຫ້ອງການດ່ານ ໂດຍການ ເປັນປະທານ ຂອງ ສະຫາຍ ກິແກ້ວ ມະນີຈັນ ເລຂາໜ່ວຍພັກ ຫົວໜ້າດ່ານສາກົນ ພູເກືອ ໃຫ້ກຽດເຂົ້າຮ່ວມ ໃນກອງປະຊຸມ ດັ່ງກ່າວມີ ສະຫາຍ ນາງ ຫວັດສະດີ ໂຄດໂຍທາ ຮອງເລຂາ ພັກແຂວງ ຮອງເຈົ້າແຂວງ ອັດຕະປື, ມີຄະນະ ຈັດຕັ້ງແຂວງ ພະນັກງາ, ສະມາຊິກ ພັກທີ ຂື້ນກັບ ຫ້ອງການ ດ່ານສາກົນ ພູເກືອ ພ້ອມດ້ວຍ ແຂກຖືກເຊີນ ເຂົ້າຮ່ວມ 40...
ລັດຖະບານຫວຽດນາມ ມອບຫຼຽນ ໃຫ້ກົມກອງ ແລະ ບຸກຄົນດີເດັ່ນ ແຂວງອັດຕະປື
ລັດຖະບານ ຫວຽດນາມ ມອບຫຼຽນ ໃຫ້ກົມກອງ ແລະ ບຸກຄົນດີເດັ່ນ ແຂວງ ອັດຕະປື: ເນື່ອງໃນໂອກາດ ວັນສ້າງຕັ້ງ ສາຍພົວພັນ ການທູດ ລາວ - ຫວຽດນາມ ຄົບຮອບ 52 ປີ ແລະ ວັນເຊັນ ສົນທິສັນຍາ ມິດຕະພາບ ແລະ ການຮ່ວມມື ຮອບດ້ານລາວ - ຫວຽດນາມ ຄົບຮອບ 37 ປີ. ໃນວັນທີ 17 ເດືອນ ກໍລະກົດ 2014 ນີ້ ຢູ່ທີ່ຫໍປະຊຸມໃຫ່ຍ ຂອງແຂວງ ອັດຕະປື ໄດ້ມີພິທີ ປະດັບຫຼຽນໄຊ, ຫຼຽນກາ ໃບຍ້ອງຍໍ ຂອງລັດຖະບານ ຫວຽດນາມ ມອບໃຫ້ ກົມກອງລວມໝູ່ ແລະ ບຸກຄົນ ດີເດັ່ນ...


text:
ຄະນະ ກຳມະການ ການ ທະຫານ ສູນ ກາງ ພັກ ກອມ ມູນິດ ຈີນ ແມ່ນ ອົງການ ນຳພາ ການທະຫານ ສູນ ສຸດ ເຊິ່ງນຳ ໂດຍ ພັກ ກອມມູນິດ ຈີນ, ມີ ຊື່ຫຍໍ້ ວ່າ ຄະນະກຳມະການ ກາ ນທະຫານ ສູນກາງ, ປະກອບ ດ້ວຍ ປະທານ, ຮອງ ປະທານ ແລະ ກຳມະການ. ຄະນະ ກຳມະການການ ທະຫານ ສູນ ກາງ ແມ່ນ ຕົກລົງ ໂດຍ ຄະນະ ບໍລິຫານ ງານສູນ ກາງ ພັກ ກອມ ມູນິດ ຈີນ, ປະຕິບັດ ລະບອບ ປະທານ ຮັບຜິດຊອບ. ພາລະ ບົດ ບາດຕົ້ນຕໍ ແມ່ນ: ນຳພາ ກຳລັງ ປະກອບ ອາວຸດ ທົ່ວ ປະ ເທດ ໂດຍ ກົງ.
ຄະນະ ກຳມະການ ການ ທະຫານ ສູນ ກາງແຫ່ງ ສາທາລະນະ ລັດ ປະຊາຊົນ ຈີນ ແມ່ນ ອົງການ ນຳພາ ທາງ ການ ທະຫານ ຂອງລັດ, ຮັບຜິດຊອບ ນຳພາ ກຳລັງ ປະກອບອາວຸດ ທົ່ວ ປະ ເທດ. ຄະນະ ກຳມະການ ການ ທະຫານ ສູນ ກາງ ປະກອບ ດ້ວຍ ປະທານ, ຮອບ ປະທານຫຼາຍຄົນ ແລະ ກຳມະການຫຼາຍ ຄົນ. ຄະນະ ກຳມະການ ການ ທະ ຫານ ສູ ນກາງ ປະຕິບັດ ລະບອບ ປະທານ ຮັບຜິດຊອບ. ປະທານ ແມ່ນ ກຳເນີດ ຈາກ ການເລືອກ ຕັ້ງ ຂອງ ສະພາ ປະຊາຊົນແຫ່ງ ຊາດ ຈີນ, ຮັບຜິດຊອບ ຕໍ່ສະພາ ປະຊາຊົນ ແຫ່ງ ຊາດຈີນ ແລະ ຄະນະ ປະຈຳ ສະພາ ປະຊາຊົນ ແຫ່ງ ຊາດ ຈີນ. ຄະນະ ກຳມະການ ການທະຫານ ສູ ນກາງ ແຕ່ລະຊຸດ ມີອາຍຸ ຕຳແໜ່ ງ5ປີ, ແຕ່ບໍ່ໄດ້ຈຳກັດຈຳນວນຊຸດ.
ກຳລັງປະກອບອາວຸດຂອງຈີນປະກອບດ້ວຍກອງທັບປົດປ່ອຍປະຊາຊົນຈີນ, ກອງຕຳຫຼວດປະກອບອາວຸດປະຊາຊົນຈີນແລະກອງທະຫານ ລາດ. ກອງທັບ ປົດ ປ່ອຍປະ ຊາ ຊົນ ຈີນ ແມ່ນ ກອງທະຫານ ປະຈຳການ ຂອງລັດ; ກອງ ຕຳຫຼວດ ປະກອບ ອາວຸດ ຫາບ ແບກ ໜ້າ ທີ່ປ້ອງ ກັນຄວາມ ປອດໄພທີ່ ປະເທດມອບ ໝາຍໃຫ້, ຮັກສາ ລະບຽບ ສັງຄົມ; ກອງ ທະຫານ ລາດແມ່ນ ກອງ ປະ ກອບອາວຸດ ມວນຊົນ ທີ່ດຳ ເນີນການຜະລິດ ໄປພ້ອມ ກັນ.
ປະທານ ຄະນະ ກຳມະການ ການ ທະຫານ ສູນ ກາງ ພັກ ກອມ ມູນິດ ຈີນ ຊຸດ ປະຈຸບັນ ແມ່ນ ທ່ານສີຈິ້ນຜິງ.


text:
ບົດຂຽນໄດ້ເໜັ້ນໜັກເຖິງການພັດທະນາເສດຖະກິດຂອງຫວຽດນາມ ໄປພ້ອມກັບການບັນລຸໄດ້ບາດກ້າວທີ່ໃຫຍ່ຫຼວງໃນການປົກປ້ອງສິດຂອງມະນຸດ ໃນ 70 ກວ່າປີແຫ່ງຄວາມເປັນເອກະລາດ.
ໃນປີ 2014, ຫວຽດນາມ ໄດ້ກາຍເປັນສະມາຊິກສະພາສິດທິມະນຸດ ສປຊ ຢ່າງເປັນທາງການ (UNHRC), ໃນອາຍຸການແຕ່ປີ 2014-2016. ໃນປີສຸດທ້າຍຂອງອາຍຸການ, ຫວຽດນາມສືບຕໍ່ຢືນຢັນຖານະທີ່ຕັ້ງ ແລະບົດບາດຢູ່ບັນດາເວທີປາໄສຂອງອົງການ ລະຫວ່າງລັດຖະບານແຖວໜ້ານີ້ຂອງສະຫະປະຊາຊາດໃນຂົງເຂດສິດຂອງມະນຸດ ແລະໄດ້ຮັບການຮັບຮູ້ຈາກປະຊາຄົມສາກົນ. ເທື່ອທໍາອິດໃນຖານະເປັນສະມາຊິກສົມບູນຂອງ UNHRC, ຫວຽດນາມ ໄດ້ສະແດງໃຫ້ເຫັນວ່າ: ຕົນເອງເປັນສະມາຊິກທີ່ຕັ້ງໜ້າ ແລະມີຄວາມຮັບຜິດຊອບໃນການແກ້ໄຂບັນດາສິ່ງທ້າທາຍລວມ ໃນຂົງເຂດສິດທິມະນຸດ. ໃນກອງປະຊຸມ ແລະການປຶກສາຫາລືກ່ຽວກັບການປົກປ້ອງສິດຂອງມະນຸດ ນັບຫຼາຍຮ້ອຍຄັ້ງ, ຫວຽດນາມໄດ້ຕັ້ງໜ້າສະແດງທັດສະນະກ່ຽວກັບບັນດາເນື້ອໃນລະອຽດຂອງໂຄງການດໍາເນີນງານທີ່ກ່ຽວຂ້ອງເຖິງສິດເສດຖະກິດ, ວັດທະນະທໍາ, ການສຶກສາ, ສາທາລະນະສຸກ ແລະສິດເສລີພາບໃນການປາກເວົ້າ ແລະສື່ມວນຊົນ.
ທ່ານນາງ ດັ້ງທິຫງອກທິ້ງ ຮອງປະທານປະເທດຫວຽດນາມ ເຂົ້າຮ່ວມກອງປະຊຸມຊຸດທີ 32 ຂອງສະພາສິດທິມະນຸດ ສປຊ. ພາບ: TTXVN
ຫວຽດນາມໄດ້ປະກອບສ່ວນສໍາຄັນເຂົ້າໃນການສ້າງຮ່າງມະຕິ ແລະຂໍ້ຕົກລົງຂອງ UNHRC ບົນພື້ນຖານສະໜັບສະໜູນວິທີສຳຜັດຢ່າງສົມສ່ວນ, ຮອບດ້ານ, ຮັບປະກັນສິດຜົນປະໂຫຍດ ແລະຄວາມເປັນເອກະພາບຂອງທຸກໆຝ່າຍ. ການເຄື່ອນໄຫວຢ່າງຕັ້ງໜ້າຂອງຫວຽດນາມໃນ UNHRC ກໍ່ໄດ້ສະແດງອອກຜ່ານການປະຕິບັດກົນໄກທົບທວນປະຈຳໄລຍະ (Universal Periodic Review) ເຊິ່ງເປັນກົນໄກສໍາຄັນທີ່ສຸດຂອງ UNHRC, ກໍ່ຄືຜ່ານການປະຕິບັດບັນດາຄໍາໝັ້ນສັນຍາທີ່ກ່ຽວຂ້ອງເຖິງສິດທິມະນຸດຢ່າງເຂັ້ມງວດ.
ຫວຽດນາມໃຫ້ຄວາມສໍາຄັນຕໍ່ການປຶກສາຫາລື ແລະການຮ່ວມມືໃນຂົງເຂດສິດທິມະນຸດ. ໂດຍແມ່ນສະມາຊິກຂອງ UNHRC, ຫວຽດນາມ ສະໜັບສະໜູນການແກ້ໄຂບັນດາບັນຫາຜ່ານການພົບປະເຈລະຈາບົນພື້ນຖານເຄົາລົບ ເຊິ່ງກັນ ແລະກັນ. ໃນ 2 ປີຜ່ານມາ, ຫວຽດນາມໄດ້ນໍາໃຊ້ບັນດາກົນໄກແຕກຕ່າງກັນຂອງ UNHRC ຢ່າງກົມກຽວ ແລະມີປະສິດທິຜົນເພື່ອຢືນຢັນທັດສະນະຂ້າງເທິງ. ດ້ວຍການເຂົ້າຮ່ວມເວທີນີ້, ຫວຽດນາມຮຽກຮ້ອງເພີ່ມທະວີການພົບປະເຈລະຈາ ແລະຮ່ວມມືລະຫວ່າງບັນດາປະເທດສະມາຊິກ, ຖືການຮັບປະກັນສິດທິມະນຸດແມ່ນຄວາມຮັບຜິດຊອບຂອງແຕ່ລະປະເທດພາຄີ, ບົນພື້ນຖານແຕ່ລະປະເທດຕ້ອງກໍານົດບັນດາມາດຕະການຮັບປະກັນສິດທິມະນຸດຢ່າງເປັນເອກະລາດ ໃຫ້ເໝາະສົມກັບສະພາບເສດຖະກິດ, ວັດທະນະທໍາ-ສັງຄົມ ແລະປະຫວັດສາດຂອງຕົນ.
ເຂົ້າຮ່ວມບັນດາອົງການຫຼາຍຝ່າຍຂອງ UNHRC ໄດ້ສ້າງໂອກາດເພື່ອໃຫ້ຫວຽດນາມສະແດງທັດສະນະ ກ່ຽວກັບບັນຫາຕ່າງໆທີ່ກ່ຽວຂ້ອງເຖິງການຕໍ່ສູ້ຕ້ານການໃຊ້ຄວາມຮຸນແຮງ ແລະການຈໍາແນກການປະພຶດ, ການຄ້າມະນຸດ, ຮັບປະກັນສິດຂອງແມ່ຍິງ ແລະເດັກນ້ອຍ. ມາເຖິງປັດຈຸບັນ, ຫວຽດນາມໄດ້ເຂົ້າຮ່ວມການສ້າງຮ່າງມະຕິ ຈໍານວນ 30 ກວ່າສະບັບກ່ຽວກັບບັນຫາດ່ັ່ງກ່າວ. ຜ່ານນັ້ນ, ປັບປຸງຄວາມເຂົ້າໃຈລວມຂອງປະຊາຄົມໂລກກ່ຽວກັບຄຸນຄ່າສິດຂອງມະນຸດ. ສາມາດເວົ້າໄດ້ວ່າຫວຽດນາມ ໄດ້ປະຕິບັດແນວທາງການຕ່າງປະເທດຫຼາຍຝ່າຍຢ່າງຕັ້ງໜ້າ, ປະກອບສ່ວນຫຼາຍສົມຄວນເຂົ້າໃນການປຶກສາຫາລື ແລະສ້າງຮ່າງເອກະສານກ່ຽວກັບສິດທິມະນຸດຂອງສະຫະປະຊາຊາດ.
ພາຍຫຼັງ 70 ກວ່າປີແຫ່ງການສ້າງຕັ້ງ, ຫວຽດນາມໄດ້ມີບາດກ້າວຢ່າງໃຫຍ່ຫຼວງ ໃນການປົກປ້ອງສິດຂອງມະນຸດ. ບັນດາຜົນງານຂອງຫວຽດນາມໃນຂົງເຂດສິດຂອງມະນຸດ ໄດ້ສະແດງອອກໃນຫຼາຍແງ່ມູມ, ລວມທັງການຫັນເປັນກົດໝາຍບັນດາບັນຫາທີ່ກ່ຽວຂ້ອງເຖິງສິດຂອງມະນຸດ ແລະກໍ່ສ້າງລັດແຫ່ງອຳນາດນິຕິບັນຍັດ. ຫວຽດນາມກໍ່ບັນລຸໄດ້ບັນດາຜົນງານທີ່ຕັ້ງໜ້າໃນການປະຕິບັດບັນດານະໂຍບາຍ ຫຼຸດຜ່ອນຄວາມທຸກຍາກ ແລະໄດ້ຮັບການຕີລາຄາສູງຈາກປະຊາຄົມໂລກ.
ສິ່ງທີ່ໜ້າເອົາໃຈໃສ່ແມ່ນ ລັດຖະທໍາມະນູນ ປີ 2013 ມີ 36 ມາດຕາ ກ່ຽວກັບສິດຂອງມະນຸດແລະສິດຂອງພົນລະເມືອງ. ບັນດາສິດນີ້ກໍ່ຄືບັນດາເງື່ອນໄຂຮັບປະກັນຊີວິດສັງຄົມໃຫ້ປະຊາຊົນ ໄດ້ສະແດງອອກໃນທຸກຂົງເຂດຂອງຊີວິດວັດທະນະທໍາ-ສັງຄົມ. ປັດຈຸບັນ, ບັນດາໂຄງການປັບປຸງ, ເພີ່ມເຕີ່ມລັດຖະທໍາມະນູນ ປີ 2013 ລ້ວນແຕ່ບຸລິມະສິດສໍາຄັນໃຫ້ສິດຂອງມະນຸດ. ຫວຽດນາມໄດ້ເຂົ້າຮ່ວມ 7 ໃນຈໍານວນ ເອກະສານສິດທິມະນຸດສາກົນ 9 ສະບັບ. ແຕ່ປີ 2009 ມາເຖິງປັດຈຸບັນ, ສະພາແຫ່ງຊາດຫວຽດນາມ ໄດ້ຮັບຮອງເອົາ ແລະປັບປຸງກົດໝາຍສຳຄັນ 25 ສະບັບ, ນັ້ນແມ່ນ ພື້ນຖານດ້ານນິຕິກໍາ ທີ່ໜ້າໄວ້ເນື້ອເຊື່ອໃຈໃຫ້ແກ່ການເຄົາລົບ ແລະປະຕິບັດບັນດາສິດຂອງມະນຸດ. ນອກຈາກນັ້ນ, ລັດຖະບານຫວຽດນາມ ໄດ້ຮັບຮອງເອົາ ແລະປະຕິບັດ 41 ຍຸດທະສາດແຫ່ງຊາດ ແລະໂຄງການພັດທະນາເສດຖະກິດ-ສັງຄົມ, ໃນນັ້ນໃຫ້ບຸລິມະສິດບັນດາພາກສ່ວນຖືກສ່ຽງໄພສູງກວ່າໃນສັງຄົມ. ປະຈຸບັນ, ກົດໝາຍຫວຽດນາມໄດ້ຢືນຢັນວ່າ: ທຸກໆສິດຂອງຊົນເຜົ່າສ່ວນນ້ອຍ ໄດ້ກໍານົດຢູ່ໃນມາດຕາ 5 ຂອງລັດຖະທໍາມະນູນ.
ຫວຽດນາມກໍ່ນຳໜ້າໃນການປະຕິບັດບັນດາເປົ້າໝາຍພັດທະນາສະຫັດສະຫວັດ ໃນຂົງເຂດສິດຂອງມະນຸດ ຕາມສົນທິສັນຍາສະຫະປະຊາຊາດ ກ່ຽວກັບສິດຂອງມະນຸດ. ນັບແຕ່ອະນຸມັດຜ່ານສົນທິສັນຍາສະຫະປະຊາຊາດກ່ຽວກັບສິດຂອງເດັກ, ຫວຽດນາມ ໄດ້ສ້າງ ແລະມານະພະຍາຍາມປະຕິບັດໂຄງການດໍາເນີນງານແຫ່ງຊາດ ເພື່ອເດັກນ້ອຍ, ກໍ່ຄືຍືດໝັ້ນໃນການປຸກລະດົມເພື່ອຍົກສູງຄວາມຮັບຮູ້ຂອງທຸກຊັ້ນຄົນໃນສັງຄົມກ່ຽວກັບສິດຂອງເດັກ. ລັດຖະບານຫວຽດນາມໄດ້ປະຕິບັດຄໍາໝັ້ນສັນຍາສຳຄັນ ຈໍານວນໜຶ່ງເພື່ອປົກປ້ອງສິດຂອງເດັກ ຄືສິດໄດ້ເບິ່ງແຍງ, ດູແລ, ຮໍ່າຮຽນ, ນຳໃຊ້ນໍ້າ ສະອາດ ແລະ ດໍາລົງຊີວິດໃນເງື່ອນໄຂອະນາໄມດີທີ່ສຸດ. ນີ້ແມ່ນຄວາມມານະພະຍາຍາມທີ່ໃຫຍ່ຫຼວງຂອງຫວຽດນາມເພື່ອຮັບປະກັນເດັກນ້ອຍໄດ້ດໍາລົງຊີວິດ ແລະພັດທະນາໃນສະພາບແວດລ້ອມທີ່ປອດໄສ ແລະປອດໄພ.
ຢູ່ຫວຽດນາມ, ມີຫຼາຍສະມາຄົມ, ສະຫະພັນ, ອົງການຈັດຕັ້ງໄດ້ເຄື່ອນໄຫວຕາມຫຼັກການຈະໄດ້ຮັບປະກັນທຸກຜົນປະໂຫຍດອັນຊອບທໍາຂອງພົນລະເມືອງຈາກລັດ, ໃນນັ້ນມີການສ້າງຕັ້ງສະມາຄົມ. ມາດຕາ 10 ຂອງລັດຖະທໍາມະນູນຫວຽດນາມ ປີ 1946 ໄດ້ກໍານົດວ່າ: “ພົນລະເມືອງຫວຽດນາມມີສິດເສລີພາບໃນການປາກເວົ້າ, ສິດເສລີໃນການພິມຈໍາໜ່າຍ, ສິດເສລີໃນການປະຊຸມ, ສິດເສລີໃນການເຊື່ອຖືສາສະໜາ, ສິດເສລີໃນການຢູ່ອາໄສ, ສິດເສລີໃນການໄປມາພາຍໃນ ແລະໄປຕ່າງປະເທດ”. ມາດຕາ 25 ຂອງລັດຖະທໍາມະນູນ ປີ 1959 ອີກເທື່ອໜຶ່ງຢືນຢັນວ່າ: “ພົນລະເມືອງຫວຽດນາມ ມີບັນດາສິດເສລີໃນການປາກເວົ້າ, ສື່ມວນຊົນ, ປະຊຸມ, ສ້າງຕັ້ງສະມາຄົມ ແລະຈັດການແຫ່ຂະບວນປະທ້ວງ. ລັດຮັບປະກັນບັນດາເງື່ອນໄຂດ້ານວັດຖຸ ທີ່ຈໍາເປັນ ເພື່ອໃຫ້ພົນລະເມືອງໄດ້ຊົມໃຊ້ບັນດາສິດນັ້ນ”. ມາດຕາ 67 ຂອງລັດຖະທໍາມະນູນ ປີ 1980 ໄດ້ກໍານົດວ່າ: ພົນລະເມືອງມີບັນດາສິດເສລີໃນການປາກເວົ້າ, ສື່ມວນຊົນ, ປະຊຸມ, ສ້າງຕັ້ງສະມາຄົມ ແລະສິດເສລີໃນການແຫ່ຂະບວນປະທ້ວງ ທີ່ເໝາະສົມກັບຜົນປະໂຫຍດຂອງສັງຄົມນິຍົມ ແລະຂອງປະຊາຊົນ.
ລັດສ້າງເງື່ອນໄຂທາງດ້ານວັດຖຸ ທີ່ຈໍາເປັນເພື່ອໃຫ້ພົນລະເມືອງນໍາໃຊ້ສິດດັ່ງກ່າວ”. ມາດຕາ 69 ຂອງລັດຖະທໍາມະນູນ ປີ 1992 ໄດ້ກໍານົດວ່າ: “ພົນລະເມືອງມີສິດເສລີໃນການປາກເວົ້າ, ສື່ມວນຊົນ, ສິດເສລີໄດ້ຮັບຂ່າວ, ສິດໄດ້ປະຊຸມ, ສິດສ້າງຕັ້ງສະມາຄົມ ແລະສິດແຫ່ຂະບວນປະທ້ວງຕາມການກໍານົດຂອງກົດໝາຍ”. ມາດຕາ 25 ຂອງລັດຖະທໍາມະນູນ ປີ 2013 ຢືນຢັນວ່າ: ພົນລະເມືອງມີສິດເສລີໃນການປາກເວົ້າ, ສິດເສລີຂອງສື່ມວນຊົນ, ສຳຜັດກັບຂໍ້ມູນຂ່າວສານ, ປະຊຸມ, ສ້າງຕັ້ງສະມາຄົມ ແລະສິດເສລີໃນການແຫ່ຂະບານປະທ້ວງ. ການປະຕິບັດບັນດາສິດນີ້ໂດຍກົດໝາຍກໍານົດ”.
ຫວຽດນາມຖືເປັນສໍາຄັນບົດບາດຂອງແມ່ຍິງໃນການຊີ້ນໍາ ແລະ ປົກຄອງປະເທດ. ເພື່ອໃຫ້ບັນລຸໄດ້ເປົ້າໝາຍເພີ່ມຈໍານວນສະມາຊິກສະພາແຫ່ງຊາດຍິງເຖິງ 35%, ໃນບັນຊີລາຍຊື່ຜູ້ສະໝັກຮັບເລືອກຕັ້ງສະມາຊິກສະພາແຫ່ງຊາດ ຊຸດທີ 14 ໄດ້ກໍານົດ ຈຳນວນສະມາຊິກສະພາແຫ່ງຊາດຍິງໃນໂຄງປະກອບຢ່າງໜ້ອຍສຸດແມ່ນກວມ35%.
ພາຍຫຼັງການປ່ອນບັດເລືອກຕັ້ງ ໃນວັນທີ 31 ມີນາ ປີ 2016, ທ່ານນາງ ຫງວຽນທິກິມເງິນ ໄດ້ກາຍເປັນປະທານສະພາແຫ່ງຊາດ ແຫ່ງ ສສ ຫວຽດນາມ ຄົນໃໝ່. ເພິ່ນເປັນຜູ້ຍິງຄົນທໍາອິດທີ່ໄດ້ຮັບການເລືອກຕັ້ງເຂົ້າຢູ່ໃນຖານະສູງສຸດໃນປະຫວັດສາດ 70 ປີ ຂອງອົງການລັດຖະບັນຍັດສູງສຸດຫວຽດນາມ. ເຫດການນີ້ແມ່ນການຕໍ່ເນື່ອງຂອງບັນດາການປ່ຽນແປງໃໝ່ໃນການເຄື່ອນໄຫວຂອງສະພາແຫ່ງຊາດ, ກໍ່ຄືຢືນຢັນຄວາມສະເໝີພາບລະຫວ່າງຍິງ-ຊາຍຢູ່ຫວຽດນາມ. ປະທານສະພາແຫ່ງຊາດແມ່ນ 1 ໃນຈໍານວນ 4 ຕຳແໜ່ງສູງສຸດໃນກົງຈັກລັດ. ທ່ານນາງປະທານສະພາແຫ່ງຊາດຫວັງວ່າຈະວາງອອກຫຼາຍຂໍ້ລິເລີ່ມເພື່ອເຮັດໃຫ້ການເຄື່ອນໄຫວຂອງສະພາແຫ່ງຊາດສົມບູນແບບ ແລະ ສ້າງບາດກ້າວບຸກທະລຸ, ຕອບສະໜອງຄວາມມຸງມາດປາຖະໜາຂອງຜູ້ມີສິດເລືອກຕັ້ງໃນທົ່ວປະເທດ. ມາເຖິງປະຈຸບັນ, ຫວຽດນາມໄດ້ປະກາດໃຊ້ ແລະຕັ້ງໜ້າປະຕິບັດຍຸດທະສາດປະຕິຮູບດ້ານຕຸລາການ ເຖິງປີ 2020 ເພື່ອສ້າງກອບນິຕິກໍາໃຫ້ແກ່ການປະຕິບັດບັນດາສິດຂອງມະນຸດໃນສະພາບຕົວຈິງ ເພື່ອຮັບປະກັນຊີວິດເສລີພາບ, ຍຸຕິທໍາ ແລະມີຄວາມຜາສຸກໃຫ້ແກ່ທຸກໆຄົນ.
ແປໂດຍ: ຮວ່າງເຈື່ອງ


text:
ກອງປະຊຸມເປີດບັ້ນດໍາເນີນຊີວິດການເມືອງປັບປຸງປົວແປງພາຍໃນພັກທົ່ວແຂວງອຸດົມໄຊ ຈັດຂຶ້ນໃນອາທິດຜ່ານມາຢູ່ທີ່ຫ້ອງປະຊຸມຫ້ອງວ່າການປົກຄອງແຂວງອຸດົມໄຊໂດຍການເປັນປະທານຂອງທ່ານ ເພັດສາຄອນ ຫຼວງອາໄພກຳມະການສູນກາງພັກ, ເລຂາພັກແຂວງ, ເຈົ້າແຂວງອຸດົມໄຊ, ມີບັນດາຄະນະປະຈຳພັກແຂວງ,ກຳມະການພັກແຂວງ,ເລຂາພັກເມືອງເຈົ້າເມືອງຕະຫຼອດຮອດຄະນະພັກແຕ່ລະຂະແໜງການທົ່ວແຂວງເຂົ້າຮ່ວມ.
ການດໍາເນີນກອງປະຊຸມຄັ້ງນີ້ກໍເພື່ອເສີມຂະຫຍາຍມູນເຊື້ອ,ຜົນງານດ້ານດີ,ແກ້ໄຂຈຸດບົກຜ່ອງຂອງພັກ,ສ້າງແລະຍົກລະດັບຄວາມສາມາດນຳພາຂອງພັກ,ຄວາມເປັນແບບຢ່າງນຳໜ້າຄະນະພັກແຕ່ລະຂັ້ນແລະສະມາຊິກພັກໂດຍຕິດພັນກັບການກວດກາຄືນຄວາມຮັບຮູ້, ເຂົ້າໃຈຕໍ່ແນວທາງນະໂຍບາຍຂອງພັກ ເປັນຕົ້ນແມ່ນມະຕິ X ຂອງພັກແລະມະຕິ VIII ຂອງແຂວງ, ສ້າງໃຫ້ມີການຫັ້ນປ່ຽນຕົວຈິງທາງດ້ານແນວຄິດ, ຄຸນສົມບັດ, ແບບແຜນການນຳພາແລະວິທີເຮັດວຽກ,ຄວາມຮັບຜິດຊອບຂອງຄະນະແລະສະມາຊິກພັກແຕ່ລະຂັ້ນ,ເພື່ອສ້າງຄວາມເປັນເອກະພາບແລະຄວາມຕັດສິນໃຈສູງຂອງທົ່ວພັກໃນການກຳນົດທິດທາງ,ມາດຕະການແກ້ໄຂບັນຫາຕົວຈິງແຕ່ເທິງລົງລຸ່ມ. ສ່ວນເນື້ອໃນຕົ້ນຕໍຂອງການດຳເນີນຊີວິດການເມືອງປັບປຸງປົວແປງພັກທົ່ວແຂວງອຸດົມໄຊໃນຄັ້ງນີ້ ມີ 2 ເນື້ອໃນ ຄືຮໍາຮຽນ,ເຊື່ອມຊຶມເອກະສານສໍາຄັນຈໍານວນໜຶ່ງແລະສໍາຫຼວດຕີລາຄາຄວາມຮັບຜິດລວມຂອງຄະນະພັກ,ສຳຫຼວດບຸກຄົນໃນຄະນະພັກແລະສະມາຊິກເຊິ່ງບັນດາຄະນະພັກແຕ່ລະພາກສ່ວນທີ່ເຂົ້າຮ່ວມຈະໄດ້ຮຳຮຽນ,ເຊື່ອມຊຶມເອກສານ,ສຳຫຼວດຕີລາຄາຄືນກ່ຽວກັບຄວາມຮັບຜິດຊອບແລະການເຄື່ອນໄຫວວຽກງານພາຍໃນພັກຂອງຕົນພ້ອມທັງປະກອບຄຳເຫັນຕໍ່ກອງປະຊຸມເພື່ອເຮັດໃຫ້ການດຳເນີນ ກອງປະຊຸມໃນຄັ້ງນີ້ປະສົບຜົນສຳເລັດແລະໄດ້ຮັບເນື້ອໃຈໃຈຄວາມຕາມລະດັບຄາດຫມາຍທີ່ກຳນົດໄວ້. ສໍາລັບກອງປະຊຸມດໍາເນີນຊີວິດການເມືອງທົ່ວອົງຄະນະພັກແຂວງອຸດົມໄຊ ປະຈໍາ ປີ 2017 ແມ່ນໃຊ້ເວລາ 2 ວັນຈຶ່ງຈະສໍາເລັດ.


text:
ພິທີສະເຫຼີມສະຫຼອງ 65 ປີ ແຫ່ງວັນສ້າງຕັ້ງສະມາຄົມນັກຂ່າວຫວຽດນາມ
ທ່ານ ດິງເທ້ຮິງ ຫົວໜ້າຄະນະໂຄສະນາສຶກສາສູນກາງ ແລະ ທ່ານ ວູ້ດຶກດາມ
ຮອງນາຍົກລັດຖະມົນຕີ ຖ່າຍຮູບພ້ອມກັບ ບັນດາຜູ້ແທນໄດ້ຮັບໃບຍ້ອງຍໍ
ພິທີສະເຫຼີມສະຫຼອງ 65 ປີ ແຫ່ງວັນສ້າງຕັ້ງສະມາຄົມນັກຂ່າວຫວຽດນາມ ແລະ ກອງປະຊຸມແຂ່ງຂັນທົ່ວປະເທດ ສະມາຄົມນັກຂ່າວຫວຽດນາມ ໄດ້ຖືກຈັດຂຶ້ນໃນວັນທີ 20/4 ຢູ່ຮ່າໂນ້ຍ. ກ່າວຄຳເຫັນທີ່ ພິທີສະເຫຼີມສະຫຼອງ, ທ່ານ ດິງເທ້ຮິງ ຫົວໜ້າຄະນະໂຄສະນາສຶກສາສູນກາງ ໄດ້ທົບທວນຄືນວິວັດການສ້າງຕັ້ງ ແລະ ຂະຫຍາຍຕົວຂອງ ສະມາຄົມນັກຂ່າວຫວຽດນາມ ແລະ ຢືນຢັນວ່າ ໃນບັນດາຜົນງານລວມຂອງສື່ມວນຊົນປະຕິວັດຫວຽດນາມ ໃນຕະຫຼອດຫຼາຍສິບປີທີ່ຜ່ານມາ ແມ່ນມີການປະກອບສ່ວນຢ່າງໃຫຍ່ຫຼວງຂອງ ສະມາຄົມນັກຂ່າວຫວຽດນາມ. ທ່ານ ດິງເທ້ຮິງ ຫົວໜ້າຄະນະໂຄສະນາສຶກສາສູນກາງ ເນັ້ນໜັກວ່າ :
“ສະມາຄົມນັກຂ່າວຫວຽດນາມ ຄວນສືບຕໍ່ຍົກສູງບົດບາດ, ຄຸນນະພາບ ແລະ ປະສິດທິຜົນການເຄື່ອນໄຫວຂອງ ສະມາຄົມນັກຂ່າວຂັ້ນຕ່າງໆ. ລະອຽດແມ່ນໄດ້ປະຕິບັດໜ້າທີ່ກໍ່ສ້າງ ແລະ ຂະຫຍາຍຖັນແຖວບັນດາຜູ້ເຮັດວຽກງານສື່ມວນຊົນ, ເຊີດຊູຄວາມຮັບຜິດຊອບສັງຄົມ, ພັນທະພົນລະເມືອງຂອງ ບັນດາຜູ້ເຮັດວຽກງານສື່ມວນຊົນ, ຍູ້ແຮງການຮ່ຳຮຽນ ແລະ ເຮັດຕາມແບບຢ່າງຄຸນສົມບັນປະທານໂຮ່ຈິມິນ. ປະຄິບັດ 2 ໜ້າທີ່ຍຸດທະສາດ ສ້າງສາ ແລະ ປົກປັກຮັກສາປະເທດຊາດ, ປົກປັກຮັກສາອະທິປະໄຕ ແລະ ຜືນແຜ່ນດິນອັນຄົບຖ້ວນຂອງປະເທດຊາດ, ຕໍ່ສູ້ຢ່າງບໍ່ຜ່ອນສັ້ນຜ່ອນຍາວກັບກົນອຸບາຍເລ່ຫຼຽມຂອງອິດທິກຳລັງເປັນປໍລັກປັກ ”
(ແຫຼ່ງຄັດຈາກ VOV)


text:
ສະຫາຍ ເຈືອງເຕິນຊາງ ປະທານປະເທດ ເບິ່ງຜະລິດຕະພັນຂອງໂຄງການ ທີ່ຫ້ອງວາງສະແດງ
ວ.ກ.ອອນໄລ - ໃນຕອນເຊົ້າວັນທີ 19-10-2012, ຢູ່ທີ່ຮ່າໂນ້ຍ, ຄະນະໂຄສະນາອົບຮົມສູນກາງ ປະສານສົມທົບກັບ ສຳນັກພິມ ຈຳໜ່າຍການເມືອງແຫ່ງຊາດ-ຊຶເຖິດ ໄດ້ຈັດພິທີສະຫລຸບ ວຽກງານພິມຈຳໜ່າຍ ແລະ ປະກາດບັນດາຜະລິດຕະພັນ ຂອງໂຄງການ ຮຽບຮຽງ “ປະຫວັດສາດສາຍພົວພັນພິເສດ ຫວຽດນາມ-ລາວ, ລາວ-ຫວຽດນາມ, ໄລຍະ 1930 - 2007”. ສະຫາຍ ເຈືອງເຕິນຊາງ, ກຳມະການກົມການເມືອງ, ປະທານປະເທດແຫ່ງ ສສ ຫວຽດນາມ ໄດ້ໃຫ້ກຽດເຂົ້າຮ່ວມພິທີດັ່ງກ່າວ.
ເຂົ້າຮ່ວມພິທີຍັງມີສະຫາຍ ດິງເຖຮວິງ, ກຳມະການກົມການເມືອງ, ຫົວໜ້າຄະນະໂຄສະນາອົບຮົມສູນກາງ. ຝ່າຍສາທາລະນະລັດ ປະຊາທິປະໄຕ ປະຊາຊົນລາວ ມີສະຫາຍ ອູຄຳ ແສງແກ້ວມີໄຊ, ອັກຄະລັດຖະທູດແຫ່ງ ສປປ ລາວ ປະຈຳ ສສ ຫວຽດນາມ ແລະ ບັນດາຜູ້ຕາງໜ້າການນຳຂອງພັກ, ກະຊວງ, ຂະແໜງການສູນກາງ ແລະ ພາກສ່ວນທີ່ກ່ຽວຂ້ອງຕ່າງໆ.
ພາຍຫຼັງການຈັດຕັ້ງຜັນຂະຫຍາຍເປັນເວລາສີ່ກວ່າປີ ດ້ວຍຄວາມເອົາໃຈໃສ່ຊີ້ນຳຢ່າງໃກ້ຊິດຂອງກົມການເມືອງ, ຄະນະ ເລຂາທິການສູນກາງຂອງສອງພັກ, ດ້ວຍຄວາມພະຍາຍາມສູ້ຊົນຂອງບັນດານັກວິທະຍາສາດ, ນັກຄົ້ນຄວ້າ, ການປະກອບສ່ວນ ຢ່າງຕັ້ງໜ້າຂອງບັນດາອະດີດຊ່ຽວຊານ ແລະ ທະຫານອາສາສະໝັກຫວຽດນາມ ທີ່ເຄີຍໄປຊ່ວຍເຫຼືອ ການປະຕິວັດລາວ; ບົນຈິດໃຈຄວາມຮັບຜິດຊອບ, ຄວາມສະເໝີພາບ, ເຄົາລົບເຊິ່ງກັນ ແລະ ກັນຂອງທັງສອງຝ່າຍ, ມາຮອດປັດຈຸບັນ ໂຄງການຮຽບຮຽງ “ປະຫວັດສາດ ສາຍພົວພັນພິເສດ ຫວຽດນາມ-ລາວ, ລາວ-ຫວຽດນາມ ໄລຍະ 1930 - 2007” ກໍ່ໄດ້ສຳເລັດຜົນ. ໂຄງການດັ່ງກ່າວ ແມ່ນໝາກຜົນ ແຫ່ງການຈັດຕັ້ງປະຕິບັດ ຂໍ້ຕົກລົງລະຫວ່າງການນຳສູງສຸດ ຂອງພັກກອມມູນິດຫວຽດນາມ ແລະ ພັກປະຊາຊົນປະຕິວັດລາວ ເພື່ອແນໃສ່ສະຫລຸບ, ຕີລາຄາ, ລວບລວມ ບັນດາບົດຮຽນປະຫວັດສາດ ກ່ຽວກັບການພົວພັນລະຫວ່າງສອງພັກ, ສອງລັດ ແລະ ປະຊາຊົນສອງຊາດ ໃນວິວັດທະນາການ ແຫ່ງການປະຕິວັດ ຂອງສອງຊາດ ພາຍໃຕ້ການນຳພາຂອງພັກກອມມູນິດອິນດູຈີນ ໃນເມື່ອກ່ອນ, ພັກກອມມູນິດຫວຽດນາມ, ພັກປະຊາຊົນປະຕິວັດລາວ ໃນປັດຈຸບັນ. ນີ້ເປັນໂຄງການມີຂະໜາດໃຫຍ່ ແບບບໍ່ເຄີຍມີມາກ່ອນ ກ່ຽວກັບປະຫວັດສາດສາຍພົວພັນພິເສດ ຫວຽດນາມ-ລາວ, ລາວ-ຫວຽດນາມ, ທີ່ທັງສອງຝ່າຍຫວຽດນາມ ແລະ ລາວ ໄດ້ສົມທົບກັນຄົ້ນຄວ້າ, ຮຽບຮຽງ. ໂຄງການດັ່ງກ່າວນີ້ ສົມຄູ່ກັບຄວາມສຳຄັນທີ່ສູງສົ່ງ ຂອງສາຍພົວພັນພິເສດ ຫວຽດນາມ - ລາວ, ດັ່ງທີ່ ປະທານ ໂຮ່ຈີມິນ ເຄີຍກ່າວໄວ້ວ່າ: ສອງຊາດລາວ - ຫວຽດ ໄດ້ຝັງຄວາມຮັກຢູ່ໃນໃຈ, ຮົ່ງຮ່າທັງແມ່ຂອງ ກໍ່ບໍ່ເລິກປຸນປານໄດ້; ຕອບສະ ໜອງໄດ້ຕາມຈິດໃຈທີ່ກົມການເມືອງສອງພັກໄດ້ວາງອອກ.
ໂຄງການ “ປະຫວັດສາດສາຍພົວພັນພິເສດຫວຽດນາມ-ລາວ, ລາວ-ຫວຽດນາມ ໄລຍະ 1930-2007” ລວມມີ ຫົກຜະລິດຕະພັນ: ຜະລິດຕະພັນຕົ້ນຕໍ; ເອກະສານພັກ ແລະ ລັດ; ບັນທຶກເຫດການ; ບັນທຶກຄວາມຊົງຈຳ (ບົດຂຽນຂອງ ຜູ້ນຳພັກ, ລັດ; ບັນທຶກຄວາມຊົງຈຳ ຂອງບັນດາຊ່ຽວຊານ ແລະ ທະຫານອາສາສະໝັກຫວຽດນາມ ຊ່ວຍການປະຕິວັດລາວ ຜ່ານແຕ່ລະສະໄໝ); ປຶ້ມຮູບພາບ ແລະ ຮູບເງົາເອກະສານ “ບົດເພງວິລະຊົນແຫ່ງການພົວພັນຫວຽດ - ລາວ”.
ໂຄງການ “ປະຫວັດສາດສາຍພົວພັນພິເສດຫວຽດນາມ-ລາວ, ລາວ-ຫວຽດນາມ ໄລຍະ 1930-2007” ເວົ້າລວມ ແລະ ບັນດາຜະລິດຕະພັນຕ່າງໆ ເວົ້າສະເພາະ ແມ່ນລ້ວນແຕ່ບັນລຸໄດ້ ຄຸນຄ່າທາງວິທະຍາສາດ, ການເມືອງ, ແນວຄິດ ແລະ ມີຄວາມໝາຍປະຫວັດສາດ ອັນໃຫຍ່ຫຼວງ, ປະກອບສ່ວນຕົວຈິງ ເຂົ້າໃນການໂຄສະນາ, ສຶກສາ, ຍົກສູງຄວາມຮັບຮູ້ໃຫ້ແກ່ພະນັກງານ, ສະມາຊິກພັກ ແລະ ປະຊາຊົນ, ໂດຍສະເພາະແມ່ນຕໍ່ກັບຄົນຮຸ້ນໜຸ່ມນ້ອຍ; ພ້ອມກັນນັ້ນ, ກໍ່ປະກອບສ່ວນ ຍົກສູງສະຕິໃນການຮັກສາ, ເພີ່ມພູນຄູນສ້າງ ແລະ ຂະຫຍາຍສາຍພົວພັນອັນດີງາມ, ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ ແລະລາວ ໄປຕະຫຼອດກາລະນານ; ຕໍ່ສູ້ຕ້ານການໃສ່ຮ້າຍປ້າຍສີ, ບິດເບືອນປະຫວັດສາດ ຂອງບັນດາອິດທິກຳລັງປໍລະປັກ ທີ່ມີອຸບາຍແບ່ງແຍກນ້ຳໃຈສາມັກຄີ ຂອງປະຊາຊົນສອງຊາດຫວຽດນາມ, ລາວອ້າຍນ້ອງ.
ພາຍຫຼັງທີ່ສຳເລັດການຮຽບຮຽງ ແລະ ຈັດຕັ້ງຮັບຮອງໂຄງການ, ບັນດາພາກສ່ວນທີ່ກ່ຽວຂ້ອງຂອງສອງປະເທດ ກໍ່ໄດ້ ສົມທົບຢ່າງແໜ້ນແຟ້ນໃນການແປ, ຮຽບຮຽງ ແລະ ຈັດພິມເປັນສາມພາສາ: ຫວຽດນາມ, ລາວ ແລະ ອັງກິດ; ຈັດຕັ້ງການຈຳໜ່າຍ ຢ່າງກວ້າງຂວາງແຕ່ສູນກາງ ລົງຮອດບັນດາທ້ອງຖິ່ນ, ບັນດາອົງການເກັບສຳເນົາ, ຫໍສະໝຸດ, ໂຮງຮຽນ ແລະ ເພື່ອນຜູ້ອ່ານຢູ່ທັງສອງປະເທດ.
ສະຫາຍ ອູຄຳ ແສງແກ້ວມີໄຊ, ອັກຄະລັດຖະທູດແຫ່ງ ສປປ ລາວ ປະຈຳ ສສ ຫວຽດນາມ, ໄດ້ກ່າວຄຳເຫັນໂດຍເນັ້ນໜັກ ວ່າ: ພັກ ແລະ ລັດຖະບານແຫ່ງ ສປປ ລາວ ຕີລາຄາສູງ ຕໍ່ໝາກຜົນຂອງໂຄງການດັ່ງກ່າວ. ໂຄງການໄດ້ສະແດງ ໃຫ້ເຫັນເຖິງຄວາມເອົາໃຈໃສ່ຢ່າງເລິກເຊິ່ງ ຂອງສອງພັກ, ສອງລັດ ໃນການເພີ່ມພູນຄູນສ້າງ ສາຍພົວພັນພິເສດຫວຽດນາມ - ລາວ; ຜະລິດຕະພັນຂອງໂຄງການ ເປັນຂໍ້ມູນຫຼັກຖານ ທາງປະຫວັດສາດທີ່ສຳຄັນ, ເປັນແຫຼ່ງຂໍ້ມູນຂ່າວສານເພື່ອໂຄສະນາ, ສຶກສາອົບຮົມໃຫ້ແກ່ຄົນຮຸ້ນຫຼັງ ກ່ຽວກັບສາຍພົວພັນທີ່ບໍລິສຸດພຸດຜ່ອງ ລະຫວ່າງຫວຽດນາມ - ລາວ ທີ່ໄດ້ຮັບການສ້າງຂຶ້ນ, ເພີ່ມພູນຄູນສ້າງ ແລະ ຜ່ານການທົດສອບດ້ວຍການລະເວລາ.
ກ່າວຄຳປາໄສຢູ່ໃນພິທີສະຫລຸບດັ່ງກ່າວ, ປະທານປະເທດຫວຽດນາມ ເຈືອງເຕິນຊາງ ໄດ້ເນັ້ນໜັກຄວາມໝາຍຂອງການ ປະກາດບັນດາຜະລິດຕະພັນໂຄງການ ທ່າມກາງບັນຍາກາດທົ່ວພັກ ແລະ ທົ່ວປວງຊົນທັງສອງປະເທດພວມຟົດຟື້ນຈັດຕັ້ງ ການເຄື່ອນໄຫວຫຼາຍຢ່າງ ເນື່ອງໃນ “ປີແຫ່ງຄວາມສາມັກຄີມິດຕະພາບຫວຽດນາມ - ລາວ 2012”, ຂ່ຳນັບຕ້ອນຮັບງານສະເຫຼີມ ສະຫຼອງ 50 ປີວັນສ້າງສາຍພົວພັນການທູດ ແລະ 35 ປີວັນເຊັນສົນທິສັນຍາມິດຕະພາບ ແລະ ການຮ່ວມມື ຫວຽດນາມ - ລາວ. ປະທານປະເທດ ສະເໜີໃຫ້ບັນດາພາກສ່ວນທີ່ກ່ຽວຂ້ອງຂອງສອງພັກ, ສອງປະເທດ ໃນຕໍ່ໜ້າຕ້ອງສຸມໃສ່ບາງວຽກງານດັ່ງນີ້:
ໜຶ່ງ, ສືບຕໍ່ຄົ້ນຄວ້າ, ເພີ່ມເຕີມບັນດາເຫດການ, ພະຍານປະຫວັດສາດ, ບັນດາເນື້ອໃນວິທະຍາສາດໃໝ່, ເຮັດໃຫ້ບັນດາ ບັນຫາທິດສະດີ ແລະ ພຶດຕິກຳກ່ຽວກັບການພົວພັນພິເສດລະຫວ່າງສອງພັກ, ສອງລັດ ແລະ ປະຊາຊົນສອງປະເທດ ຍິ່ງເລິກເຊິ່ງຕື່ມອີກ. ເຮັດໃຫ້ບັນດາເຫດການ, ວິທີການບັນຍາຍ, ການແປໃຫ້ຖືກຕ້ອງ ຊັດເຈນ ເພື່ອໃຫ້ໂຄງການຮັບການຈັດພິມຄືນໃໝ່ ໃນຕໍ່ໜ້າ ມີຄຸນນະພາບດີກວ່າເກົ່າ, ບໍລິບູນກວ່າເກົ່າ, ສົມຄູ່ກັບລະດັບ, ຄວາມໝາຍປະຫວັດສາດແຫ່ງການພົວພັນສອງ ປະເທດຫວຽດນາມ - ລາວ.
ສອງ, ສືບຕໍ່ຈັດຕັ້ງໂຄສະນາຢ່າງກວ້າງຂວາງໃນຖັນແຖວພະນັກງານ, ສະມາຊິກພັກ ແລະ ປະຊາຊົນສອງປະເທດກ່ຽວກັບ ເນື້ອໃນ ແລະ ຜົນສຳເລັດຂອງໂຄງການ, ຖືສິ່ງດັ່ງກ່າວເປັນການຕອບແທນບຸນຄຸນບັນດາວິລະຊົນຜູ້ເສຍສະຫຼະ, ບັນດາຮູ້ນຄົນ ປະຕິວັດທີ່ໄດ້ເສຍສະຫຼະເລືອດເນື້ອ ເພື່ອສ້າງສາຍພົວພັນພິເສດຫວຽດນາມ - ລາວ ໃນປັດຈຸບັນ; ພ້ອມກັນນັ້ນ, ກໍ່ສືບຕໍ່ເພີ່ມ ພູມຄູນສ້າງນ້ຳໃຈມິດຕະພາບດັ່ງກ່າວໃນໄລຍະໃໝ່.
ສາມ, ຄົ້ນຄວ້າບັນດາເນື້ອໃນທີ່ເໝາະສົມ, ຈັດຕັ້ງການສື່ຂ່າວເຜີຍແຜ່ກວ້າງຂວາງໃຫ້ເພື່ອນມິດສາກົນ ຮູ້ດີກ່ຽວກັບ ປະຫວັດສາດສາຍພົວພັນພິເສດຫວຽດນາມ - ລາວ.
ສີ່, ນຳເອົາເນື້ອໃນ, ຜົນສຳເລັດຂອງໂຄງການເຂົ້າໃນຫຼັກສູດການສອນ ຢູ່ໃນໂຮງຮຽນຂອງສອງປະເທດ ເພື່ອສຶກສາອົບຮົມ ຄົນຮູ້ນໜຸ່ມກ່ຽວກັບປະຫວັດສາດສາຍພົວພັນພິເສດຫວຽດນາມ - ລາວ.
ຫ້າ, ທຸກຂັ້ນ, ທຸກຂະແໜງການ, ພິເສດແມ່ນບັນດານັກວິທະຍາສາດ ຕ້ອງສືບຕໍ່ຄົ້ນຄວ້າພຶດຕິກຳຕົວຈິງ, ສະຫລຸບດ້ານ ທິດສະດີໃນແຕ່ລະຂົງເຂດ ເພື່ອປະກອບສ່ວນເຂົ້າໃນເນື້ອໃນປະຫວັດສາດ,ເອກະສານພັກ, ພິເສດແມ່ນການສ້າງ ແນວທາງການຕ່າງປະເທດທີ່ເໝາະສົມ ໃນເງື່ອນໄຂໃໝ່ ເພື່ອເສີມຂະຫຍາຍມູນເຊື້ອ, ຊຸກຍູ້ການພົວພັນຫວຽດນາມ - ລາວ ໃຫ້ຂະຫຍາຍ ຕົວຢ່າງຈົບງາມກວ່າເກົ່າໃນໄລຍະຕໍ່ໄປ.
ໂດຍ ດຶກຄາ


text:
ສະຫລຸບການເຄື່ອນໄຫວຂອງສະພາປະຊາຊົນ ແລະ ຄະນະກຳມະການປະຊາຊົນທຸກຂັ້ນອາຍຸການ 2011-2016
(ທ່ານປະທານສະພາແຫ່ງຊາດ ຫງວຽນຊິງຮຸ່ງ)
ຕອນບ່າຍວັນທີ 02/02 ຢູ່ຮ່າໂນ້ຍ, ຄະນະປະຈຳສະພາແຫ່ງຊາດ ຈັດຕັ້ງກອງປະຊຸມທົ່ວປະເທດ ສະຫລຸບສະພາບການຈັດຕັ້ງ ແລະ ການເຄື່ອນໄຫວຂອງສະພາປະຊາຊົນ ແລະ ຄະນະກຳມະການປະຊາຊົນທຸກຂັ້ນອາຍຸການ 2011 – 2016, ກໍ່ຄືບາງມາດຕະການຍົກສູງຄຸນນະພາບ, ປະສິດທິຜົນການເຄື່ອນໄຫວຂອງສະພາປະຊາຊົນ ແລະ ຄະນະກຳມະການປະຊາຊົນທຸກຂັ້ນໃນອາຍຸການ 2016 – 2021. ກ່າວຄຳເຫັນທີ່ກອງປະຊຸມ, ທ່ານປະທານສະພາແຫ່ງຊາດ ຫວຽດນາມ ຫງວຽນຊິງຮຸ່ງ ເນັ້ນໜັກວ່າ: ໃນໄລຍະໃໝ່, ຄຽງຂ້າງຄວາມສະດວກ, ຍັງມີຄວາມຫຍຸ້ງຍາກ ແລະ ສິ່ງທ້າທາຍ ບໍ່ແມ່ນໜ້ອຍ, ເພື່ອບັນລຸໄດ້ຄາດໝາຍຂອງອາຍຸການ 2016 – 2021 ນີ້, ສະພາປະຊາຊົນ, ຄະນະກຳມະການປະຊາຊົນທຸກຂັ້ນ ຄວນເສີມຂະຫຍາຍກຳລັງແຮງກຸ່ມກ້ອນມະຫາສາມັກຄີທົ່ວປວງຊົນທັງຊາດ, ປຸກລະດົມແຫຼ່ງກຳລັງທັງພາຍໃນປະເທດ ແລະ ຕ່າງປະເທດ. ອຳນາດການປົກຄອງທ້ອງຖິ່ນຄວນນຳໜ້າ ໃນການປະຕິບັດບັນດາໂຄງການດຳເນີນງານ ປະກອບສ່ວນປະຕິບັດບັນດາຄຳໝັ້ນສັນຍາສາກົນຢ່າງມີປະສິດທິຜົນ.
ບົນຈິດໃຈກອງປະຊຸມທົ່ວປະເທດຜັນຂະຫຍາຍວຽກງານເລືອກຕັ້ງ, ທ່ານປະທານສະພາແຫ່ງຊາດ ຫງວຽນຊິງຮຸ່ງ ສະເໜີບັນດາຄະນະພັກ, ຄະນະປະຈຳສະພາປະຊາຊົນ, ຄະນະກຳມະການປະຊາຊົນທຸກຂັ້ນຕັ້ງໜ້າກະກຽມ ເພື່ອໃຫ້ການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນອາຍຸການ 2016 – 2021 ປະສົບຜົນສຳເລັດຢ່າງຈົບງານ; ສືບຕໍ່ຍົກສູງການເຄື່ອນໄຫວຢ່າງມີປະສິດທິຜົນ; ມີການຫັນປ່ຽນຢ່າງແຮງ, ຕອບສະໜອງຄວາມຮຽກຮ້ອງຕ້ອງການໃນການພັດທະນາເສດຖະກິດສັງຄົມຂອງປະເທດຊາດ; ກໍ່ສ້າງລັດແຫ່ງອຳນາດນິຕິບັນຍັດສັງຄົມນິຍົມຂອງປະຊາຊົນ, ໂດຍປະຊາຊົນ ແລະ ເພື່ອປະຊາຊົນ.
(ແຫຼ່ງຄັດຈາກ VOV)